
ITAN OJALO LEJ KO, 





La 20a jarcento estis la parto el la historio kun la grandaj militoj, la atombomboj, feliĉe uzitaj nur dufoje. Ankaŭ forpasis 
la tempo de la grandaj diktatoroj, la homoj kiuj malaperis dum dekoj da jaroj en koncentrejoj/gulagoj, milionoj, kiuj devis 
morti pro la fakto ke ili havis maljustan kredon aŭ haŭtkoloron. Aliflanke retrorigar- 
dante mi honte konstatas, ke ni ankoraŭ ne sukcesis krei humanisman socion, ega- 
lecon al ĉiuj kun alia koloro, kredo aŭ deveno. Ni eĉ kaj daŭre ne kapablas kunvivi 
kun aliaj homoj kaj pensas ke niaj normoj estas la plej bonaj kaj ke aliaj nepre devas 
adaptiĝi al niaj kutimoj kaj moroj. Naciismo kaj fundamentisma kredo estas nur kelkaj 
danĝeroj, kiuj endanĝerigas la estontan pacan bildon. Ni vivas en epoko en kiu la rolo, 
kiun la komunikiloj ludas, ĉe la decido de la socia agendo, neniam estis tiel granda. 
Televido, radio, gazetoj kaj interreto grandparte decidas pri la penso de la homo. La 
mondo eniras tra elektra drato en vian vivĉambron. Politikistoj el la tuta mondo, antaŭ 
50 jaroj en la tiama mondbildo gravegaj sinjoroj, iĝas nun dank' al la komunikiloj 
kvazaŭ parto de la familio. La samaj komunikiloj enŝovas ideojn en niajn kapojn, pri 
la grava rolo de nacia konscienco aŭ pravigo de libera merkato kiel plej bona vivkon- 
cepto. La komunikiloj decidas pri bono aŭ malbono kaj preskaŭ ludas la rolon de niaj 
cerboj, Ili decidas por ni, ili pensas por ni. Ĉi tiu spirita pigreco altrudiĝas per la nova 
amaskulturo de bildoj kaj unuregulaj tekstoj, mallongaj novaĵ-eroj kaj por vivteni la 
malbonon, propagando por aferoj kiujn ni ne bezonas. Bildoj transformas la realecon kaj la merkat-ekonomio transformas la 
bildojn. Vortoj perdas sian originalan signifon kaj eniras alian diskurson ol antaŭe aŭ en frazoj kie ili ne trovas lokon. Homoj 
klopodas eskapi el la realeco, sed nur malmultaj por akiri pli bonan realecan sencon. 





De tempo al tempo necesas elŝalti la elektronikan memoron kaj repreni tekstojn, kiuj ne okulfrapas pro koncizeco, sed pro 
enhavo. Tekstoj de homoj, kiuj kiel “en la bona pasinteco” penadis pripensi ĉiujn vortojn, kiujn ili metis sur paperon. Tekstoj, 
kiujn oni ne povas mallongigi sen tuŝi la esencon. Tekstoj, kiuj meritas legadon. 


Kiam legado de 10 paĝa teksto estas por vi puno, mi rekomendas ke vi reiru al via televidilo kaj spektu unu de la komercaj 
rapidaj superfluaj programoj, kiuj nun abundas, sed alportas, krom falsajn bildojn de nereala mondo, nenion. 


La redaktado de Sennacieca Revuo estas tre interesa laboro, kiun mi faras kun granda plezuro, sed ankaŭ kun la espero 
ke vi, leganto, ne nur legas ĝin, sed ankaŭ pripensas ĉiun tekston, analizas ĝin kaj eble povas krei bildon pri tio, kion la 
verkantoj prezentas al vi. 

Sennacieca Revuo estas eldonaĵo de SAT (Sennacieca Asocio Tutmonda) kaj pro tio konforma al la statuto kiu tekstas: 
“SAT celas per konstanta uzado de racie elpensita lingvo kaj ĝia mondskala aplikado, helpadi al la kreado de racie pensantaj 
spiritoj, kapablaj bone kompari, ĝuste kompreni kaj prijuĝi ideojn, tezojn, tendencojn kaj sekve kapablaj elekti memstare la 
vojon kiun ili opinias plej rekta, aŭ plej irebla por la liberigo de sia klaso kaj forkonduko de la homaro al kiel eble plej alta 
ŝtupo de civilizo kaj kulturo.” 


Bonan legadon, Jakvo 


La frontopaĝo de nia revuo montras imagan bildon pri estonto de nia mondo kaj SAT. Scienco ludas pli ol iam 
gravan rolon en la vivo de homoj. 

Tamen kiel vi povas vidi Sennacieca Revuo daŭre aperas sur papero. Ni sekvu la evoluon, sed ne neglektu 
la historion. 

INTIUGITA NOI 


SIVO GO GKGTU Ki] 





Prelego farita dum la tutlanda SAT- 
kunveno en Tokio, Japanio la 31-an de 
aŭgusto kaj lan de septembro 2002 


Karaj gekamaradoj! Saluton, ankaŭ 
dankon pro tio, ke multaj el vi bonvolis 
veturi al Tokio longan vojon el diversaj 
lokoj de Japanio nur por ebligi al mi, 
oldulo, partopreni ĉi tiun kunvenon. 

Ni, SAT-anoj en Japanio, nun unua- 
foje kunvenas, ne kiel fakkunsido de 
SAT en la kadro de la Kongreso de Ja- 
panaj Esperantistoj, sed memstare. Tio 
miaopinie havas epokfaran signifon 
por la SAT-movado, ne nur en Japanio 
sed eĉ tutmonde, jam pro la relativa 
graveco de Japanio, kiun ĝi havas en la 
tutmonda Esperanto-movado ĝenerale. 






Ĉi-okaze mi rakontos al vi mal- 
longe, kion mi mem spertis koncerne 
SAT-on en mia ĝisnuna esperantista 
vivo, kaj kiel mi nun pensas pri SAT. 
Espereble tio almenaŭ iom kontribuos 
al la diskutado dum nia kunveno. 

Ŝajnas al mi tamen necese komence 
difini, kio estas laboristo, sekve ankaŭ, 
kio estas laborista esperantisto. 

Kiom mi scias, en la statuto de SAT 
ne troviĝas la difino, kio estas labo- 
risto. Eble pro tio, ke tio ŝajnas mem- 
komprenebla. Sed, kiel ankaŭ vi certe 
spertis, en la mondo ne malofte okazas, 
ke kio ŝajnas unuarigarde memkompre- 
nebla ne ĉiam estas tiel. Tio miaopinie 
aplikiĝas ankaŭ pri laboristo. 

Nun mi demandu al ĉiu el vi: Ĉu vi 
mem kun plena konscio rigardas vin 
laborista esperantisto? Ĉu vi ne sentas 
ian hezitemon vin nomi kaj esti nomata 
laborista esperantisto? 

Koncerne min, mi konfesu al vi 
sincere, ke mi longe hezitis min nomi 
kaj esti nomata laborista esperantisto, 

malgraŭ ke mi jam delonge anas en 
SAT. Kial? Verŝajne pro tio, ke mi 
havis antaŭjuĝon pri laboristo estante 
intelektulo, kvankam ankaŭ mi estis 
kaj restas proleto, t.e. laboristo. 

Ĉu vi jam havas ĉe vi la novan Ple- 
nan Ilustritan Vortaron antaŭ nelonge 
eldonitan de SAT? Mi mem tuj aĉetis 
kaj ĉiutage uzas ĝin. 

Laŭ ĝi proleto estas: Homo, kies 
nuraj vivrimedoj estas vendo de sia 
laborforto aŭ korpa aŭ intelekta. Same 
estas en ĝia antaŭulo, la Plena Ilustrita 
Vortaro, escepte de tio, ke en ĉi lasta la 
epiteto “spirita” estas uzata anstataŭ “in- 
telekta”. Kaj laboristo estas laŭ ambaŭ: 
Homo, kiu sin dungas por laboro. Do 
proleto estas sinonimo de laboristo, kaj 
inverse. 

Kiu el ni ne estas proleto, t.e. labo- 
risto laŭ la difino en la nova PIV kaj 
en la malnova? Do for la hezitemon, 
kaj ni nomu nin kun plena konvinkiĝo 
laborista esperantisto, kaj volonte estu 
nomataj tiel. 

Kaj kiuj el la esperantistoj ĝenerale 
en Japanio ne estas laboristoj? Preskaŭ 
ĉiuj, escepte de tiuj, kiuj dungas ali- 
ulojn, kiuj ja estas nur malmultaj, ĉu 
ne? 

Do, kuraĝe ni varbu ilin por SAT! 

Lastatempe mi havis okazon tra- 
legi la ruslingvan version de “Kio estas 
SAT?” verkitan de Nikolao Gudskov, 
la SAT-peranto en Rusio. Miaopinie en 
ĝi troviĝas tre klara difino: kio estas 
laboristo. Kredante, ke tio definitive 
konvinkos vin, ke ankaŭ vi ĉiuj estas 
laboristoj, sekve laboristaj esperan- 
tistoj, mi prezentu al vi la koncernan 
alineon 81 ĝi en mia esperanta traduko: 
“Por ke ne estu malĝustaj interpretoj, 
estas necese precizigi, ke sub laboris- 
toj en SAT (kiel, cetere, en sindikatoj) 
kompreniĝas, ĉiuj, kiuj devas vendi 
sian korpan aŭ intelektan laboron por 
subteni sian vivon kaj la vivon de siaj 
familianoj, t.e. homoj de dunga laboro: 
ministo, tiel ankaŭ instruisto, fabrikla- 
boristo, tiel ankaŭ inĝeniero. Nature, 
laborantoj-kunposedantoj de koopera- 
tivoj kaj privataj metiistoj vivantaj pre- 
cipe je konto de sia laboro estas same 
rigardataj kiel laboristoj.” 


Se ni ĉiuj havos la plenan konscion, 
ke ni estas laboristaj esperantistoj, ni 
povos kuraĝe varbi por SAT la esperan- 
tistojn, kiujn ni konas persone, tiam la 
nombro de SAT-anoj salte pligrandiĝos 
kaj multe kontribuos al la financa 
stabiliĝo de SAT. 

Ĉe mi mem la hezitemo min nomi 
kaj esti nomata laborista esperantisto 
verŝajne, almenaŭ parte, devenas de 
tio, ke antaŭmilite mi estis ja proleta 
esperantisto. Ĉu tio ne estas stranga, 
eĉ mem-kontraŭdira, se proleta espe- 
rantisto estas sinonimo de laborista 
esperantisto? Vi certe demandos. Jes, 
vi pravas. Sed por tio ekzistis kialo 
siatempe, 

En antaŭmilita Japanio pro forta 
influo de Sovet-Unio la teorio de pro- 
leta kulturo furoris. Unu el,la pioniraj 
teoriistoj de tiu skolo estis AONO 
Suekiti (1890-1961). Laŭ li laboristoj 
ne havas spontane revolucian konscion 
sed ĝi devas esti celkonscie vekita ĉe 
ili, kaj al tio devas kontribui ankaŭ la 
proleta arto, inkluzive la literaturon. 
Tiel la proleta arto servas al politiko. 
Lia teorio do estis tre politika. Ironie, li 
mem poste forlasis politikon. Lia teorio 
tamen restis kiel bazo de la proleta arto, 
eĉ kulturo, kiu inkluzivas Esperanton. 

En tiama socialista tendaro en 
Japanio, komunismo, kiu estis tie 
sinonimo de marksismo-leninismo, 
ĉiam pli fariĝis ĝia ĉeffluo. Do servi 
al politiko praktike signifis servi al la 
Japana Komunista Partio. Pro tio ĉiuj 
prolet-kulturaj organizoj, kiuj apartenis 
al KOPF (Federacio de Proletaj Kul- 
turaj Organizoj) estis sub rekta gvido 
de JKP kaj servis al ĝi. Ankaŭ JPEU 
(Japana Prolet-Esperantista Unio) ne 
estis escepto. 

JPEU fondiĝis en januaro 1931, 
sed mi mem estis ano de JPEA (Ja- 
pana Proleta Esperanto-Asocio), ĝia 
antaŭaĵo, kiu fondiĝis en julio 1930, 
kvankam mi memlernis Esperanton kaj 
fariĝis esperantisto nur en aŭgusto de 
la sama jaro. 

Kial kaj kiel do mi memlernis Es- 
peranton kaj fariĝis esperantisto? Nu, 
ĝuste pro tio, ke mi estis jam komu- 
nisto. Kial do mi fariĝis komunisto? 
Certe pro tio, ke mi estis denaske duon- 











orfo. Mia patro estis kuracisto, sed li 
mortis pro vundo, kiun li ricevis, kiam 
li provis mortigi sin. Tiam mi estis 
ankoraŭ en la utero de mia patrino, tiel 
ke mi naskiĝis duonorfo. Pro la duonor- 
feco mi devis multe suferi, tiel ke jam 
kiel knabo mi pensis, kial en la socio 
troviĝas malriĉuloj kaj riĉuloj; kaj kial 
tennoo denaske superas la ordinarajn 
popolanojn. Tial jam en la mezlernejo 
mi rifuzis kapkliniĝi, kiam la lernejes- 
tro kun afektita majesta voĉo laŭtlegis 
la tennoan mesaĝon pri edukado. 

Antaŭmilite en Japanio eĉ mez- 

lernejanoj devis ricevi militan 
trejnadon. Mi ĝin malŝatis. Foje 
okazis, ke en pluvtago la majoro, 
kiu estis sendita de la imperia 
armeo al mia mezlernejo, la mez- 
lernejo de Itioka, Osako, aranĝis 
en la lernoĉambro simulan ma- 
novron. Tiam li demandis al la 
lernantoj, en tia aŭ tia kazo, “kion 
vi faros?”. La vico venis al mi. Li 
demandis, kion mi faros, kiam mi 
kiel armeano frontas, ĉu marŝi 
aŭ retiriĝi. Li atendis de mi, ke 
mi respondos, ke mi marŝos, ĉar 
tiam en la japana armeo soldatoj 
estis disciplinitaj, ke ili ĉiam 
antaŭen marŝu, sed ke li neniam 
retiriĝu. Mi, ribelemulo, tamen 
aŭdacis respondi, ke mi retiriĝos! 
La lernoĉambro momente ek- 
bruis sed tuj eksilentis. La vizaĝo 
de la majoro momente ekruĝiĝis 
kaj tuj ekpaliĝis, ĉar li tute ne 
atendis tian aŭdacan respondon 
de siaj lernantoj. 

Dum la ekstra kaj eksterordi- 
nara kunsido de la instruistoj oni 
diskutis, eĉ disputis, kiel pritrakti 
tiun aferon. Savis min de eksigo 
de la mezlernejo ankoraŭ juna 
instruisto, kiu instruadis la ja- 
panan lingvon, kaj kiu krome 
respondecis al la klaso, al kiu 
mi apartenis. Lia nomo estis 
YOKOUTI Hideo, kaj li asertis, ke tio 
kontraŭas la principon de edukado. Li 
nome domaĝis min, ĉar li alte taksis 
mian literaturan talenton, jam tiam 
manifestiĝantan. 

Ankaŭ okazis en la sama mezlerne- 
jo, ke mi unuafoje eksciis, ke ekzistas 
la lingvo nomata Esperanto. 

En la komenco de la 5-a, t.e. la lasta, 
lernojaro kutime la lernantoj vojaĝis al 
sufiĉe malproksimaj regionoj. Tiujare la 
vojaĝo okazis tra Kanazavo, la antikva 
urbo apud la Japana Maro, al Tokio, kaj 
reen al Osako. La monsumo necesa por 
tiu vojaĝo estis 10 enoj. Mia patrino, 


kiu cetere reedziniĝis, ne disponis ĝin, 
aŭ domaĝis ĝin, mi ne scias. Ĉiuokaze 
mi ne povis bedaŭrinde partopreni tiun 
kolektivan vojaĝon. 

La lernantoj, kiuj ne povis parto- 
preni ĝin, aŭ pro malriĉeco aŭ pro 
malsanemo, estis kolektitaj en unu 
lernoĉambro por memlernado. Instruis- 
toj, kiuj estis liberaj unu post la alia 
venis al nia lernoĉambro por supervidi 
nin. Inter ili troviĝis juna anglalingva 
instruisto, de kiu mi ĝis tiam neniam 
ricevis lecionon. Anstataŭ simple su- 
pervidi nin li instruis al ni, kio estas 


Kurisu Kci 





Esperanto. 

Lia leciono pri Esperanto interesis 
min tiom, ke dum la somera libertempo 
mi tralegis la memlernilon de Espe- 
ranto, kiun mi prunteprenis de publika 
biblioteko. Esperanto ŝajnis al mi vere 
tiel facile ellernebla, sed ĉar ŝajnis al mi 
samtempe, ke en la memlernilo ne estis 
klare menciite, por kio oni ellernu ĝin, 
mi tiam ne komencis ĝin lerni, certe 
pro tio, ke jam tiam mi estis idee komu- 
nisto sub influo de la proleta literaturo, 
kies verkojn mi fascinite legadis. 

Poste okazis, ke mi eksuferis ftizon 
en Tokio, kie mi laboris en malgranda 


fabriko de artaj ludiloj: marionetoj, 
manpupoj kaj lignaj bestoj. Tie mi 
devis ĉiutage enspiri acetonon. Eble tio 
kaŭzis, ke mi eksuferis ftizon. Ĉiuokaze 
la laborkondiĉoj en tiu fabriketo estis 
aĉaj. Krom tio kaŭzis tion al mi ankaŭ 
mia bohemiana vivmaniero, kiun mi 
imitis de miaj pliaĝaj laborkolegoj, kiuj 
estis plejparte ankaŭ nekonataj artistoj: 
belartistoj kaj poetoj. 

La vivo tamen estas ironia, ĉar ĝuste 
tio, ke mi eksuferis ftizon, kaŭzis, ke 
mi fariĝis esperantisto! 

Mia alia-patrina frato, ok jarojn 
pliaĝa ol mi, aranĝis, 
ke mi eniru en la tube- 
rkulozan sanatorion de 
la urbo Kobeo, en kies 
biblioteko li laboris. 
Feliĉe mia ftizo estis 
ne nur ankoraŭ negrava 
sed ankaŭ benigna, tiel 
ke post nelonge mi jam 
povis dediĉi la tutan 
tagon al legado. Ĝuste 
tiam mi trovis en la 
aŭgusta numero 1930 
de “Senki” (Batalflago), 
la komunist-tendenca 
amaskleriga monatre- 
vuo (ĝi estis fakte la 
laŭleĝa organo de JKP 


kontraŭleĝa) sufiĉe 
ampleksan artikolon 
titolitan “Proletoj kaj 


Esperanto”. Ĝi fascinis 
min jam per sia titolo. 
Kaj mi trovis ĝian enha- 
von eĉ pli fascina, ĉar ĝi 
montras al mi, ke Espe- 
ranto utilas ankaŭ al la 
komunista movado per 
ebligo al la diverslan- 
daj laboristoj de rekta 
kontakto por kunbatalo 
kontraŭ la komuna ma- 
lamiko: la internacia 
financkapitalo. 

“Jen ĝuste tio, kion mi vane serĉadis!” 
Mi ekkriis en mia menso. Kaj ĉi tio de- 
finitive decidis mian detiaman vivon, 
ĉar sen Esperanto ne estus pensebla 
mia detiama kaj ĝisnuna vivo. 

En tiu artikolo estis anoncite, ke 
baldaŭ aperos sesvoluma “Proleta 
Kurso de Esperanto”. Sed ĉar mi ra- 
pidis ellerni tiun miraklan lingvon 
Esperanto, mi aĉetis la popularan el- 
donon de la memlernilo de Esperanto, 
kiu troviĝis en librobutiko. Ĝia prezo 
estis 1 eno, tiel ke mi povis aĉeti ĝin 
el 5 enoj, kiuj ĉiumonate donacis al mi 
mia pliaĝa alia-patrina frato. Ĝi estis 

nur la populara eldono de la memler- 
nilo de Esperanto, kiun mi tralegis en 
la somera libertempo en 1927, kaj la 
enhavo estis tute sama. Ĝin verkis 
kune OSAKA Kenzi (1888-1969), la 
fondinto de Japana Esperanto-Instituto 
(JEI), kaj AKITA Uzyaku (1883-1962), 
dramverkisto kaj esperantisto, kiu 
fariĝis la prezidanto de JPEU, kiam ĝi 
fondiĝis en 1931. 

Sendube pro tio, ke mi disponis 
multe da tempo kiel senpaga paciento 
en la tuberkuloza sanatorio, kaj krome 
pro tio, ke mi jam ellernis la anglan 
lingvon en la mezlernejo kaj ankaŭ el- 
lernis la fundamenton de la franca en la 
3-jara Fremdlingva Kolegio de Osako, 
kiun mi devis forlasi jam en la fino de 
la unua trimestro de la unua lernojaro, 
mia memlernado prosperis tiom rapide, 
ke post unu semajno mi jam povis 
tralegi esperantajn tekstojn, kompre- 
neble kun vortaro esperanta-japana 
enmane. Kaj post tri monatoj mi jam 
povis korespondi esperante. Mia unua 
korespondanto estis Lembergskij (lian 
antaŭnomon mi jam ne memoras), juna 
laboristo en Sovet-Unio, kies adreson 
mi trovis en la artikolo “Esperanto 
kaj proletoj”. La aŭtoro de tiu artikolo 
estis NISIT“ Naomiti, sed evidente ĝi 
estis pseŭdonimo de iu eminenta pro- 
leta esperantisto. Efektive montriĝis 
post nelonge, ke post tiu pseŭdonimo 
kaŝiĝas NAKAGAKI Koziro (1894- 
1971), lingva gvidanto de JPEU kune 
kun lia kamarado kaj intima amiko 
OSIMA Yosio (1905-1992), 

Antaŭ nelonge montriĝis, ke Na- 
kagaki jam en 1931 rekonis mian 
esperantistan talenton. Nome SIBATA 
Iwao, lektoro de la Industria (Tekno- 
logia) Universitato de Tiba, gubernio 
apud Tokio, trovis inter la manuskrip- 
toj, kiun postlasis Nakagaki, ankaŭ ne 
publikigitan artikolon manskribitan en 
la japana lingvo, titolitan (en esperanta 
traduko) “Sŭdruh Japano aŭ kamarado 
japano”. Sŭdruh estas la slovaka vorto, 
kiu egalas al kamarado. Temas pri mi, 
ĉar siatempe mi estis konata en Slova- 
kio kiel kamarado japano, ĉar en “Pr4- 
ca'(Laboro), la due granda taggazeto 
post “Pravda'(Vero), la tagorgano de 
la Komunista Partio de Slovakio, ofte 
aperis ne nur miaj esperantaj tradukoj 
de japanaj proletaj noveloj en slovaka 
traduko de Imrich Zalupsky, sed ankaŭ 
miaj korespondaĵoj pri tiama socipo- 
litika situacio de Japanio, kvazaŭ mi 
estus reprezenta japano. En tiu artikolo 
li mencias i.a., ke iun tagon, kiam la 
“Proleta Kurso de Esperanto” estis 

ankoraŭ eldonata, ĝia redakcio ricevis 
de unu el ĝiaj legantoj leteron skribitan 
tute en Esperanto. Ĝi estis bone skri- 
bita preskaŭ sen ia gramatika eraro. 
Tiu letero ege ĝojigis kaj kuraĝigis la 
verkantojn de tiu Kurso, inkluzive de 
Nakagaki, ĉar ili estis skeptikaj, ĉu 
japanaj proletoj kapablas ellerni Es- 
peranton. La aŭtoro de tiu letero estis, 
laŭ Nakagaki, mi, kvankam mi tute ne 
memoras, ke mi skribis kaj sendis ion 
tian al la redakcio de la “Proleta Kurso 
de Esperanto”. 

Mi memoras tamen, ke mi, skribis 
al JPEA, la antaŭulo de JPEU, leteron 
por kontakto. Ĝi devas esti skribita en 
Esperanto, ĉar mi tiam naive kredis, 
ke esperantisto nepre devas skribi al 
esperantisto esperante kaj ankaŭ paroli 
al esperantisto esperante. Tiurilate mi 
rememoras, ke mi estis surprizita, ke, 
kiam mi vizitis KAWASAKI Naokazu 
(1902-1991), la aŭtoron de bone konata 
komentari-libro “Kie estas Amo, tie es- 
tas Dio'(de L. Tolstoj, esperantigita de 
M. Ŝidlovskaja) en lia loĝejo en Osako, 
li respondis al mia esperanta parolo 
japanlingve! 

Kredeble mia letero adresita al JPEA 
estis transdonita al la redakcio de la 
“Proleta Kurso de Esperanto", kies anoj 
estis Nakagaki kaj Osima, ĝiaj lingvaj 
gvidantoj. 

Kompreneble tiam mi pri tio tute ne 
sciis, sed estas certe, ke rekomendo de 
Nakagaki kontribuis al tio, ke en 1932 
mi estis elektita de la estraro de JPEU 
kiel la estro de la Japana PEK-Centro. 
En tiu senco Nakagaki, kiu rekonis 
mian esperantan talenton, estas mia 
bonfaranto, same kiel Yokouti Hideo, 
kiu tiel frue rekonis mian literaturan 
talenton. 

Ĉi tie mi devas iom klarigi, kio 
estas PEK. Ĝi estis nomata komence 
“Proleta Esperanta Korespondanto” laŭ 
la modelo de Labkor (Laborista Ko- 
respondanto) kaj Selkor (Kamparana 
korespondanto) en Sovet-Unio, sed 
post nelonge oni ĝin komprenis kiel 
mallongigon de “Proleta Esperanto- 
Korespondado”. 

PEK estis parto de IPE (Internacio 
de Proleta Esperantistaro), tiel ke ĝi 
estis sekcio de IPE-Centro en Berlino. 
La celo de PEK estis, kiel mi bonege 
scikonas kiel PEK-aktivulo jam en Sa- 
kai, kien mi transloĝiĝis el Kobeo post 
elsanatoriiĝo aŭtune 1930, provizadi la 
komunistan gazetaron per peresperan- 
taj korespondaĵoj pri la vivo kaj bataloj 
de diverslandaj laboristoj kaj kampara- 
noj, kaj tiel per konkretaj ekzemploj 


demonstri, ke Esperanto estas utila 
batalilo por la internacia komunista 
movado. 

Sed laŭ Lanti ĝia celo estis alia. Li 
nome diras en sia cetere bonega pre- 
lego “Absolutismo”, kiun li faris en la 
kongreso de FLE (Federacio de Labo- 
ristaj Esperantistoj en la regiono de la 
nederlanda lingvo) en Antverpeno en 
1934 jene: 

“La starigo de Proleta Esperanta Ko- 
respondanto (PEK) havis en la okuloj 
de la gvidantoj de SEU (Sovet-Respu- 
likara Esperantista Unio, kiu estis la 
sekcio de IPE en Sovet-Unio - noto de 
Kurisu) ĉefe kiel celon faciligi la kon- 
troladon de la korespondado.” (p.16) 

Laŭ mi la opinio de Lanti pri PEK 
estas netrafa. Ŝajnas al mi eĉ, ke Lanti 
havis ian persekut-manion koncerne 
PEK-on. 

Mi devas ĉi tie klarigi ankaŭ, kio 
estas IPE. La komunista opozicio de 
SAT, gvidita de SEU, avidis trans- 
preni la hegemonion de SAT en siajn 
manojn. Tamen ĝia provo tiurilata ne 
sukcesis. Do okaze de la 11-a kongreso 
de SAT en Amsterdamo en 1931, kiam 
ĝiaj reprezentantoj ne povis venki en la 
voĉdonado, ili forlasis la kongreson, 
kaj okazigis konferencon de revolu- 
ciaj, efektive komunistaj, esperantistoj 
kaj fondis la unuigan komitaton, kiu 
baldaŭ fariĝis IPE. Kaj JPEU estis 
unu el ĝiaj plej fortaj kolonoj, kiel ĝia 
japana sekcio. 

Kaj kiel estis SAT en Japanio tiam? 

En 1927 fondiĝis Kasiwagi-Rondo, 
nomata tiel, ĉar ĝia sidejo troviĝis ĉe la 
loĝejo de HIGA Syunty6 (1993-1977) 
en Kasiwagi, parto de Tokio. Kvankam 
mi ne havas ĉe mi tiaman jarlibron de 
SAT, kredeble preskaŭ ĉiuj ĝiaj anoj 
estis SAT-anoj. Ili estis krom Higa, 
Nakagaki Kozir6, Osima Yosio, NA- 
GAHAMA Toraziro (1902- 1974) kaj 
KIYOMI Rokurĉ (1886-?), konata kiel 
la japaniginto de “Marta” de Eliza Or- 
zeszkowa, esperantigita de Zamenhof 
el ĝia pola originalo. 

lli ĉiuj, escepte de  Kiyomi, 
komunistiĝis kaj preskaŭ kolektive 
aliĝis al JPEA, poste al JPEU. Naka- 
gaki, Osima kaj Nagahama estis eĉ iliaj 
lingvaj gvidantoj. 

Tiel SAT perdis sian bazon en Japa- 
nio, ĉar Kasiwagi-Rondo estis ĝia plej 
granda grupo en Japanio. Nakagaki, 
Osima kaj Nagahama estis la gvidantoj 
de la esperanta kurso en la kadro de 
la Somera Fremdlingva Universitato, 
kiun aranĝis la Instituto por Internacia 
Kulturo, fondita en 1928, kaj alinomita 








la Instituto por Proleta Kulturo en 1929. 
La lernintoj de tiu esperanto-kurso kaj 
la lernintoj de la aliaj esperanto-kursoj 
aranĝitaj de la “Studgrupo pri proleta 
esperanto” en la supre menciita Insti- 
tuto, fariĝis poste kiel organiza kerno 
de JPEA, poste de JPEU. Ili ĉiuj estis 
rapide bakitaj esperantistoj, pliĝuste 
duonesperantistoj kaj restis tiaj ĝis ili 
ĉiuj arestiĝis kaj enprizoniĝis, escepte 
kelkajn kiel TOMITA Tomu, KINO- 
SITA Tadaz6 kaj SAKAI Matutar6, ĉar 
ili ne havis sufiĉan tempon por ellerni 
Esperanton. 

La fakto, ke JPEU lanĉis la kampan- 
jon “Estu bona esperantisto”, montras, 
ke preskaŭ ĉiuj anoj de JPEU estis 
duonbakitaj esperantistoj, komencantaj 
esperantistoj. Pliĝuste ili ankoraŭ ne 
estis esperantistoj en la vera senco de 
ĉi tiu vorto. 

Tiom pli elstaris inter ili mi, kiu 
alvenis en Tokion el Sakai por eskapi 
areston fare de Tokko, la japana sekret- 
polico. 

Menciindas, ke la “Proleta Kurso 
de Esperanto” estis eldonita ne de 
esperanta organizo sed de komerca 
eldonejo nomata Tetto Syoin (Eldonejo 
Fera Turo), ĉar tiam ekfuroris proleta 
Esperanto. Efektive la “Proleta Kurso 
de Esperanto” bone vendiĝis. Mi mem 
estis unu el ĝiaj legantoj. Mia pliaĝa 
alia-patrina frato bonvolis ankaŭ aboni 
ĝin por mi. Li bonvolis ankaŭ aĉeti por 
mi “Plenan Vortaron de Esperanto”, 
eldonitan de SAT ĝuste en la jaro, 
kiam mi eklernis Esperanton, nome en 
1930, Sendube PV multe kontribuis al 
tio, ke mi en mirinde mallonga tempo 
fariĝis “bona esperantisto”, ĉar ĝi ku- 
timigis min, jam de komenco de mia 
esperantisteco, rekte pensi kaj skribi en 
Esperanto. 

Mi do varme rekomendas al vi ĉiuj 
aĉeti almenaŭ unu ekzempleron de la 
nova “Plena Ilustrita Vortaro", eldoni- 
tan ĝuste en ĉi tiu jaro de SAT. 

Tiusence mia pliaĝa alia-patrina 
frato, kies nomo estas DATE Suguru 
estas mia bonfaranto. 

Ankaŭ atenta studo de “Kie estas 
Amo, tie estas Dio”, la supre menciita 
komentari-libro, multe kontribuis al 
tio, ke mi povis fariĝi “bona espe- 
rantisto”. De ĝi mi lernis, kiel atente 
kaj analize legi esperantajn tekstojn. 
Ankaŭ ĝi estis eldonita ĝuste en 1930, 
la jaro de mia esperantistiĝo. 

Por ni japanoj, kies lingvo multe 
diferencas strukture de hindeŭropaj 
lingvoj, kies simpligita kaj raciigita 
formo estas Esperanto, eĉ ellerni Espe- 


ranton ne estas facile. Pro tio necesas 
tia komentari-libro. Por eŭropanoj kaj 
viceŭropanoj (usonanoj, kanadanoj, 
aŭstralianoj, novzelandanoj, kaj anoj 
de la Latin-Ameriko) do Esperanto es- 
tas multe pli facile ellernebla. Sed ĝuste 
tie troviĝas por ili falkavo, ĉar pro troa 
facileco de Esperanto, multaj el ili ne 
studas ĝin ĝisfunde. Pro tio troveblas 
en multaj esperantaj libroj, precipe tra- 
dukaj, simplaj eraroj. Ekzemple, ankaŭ 
en la esperanta traduko de “7000 tagoj 
en Siberio” de Karlo Ŝtajner, esperanti- 
gita de Kreŝimir Barkoviĉ, la ĝenerala 
sekretario de la Plenum-Komitato de 
SAT, bedaŭrinde troviĝas kelkaj sim- 
plaj eraroj, kiel ekzemple: 

ĉefaj krimuloj estis tie deportitaj 
(anstataŭ tien, p.59); 

alveninte en la kuireja korto 
(anstataŭ kuirejan korton, p.247); 

ni ĉiuj estis terurigitaj (ansataŭ teru- 
ritaj, p.310); 

Li asertis ke finos la Stalina teroro 
(anstataŭ finiĝos, p.354); 

li ĉesis la strikadon (anstataŭ ĉesigis, 
p. 138); 

La NKVD-bando saltis sur min kaj 
katenigis min per ĉemizo por frenezu- 
loj (anstataŭ katenis, p.29); 

post du horoj vekigis min malsato 
(anstataŭ vekis, p.88); 

Ankaŭ en la formo “ĉirkaŭ je”, kiu 
estas kelkfoje uzata, kiel ekzemple 
“Ĉirkaŭ je la noktomezo” (p.310), “je” 
estas pleonasma? 

Tiaj simplaj eraroj estas facile evi- 
teblaj, se ekzistas ankaŭ en eŭropaj 
kaj viceŭropaj lingvoj komentari-libro 
kiel “Kie estas Amo, tie estas Dio”. 
Sed tio estus ne realigebla, ĉar tia libro 
povus trovi nur malmulte da aĉetantoj 
simple pro tio, ke Esperanto estas por 
ili multe pli facile ellernebla ol por 
ni neeŭropanoj. Kiel do solvi ĉi tiun 
problemon? Miaopinie ĝi estas facile 
solvebla, se ĉiuj esperantaj libroj estus 
lingve kontrolitaj de kompetentuloj. 

SAT havas sian Literaturan Komita- 
ton, kies anoj siatempe lingve kontrolis 
esperantajn librojn eldonitajn ne nur de 
SAT mem sed ankaŭ de aliaj eldonejoj 
aŭ ilia komisio. 

Sed de kiam la Literatura Komitato 
de SAT ĉesis funkcii? 

Mi persone havas amaran memoron 
pri ĝi. Mi jam ne memoras precize en 
kiu jaro, sed kiam WASEDA Yutaka 
ankoraŭ vivis kaj agadis kiel ano de la 
Ĝenerala Konsilantaro de SAT kaj la 
peranto de SAT en Japanio, li demandis 
al mi letere, ĉu mi aprobas lian inten- 
con rekomendi min al la SAT-Centro en 


Parizo kiel anon de la Literatura Komi- 
tato. Mi havis nenion kontraŭ tio, tiel 
ke mi jese respondis al li. Sed la decido 
de la SAT-Centro min surprizis, ĉar ĝi 
estis: Kurisu estas tro por UEA, sekve 
ne taŭgas kiel ano de la Literatura Ko- 
mitato. Kia decido! 

Mi mem neniam sentis min “tro por 
UEA'. Verŝajne la tiama SAT-Centro 
rigardis min “tro por UEA" pro tio, ke 
mia sufiĉe ampleksa artikolo, per kiu 
mi kritikis la staton de Esperanto en 
Ĉinio, estis publikigita en la januara 
numero 1974 de “Esperanto”, dum mi 
ĝis tiam nenion kontribuis al “Sen- 
naciulo”, nek al “Sennacieca Revuo". 
Tamen tiun artikolon mi ne verkis kaj 
sendis al la redakcio de “Esperanto” 
proprainiciate, sed nur laŭ instigo de 
Ulrich Lins, la aŭtoro de “La danĝera 
lingvo”, ĉar tiutempe mi. estis plene 
okupita per japanigo de literaturaj 
verkoj el Ĉeĥoslovakio, tiel ke mi ne 
havis tempon ion verki en Esperanto. 

Mi disrompis la glacion nur en 1995, 
kiam mi per mia esperanta eseo “Kiel 
Esperanto solvis enigmojn de “Ripor- 
to” ricevis la Premion Luigi Minnaja 
en la branĉo Eseo de la Belartaj Kon- 
kursoj de UEA. La daŭrigo de tiu eseo 
titolita “Ankoraŭfoje pri “Riporto” kaj 
ĝia aŭtoro” estis publikigita en “Senna- 
cieca Revuo” de 1996. De tiam en ĉiu 
numero de SR publikigiĝis miaj eseoj. 
Sed UEA ne kondamnis min pro tio “tro 
por SAT”. 

Per rifuzo elekti min kiel anon de la 
Literatura Komitato, SAT perfidis sian 
sektemon. Sed la tempo ŝanĝiĝis tiom, 
ke SAT-ano Kep Enderby el Aŭstralio 
kaj Renato Corsetti el Italio fariĝis eĉ 
la prezidanto de UEA sen ia kondamno, 
kritiko aŭ riproĉo! 

Mi opinias, ke estas tempo por re- 
funkciigi la Literaturan Komitaton, por 
ke neniam plu aperu en SAT-eldonaĵoj 
simplaj eraroj, kiajn mi citis supre men- 
ciante, kiel ekzemplon, la esperantan 
tradukon de “7000 tagoj en Siberio”. 

Tamen ne miskomprenu, ke mi pro 
tio malalte taksas ĝin, male mi tre alte 
ĝin taksas, kaj opinias, ke ĝia ĉi-jara 
honoriĝo per la prestiĝa OSIEK-Pre- 
mio estas vere salutinda. Estas rusa 
proverbo “Eĉ la suno havas makulojn”. 
Jes, por la esperanta traduko de “7000 
tagoj en Siberio” la cititaj simplaj eraroj 
estas nur tiaj makuloj. 

Mi mem siatempe ĝin venigis rekte 
de SAT-Centro kaj tralegis. Post ĝia 
honoriĝo per la OSIEK-Premio mi ne 
nur denove tralegis sed eĉ donacis ĝin 
al miaj tri eksterlandaj amikoj, kiuj ne 

povas aĉeti ĝin. Nome al Jaroslav Zdk 
en Ĉeĥio kaj Shi Chengtai kaj Mao 
Zifu en Ĉinio. Mi kredas, ke tiama- 
niere mi eĉ iomete kontribuis al financa 
stabiliĝo de SAT. 

Mi do varme rekomendas al vi, se 
vi ankoraŭ ne faris tion, aĉeti almenaŭ 
unu ekzempleron de tiu librego. Tiel 
farante, vi ne nur kontribuos al financa 
stabiliĝo de SAT sed ankaŭ multon ler- 
nos el ĝi lingve kaj idee. 

Mi varme rekomendas al vi ankaŭ, 
se vi ankoraŭ ne faris tion, aĉeti kaj 
atente studi la supre menciitan komen- 
tari-libron “Kie estas Amo, tie estas 
Dio”, ĉar per tio via esperanto-kapablo 
plurobliĝos. Feliĉe ĝi estis triafoje reel- 
donita de JEI. 





Mi mem unuafoje ĝin trastudis en 
1930, kaj duafoje en 1937 en prizono. 
Antaŭ kelkaj tagoj mi ĝin aĉetis triafoje 
simple pro tio, ke mi bezonis informiĝi 
pri la jaroj de naskiĝo kaj morto de la 
aŭtoro por verki ĉi tiun tekston. 

Ankaŭ ĝi havas siajn makulojn. Ek- 
zemple, li elmetas la problemon, “Ĉu 
en Esperanto troviĝas t.n. idiotismoj 
(japane zyukugo) kun “en kompanio” 
kiel ekzemplo?” Estas menciate, ke 
“kompanio” estas kaisya japanlingve, 
te. komerca aŭ industria firmao. Mi 
nun ne havas PV ĉemane, sed jam en la 
malnova PIV troviĝas jenaj ekzemploj: 

“Kun kia kanajlaro mi devas nun 
esti en kompanio” (Fabeloj de Ander- 

sen, vol.2, p.33). Kaj “en kompanio eĉ 
morto faciliĝas” (Proverbaro Esperanta 
216). 

Tio signifas, ke “kompanio” havas 
ankaŭ alian signifon ol komerca aŭ 
industria firmao, nome laŭ la nova PIV: 
kunestado, akompanado. Do “en kom- 
panio” ne estas idiotismo. 

Kaj pri la demando “Ĉu en Espe- 
ranto troviĝas idiotismoj,” Zamenhof 
klare respondas en sia artikolo “pri la 
Esperanta stilo”, origine publikigita 
en la decembra numero 1906 de “La 
Revuo”, represita poste en “Lingvaj 
Respondoj” jene: 

“Ankaŭ en Esperanto troviĝas di- 
versaj (ne multaj) idiotismoj, kaj tute 
malprave kelkaj Esperantistoj ilin 
kontraŭbatalas, ĉar lin- 
gvo absolute logika kaj 
tute sen idiotismoj es- 
tas lingvo senviva kaj 
“. tro peza; sed kvankam 
kelkaj el la Esperantaj 
idiotismoj estas preni- 
taj ankaŭ el la lingvoj 
slavaj (dum aliaj estas 
prenitaj el aliaj lin- 
gvoj), ili tamen estas 
ne slavismoj, sed Espe- 
rantismoj, ĉar ili fariĝis 
parto de la lingvo.” 

Kiam Kawasaki 
Naokazu verkadis 
tiun komentari-libron 
ankoraŭ ne ekzistis 
PIV, sed “Fabeloj de 
Andersen”, “Proverbaro 
Esperanta” kaj “Lingvaj 
Respondoj” estis jam 
facile akireblaj. Estas 
do eĉ strange, ke erudi- 
ciulo kiel li ne sciis la 
ekziston de la ekzem- 
ploj supre cititaj. 

Sed tia estas la vivo. 
En la mondo ne ekzistas afero plene 
perfekta, nek persono plene perfekta. 
Do tio ĥeniel malpliigas la valoron de 
tiu komentari-libro same kiel “7000 
tagoj en Siberio”. 

Mi mem multon lernis eĉ el espe- 
rantaj libroj, kiuj havas tiajn simplajn 
erarojn. Ekzemple, verkante ĉi tiun 
tekston, mi relegadis, kiam mi kuŝis 
ripozante, la libron “Tra lando de In- 
dianoj' de Tibor Sekelj, esperantigita 
el la hispana de Ernesto Sonnenfeld 
(Malo, 1970). Malgraŭ tio, ke ĝin 
reviziis la aŭtoro, kiel presite en la 
titolpaĝo, ankaŭ ĝi havas simplajn 
erarojn, ekzemple: “donintaj siajn 
vivojn por kaŭzo, kiun ili konsideris 

justigita (anstataŭ afero, p.66), kaj li 
vidis spektaklon terurigan (anstataŭ 
teruran, p.66). 

Sed aliflanke mi trovis en ĝi intere- 
san esprimon: “Li laboras por sia propra 
konto” (p.27). Nu, en la komenco de ĉi 
tiu teksto mi esperantigis el la ruslingva 
versio de “Kio estas SAT?” , i.a. jenon: 
“privataj metiistoj vivantaj precipe je 
konto de sia laboro estas same rigar- 
dataj kiel laboristoj. Mi konsultis la 
novan PIV kaj trovis jenan ekzemplon: 
“komenci je sia propra konto (estante la 
respondeca mastro)”, tamen mi ne estis 
plene certa. Sed trovinte en la libro de 
Sekelj jenan frazon: “Li laboras por sia 
propra konto,” mi trankviliĝis. 

Tiel legante diversajn librojn, mi 
ĉiam ion lernas, eĉ se ili enhavas sim- 
plajn erarojn, ĉar ni povas lerni eĉ de 
eraroj de aliuloj. 


Mi jam rakontis en mia eseo “His- 
torio pri “Krabŝipo” , publikigita en SR 
(2000-2001), kial mi ne sendis al SAT- 
Centro pliajn ĉapitrojn de mia espe- 
ranta traduko el “Krabŝipo”, la ĉefverko 
de KOBAYASI Takizi (1903-1933), 
laŭ konsilo de Assen Grigorov (M. 
Ljubin), la ĉefredaktoro de “Internacia 
Kulturo”, la komunisttendenca espe- 
ranta revuo, eldonata en Sofio, Bul- 
gario, ke SAT estas kontraŭrevolucia 
organizo! Mi jam ne memoras precize, 
kiam tio okazis, sed estas certe, ke en 
la unua duono de la 50-aj jaroj. Tio 
montras, ke tiam mi mem ankoraŭ ne 
liberiĝis de la antaŭjuĝo, ke SAT estas 
kontraŭrevolucia organizo. 

Tio kontraŭas al tio, ke jam tiam mi 
estis ano de SAT. Kial resti en SAT, se 





oni rigardas ĝin kontraŭrevolucia orga- 
nizo? Sed homoj estas animaloj kun 
kontraŭdiroj. Kaj mi ne estas escepto. 
Almenaŭ ĝis marto 1952, mi ankoraŭ 
ne estis libera de komunismaj dogmoj, 
ĉar mi mencias en mia sufiĉe ampleksa 
postparolo al mia japana traduko de 
“Muta barikado”, novelaro de ĉeĥa ko- 
munista verkisto Jan Drda, farita el ĝia 
esperanta traduko, ĉar tiam mi ankoraŭ 
ne ellernis la ĉeĥan, ke la liberigo de 
Prago estis farita de la sovet-armeo la 
9-an de majo 1945, dum ĝin liberigis 
jam la 8-an de majo pragaj civitanoj 
mem, kiuj armite ekribelis kontraŭ la 
nazigermanaj okupaciintoj. 

Sed jam mia artikolo “Historio 
de ĉeĥa instruisto”, publikigita en la 
aŭgusta numero 1953 de “Kyosi no 
tomo” (Amiko de instruistoj), montras, 
ke mi komencis liberiĝi de komunismaj 
dogmoj. 

En “Muta barikado” troviĝas novelo 
titolita “Plialta principo”. Ĉi tio estas la 
kromnomo, kiun la lernantoj de pro- 
vinca gimnazio donis al maljuneta ins- 
truisto, kiu instruas latinajn klasikaĵojn, 
ĉar li laŭde diradis, ke la herooj de tiuj 
klasikaĵoj havis plialtan principon. 
Okazis iun tagon, ke tri el liaj lernantoj 
arestiĝis de Gestapo, la nazigermana 
sekretpolico, pro tio, ke tiuj tri gimna- 
zianoj eldiris ĉe naĝejo, ke ili aprobas 
la atencmortigon de Reinhard Hey- 
drich, la aganta protektoro de Ĉeĥio, 
okupaciita de Nazi-Germanio, fare de 
du paraŝutistoj (unu estis ĉeĥo, la alia 
slovako) senditaj de la ĉeĥoslovaka re- 
gistaro en emigracio en Londono. Tiuj 
tri gimnazianoj estis tuj mortpafitaj. En 
la kunsido de la instruistoj al li estis 
altrudita la tasko deklari antaŭ la klaso, 
al kiuj apartenis tiuj tri, ke li ne apro- 
bas tiun agon. Sed li anstataŭe aŭdacis 
deklari antaŭ la klaso, ke ankaŭ li 
aprobas la atencmortigon de Heydrich. 
Li mem ja estis fidela al la “plialta prin- 
cipo” , kiun li ĉiam emfazis. La novelo 
finiĝas per la vortoj, ke ĉiuj klasanoj 
ekstaris por esprimi sian respekton al 
sia kuraĝa instruisto. Kortuŝa historio, 
ĉu ne? Kortuŝa kaj bela historio efek- 
tive. Sed jam tiam mi ekhavis ioman 
dubon, ĉu neniu el la klasanoj denuncis 
lin? Sed mi tion ankoraŭ ne konsciis. 

Sed post kiam mi japanigis ankaŭ el 
Esperanto la daŭrigon de tiu novelo, ti- 
tolitan “Ĝoja renkontiĝo”, kaj publikigis 
en monata revuo “Sin Nihon Bungaku” 
(Nova Japana Literaturo), mi ekhavis 
klaran dubon pri ĝia realeco. Temis 
pri “ĝoja renkontiĝo” de tiu instruisto 
“Plialta principo” kun unu el liaj lernan- 


toj, kiu fariĝis partizano. Ĉi tiu malsu- 
prenvenis el la monto, kie troviĝas la 
bazo de la partizana taĉmento, al kiu 
li apartenis, sekrete en la provincan 
urbon kun iu misio. Nature ambaŭ tre 
ĝojas. La lernanto aranĝas sekretan 
rendevuon inter sia iama instruisto kaj 
rusa politika komisaro de la partizana 


atencmortigintojn malgraŭ grandsuma 
premio, kiun promesis ne nur la okupa- 
ciaj aŭtoritatoj sed ankaŭ la protekto- 
rata registaro de la ĉeĥoj, sed efektive 
unu el la paraŝutistoj nomata Ĉurda de- 
nuncis ilin. Ĉe mi tio okazis pro manko 
de materialo, ĉar tiam mi ankoraŭ ne 
scipovis ĉeĥe, sed estas vere ankaŭ, ke 

taĉmento. Ili diskutas pri filozofio. La 
instruisto ankoraŭ estas idealisto, dum 
la politika komisaro estas dialektika 
materialisto. Post longa polemikado 
la instruisto rekonas la pravecon de 
dialektika materialismo, kaj post kiam 
finiĝis la milito kaj kun tio la okupacio, 
li aliĝas al la KP de Ĉeĥoslovakio. 

Al mi ŝajnas, ke lia transformiĝo 
estas tro abrupta kaj nenatura. Kaj 
tion mi klare eldiris en la supre nomita 
artikolo. 

En tiu postparolo mi menciis ankaŭ, 
ke neniu el la ĉeĥa popolo denuncis la 





tion kaŭzis mia blinda kredo, ke io tia 
ne povas okazi. 

Do almenaŭ ĝis majo 1952, 
blindiĝinte de komunistaj dogmoj, mi 
ne kapablis rekte rigardi en la realon. 

Nu, en la statuto de SAT troviĝas 
jena paragrafo: 

“SAT, ne estante partipolitika, 
sed nur kleriga, eduka, kultura or- 
ganizo, celas, ke ĝiaj membroj estu 
komprenemaj k toleremaj rilate 
al la politikaj k filozofiaj skoloj aŭ 
sistemoj, sur kiuj sin apogas la di- 
versaj klasbatalaj laboristaj partioj 

k sindikatmovadoj; per komparo de 
faktoj k ideoj, per libera diskutado 
ĝi celas malebligi ĉe siaj membroj 
la dogmiĝon de la instruoj, kiujn ili 
ricevas en siaj apartaj medioj.” 


Pro malordiĝo okaze de transloĝiĝo 
nun mi disponas nur la Jarlibron de 
SAT eldonitan en 1949, Kompreneble 
mi havas ĉe mi la Adresaron de SAT 
por la jaroj 2001-2002, sed ĝi ne havas 
la statuton. Mi ne scias, de kiam SAT 
ĉesis eldoni la Jarlibron kaj eldonas 
nur la Adresaron sen la Statuto. Sed 
mi kredas, ke ĉi tiu paragrafo restas 
ankoraŭ nun senŝanĝa en la Statuto, ĉar 
miaopinie ĝi estas ja ĝia kerno. 

Ke ĉi tiu paragrafo estas prava, mi 
eksciis laŭ miaj propraj spertoj. Okazis 
iam en 1949 aŭ en la unuaj monatoj de 
1950 (ĉar mi transloĝiĝis de Osako al 
Tokio fine de marto 1950), ke mi rice- 
vis de Ralph Bonesper en Novjorko so- 
lidarec-pakaĵon el uzitaj tolaĵoj, vestoj 
kaj ŝuoj por disdoni inter la laboristaj 
esperantistoj en Osako. Mi ne scias, 
kial li ĝin sendis ĝuste al mi. Supozeble 
pro tio, ke mi jam havis rektan kontak- 
ton kun SAT-Centro en Parizo. Ekzem- 
ple, porpaca alvoko de la studentoj de 
Zinbun Gakuen (Humanisma Kolegio) 
de Kioto, al kiu mi unuafoje ĉiusemajne 
instruis Esperanton, estis publikigita en 
“Sennaciulo” en mia esperanta traduko 
(ĉar ili mem ankoraŭ ne scipovis Espe- 
ranton, por ke ili memstare verku ĝin 
en Esperanto). La reeĥo estis grandega 
certe pro tio, ke tiam voĉo el Japanio 
ankoraŭ preskaŭ ne aŭdeblis. Kredeble 
pro tio, ke SAT-Centro donis mian 
adreson al Bonesper, kiu tiam prizorga- 
dis la Solidarec- Servon de SAT. 

Tiel komenciĝis mia korespon- 
dado kun li. Kiom mi memoras, li estis 
antaŭmilite aktivulo de IPE en No- 
vjorko, ĉar mi vidis foton de la grupo 
de la laboristaj esperantistoj gvidataj de 
li en “Internaciisto” , la organo de IPE. 
Krom tio, mi vidis'lian nomon inter la 
mondonacintoj, kiuj finance ebligis al 
EKRELO (Eldon-Kooperativo por Re- 
volucia Literaturo), la eldonejo de IPE, 
sed efektive de SEU, eldoni la libron 
“133 tagoj de Sovet-Hungario' . Mi 
eĉ supozis, ke li fuĝis el Hungario en 
Usonon post disfalo de Sovet-Hungario 
en 1919, 

Laŭ la Jarlibro de SAT 1949, lia 
matrikulo estis 29, do tre malnova. 
Pro tio mi supozis, ke li aliĝis SAT- 
on tuj ĉe ĝia fondiĝo en 1921, sed ke 
li aliĝis IPE-n okaze de la skismo en 
1931, kaj post disfalo de IPE denove 

aliĝis SAT-on. Mi do tamen kredis, ke 
li restas ankoraŭ komunisto, almenaŭ 
amiko de komunismo. Jen kial mi 
senpripense letere konsilis al li, ke, 
ĉar li estas hungaro, ĉu ne estus bone 
reveni en Hungarion por partopreni en 
la socialisma konstruado, okazanta tie 
sub la KP de Hungario laŭ la japana 
komunista gazetaro. 

Do imagu al vi la surpriziĝon, 
konsterniĝon, eĉ ŝokon, kiam mi rice- 
vis lian respondon. Kontraŭ mia atendo 
li kategorie rifuzis mian konsilon. Jen 
kion li skribis al mi responde: “Kian 
sensencaĵon vi skribis al mi! Reveni el 
Usono en Hungarion! Ĉu vi ne scias, 
en kia situacio nun troviĝas Hungario? 
Regas tie teroro, ĉar ĉiu civitano tremas 
kun timo, ke la sekreta polico frapus 
lian pordon meznokte!” 

Jen fulmotondro! Mi ne povis dum 
kelka tempo respondi al li, ĉar mi ne 
sciis, kiel tion fari! 

Tiam en mia kapo reviviĝis memoro 
pri sekreta mesaĝo, kiun mi ricevis de 
maljuna latva esperantisto loĝanta en 
Sovet-Unio, iam en 1934, En junio 
1933 mi estis liberigita post ĉirkaŭ 
4-monata vivo en policaj arestejoj 
(Tokk6, la japana sekret-polico tenis 
min sinsekve en tri policaj arestejoj) 
en Tokio kaj revenis en Osakon por 
prizorgi mian resaniĝon. Utiligante 
tiun tempon, mi ekdeziris ellerni la 
rusan, kiu por mi tiam estis la lingvo de 
revolucio. Pensante, ke korespondado 
kun esperantistoj en Sovet-Unio utilos 
al tiu celo, mi skribis al la SEU-Centro 
en Moskvo leteron, per kiu mi petis, 
ke ĝi rekomendu al mi konvenajn ko- 
respondantojn. Verŝajne tiu letero mia 
estis publikigita en la organo de SEU, 
kvankam mi neniam ricevis tiun nume- 
ron, ĉar post nelonge mi ricevis kelkajn 
leterojn el Sovet-Unio, kaj komenciĝis 
mia korespondado kun iliaj aŭtoroj. 

Sed iun tagon, mi kredas, ke tio 
okazis jam en 1934, mi tute ne atendite 
ricevis el Sovet-Unuio libreton pakitan 
en malbonkvalita papero. Mi supozis, 
ke temas pri ia ruslingva libreto, kiu 
utilos al mia memlernado de la rusa, 
sed montriĝis, ke ĝi estas franclingva 
memlernilo de Esperanto, nome “Lan- 
gue Internationale Esperanto” , Manuel 
complet avec double dictionaire, tra- 
duit sur l'ouvrage russe du Dr. L. Za- 
menhof, par L. de Beaufront. Troisiĉme 
€dition, Paris 1897.” (Lingvo Internacia 
“Esperanto“, Manlibro kompleta kun 
duobla vortaro, tradukita surbaze de la 
verko ruslingva de D-ro L. Zamenhof 
fare de L. de Beanfront. Tria eldono, 

Parizo 1897.). Ĝi do estas raraĵo tre 
valora, ĉar ĝi estas eldonita en 1897, 
nur dek jarojn post la eldoniĝo de la 
“Unua Libro” . Sed tiam mi ankoraŭ ne 
sciis tion kaj pensis nur: kial oni sendis 
al mi tian malnovan memlernilon de 
Esperanto, superfluan kaj senutilan, 
ĉar mi jam sufiĉe bone scipovis Espe- 
ranton? Sed mi malfermis ĝin kaj jen 
trovis, ke interne de ĝi estas skribita io 
per krajono maldense, apenaŭ legeble. 
Momente mi eksentis, ke temas pri 
ia malbona mesaĝo, ĉar tiamaniere 
sendita el Sovet-Unio, kiu estas laŭ 
mia tiama imago paradizo sur la tero. 
Verŝajne mi efektive skribis ion tian 
en mia letero al la SEU-Centro, ĉar tiu 
sekreta mesaĝo komenciĝis jene: 

“Kara kamarado, vi kredas, ke So- 
vet-Unio estas paradizo sur la tero. Sed 
vi vane iluzias, ĉaren Sovet-Unio labo- 
ristoj vivas eĉ pli mizere ol laboristoj 
en kapitalistaj landoj. Niaj gvidantoj 
jam delonge perfidis la revolucion. Mi 
mem siatempe batalis por la revolucio 
kiel ano de la Ruĝa Gvardio kun armilo 
enmane. Sed mi trompiĝis kaj ne scias 
kion fari. Kredu al mi, ĉar ĉi tiuj estas 
la vortoj, kiujn mi skribis per mia pro- 
pra sango!” 

Mi ektremis legante ĉi tiujn liniojn, 
ĉar tio devas esti sekreta mesaĝo de 
unu el la kontraŭrevoluciuloj en Sovet- 
Unio, pri kiuj mi ofte legis en la japana 
komunista gazetaro, por forlogi min de 
la revolucia vojo. Mi tamen ne neniigis 
ĝin, nek denuncis ĝian aŭtoron al la 
SEU-Centro, kiel faris kelkaj tiaokaze 
laŭ Lanti (“Absolutismo', p.16), kaj 
formetis ĝin sur la fundon de unu el 
miaj librobretaroj, kvazaŭ ĝi estus io 
abomeninda. 

Mi bedaŭrinde ne memoras lian no- 
mon; nur iel restas ĉe mi pri li nebula 
memoro, ke li estis latvo. Li devis esti 
jam tiam sufiĉe maljuna, ĉar li posedis 
tiun malnovan memlernilon eldonitan 
en Francio en 1897. Krom ĝi li sendis 
al mi ĉiujn numerojn 1896 de “Lin- 
gvo Internacia”, la revuo eldonita en 
Malmo, Svedio, anstataŭ “La Esperan- 
tisto”, la unua Esperanto-revuo entute, 
eldonita en Nurenbergo, Germanio, pro 
tio, ke oni malpermesis ĝian importon 
en Rusion pro artikolo de L. Tolstoj 
publikigita en ĝi. Ankaŭ tiu jarkolekto 
de “Lingvo Internacia” estas raraĵo tre 
valora jam pro tio, ke en ĝia duobla 
numero junia-julia estas publikigita la 
bone konata letero de Zamenhof adre- 
sita al Nikolao Borovko nun konata kiel 
la “Letero pri la deveno de Esperanto” . 
Ĝi estas nepre leginda dokumento por 





scii, kial kaj kiel naskiĝis la ideo de 
kreo de lingvo internacia en la kapo de 
knabo Zamenhof, kune kun lia letero 
de la 21-a de februaro 1905, adresita 
al Alfred Michaux, la organizinto de la 
unua Universala Kongreso de Esperan- 
to en 1905 en Bulonjo ĉe Maro, en kiu 
li detale rakontas, kiel li devis suferi 
pro tio, ke li kreis Esperanton. 

Ĉi tiu letero troviĝas en la unua 
volumo de la duvoluma “Leteroj de 
Zamenhof”, eldonita en 1948 de SAT. 
Cetere en tiu volumo troviĝas kiel 
Apendico ankaŭ lia letero pri la de- 
veno de Esperanto, supre menciita. Mi 
varme rekomendas, ke vi nepre tralegu 
ambaŭ leterojn, iel akirinte ilin. 

Mi timas, ke ankaŭ tiu latva maljuna 
esperantisto pereis dum la Granda Pu- 
rigo kontraŭ Esperanto, en 1937-1938, 
per kiu Stalin ekstermis la esperanto- 
movadon en Sovet-Unio. 

Nu, tiu libreto kun la sekreta mesaĝo 
estis formetita kaj preskaŭ forgesita. 
Sed ĝi ne vane kuŝis sur la fundo de 
unu el miaj librobretaroj, ĉar multajn 
jarojn poste, jam post la milito, tiuj 
linioj, kiujn la maljuna latva esperan- 
tisto skribis al mi per sia propra sango 
tute neatendite reviviĝis en mia kapo 
lige kun la letero de Bonesper. 

Mi nome ekpensis, ke ankaŭ tio, 
pri kio li avertis min eĉ riskante sian 
propran vivon, por ke mi liberiĝu de la 
himero, ke Sovet-Unio estas paradizo 
sur la tero, devas esti ja vero! Mi do 
samtempe ekkredis, ke ankaŭ tio, kion 
Bonesper skribis al mi pri Hungario 
devas ja esti vero! 

Do por mi ne nur Bonesper, sed 
ankaŭ tiu latva maljuna esperantisto 
estas bonfarantoj, kiujn mi neniel po- 
vas forgesi. 

Sekve mi konvinkiĝis laŭ miaj pro- 
praj spertoj, ke tio, kio estas menciita 
en la Statuto de SAT, estas prava, ĉar 
mi vere liberiĝis per libera diskutado 
(kun Bonesper) de la komunisma dog- 
mo, per kiu mi estis katenita dum tiom 
da jaroj. 

Do, paradokse mi, kiu eklernis 
Esperanton ĝuste pro tio, ke mi estis 
komunisto, ĉesis esti komunisto ĝuste 
pro tio, ke mi estas esperantisto! 

Tiel mi transformiĝis de proleta 
esperantisto en la senco de komunista 
esperantisto finfine en normalan la- 
boristan esperantiston, tiel ke mi nun 
plene identas kun SAT kaj sentas ne- 
nian fremdecon kontraŭ ĝi. 

Bonesper poste sendadis al mi 
eltondaĵojn de artikoloj pri Sovet-Unio 
kaj ĝiaj satelitaj landoj, unue nomataj 


popoldemokrataj, poste socialistaj, in- 
kluzive Ĉeĥoslovakion, pri kies specia- 
listo mi poste fariĝis denove dank” al 
Esperanto, publikigitaj en “New York 
Times” , bone sciante, ke mi scipovas 
ankaŭ angle. 

Krom tio li bonvolis sendi al mi lete- 
ron, kiun li ricevis de juna esperantisto 
en Koŝice, Slovakio. Ankaŭ la enhavo 
de tiu letero estis ŝoka, sed jam ne estis 
tiel kiel la sekreta mesaĝo de la latva 
maljuna esperantisto kaj la refuta letero 
de Bonesper. Mi tuj tralegis ĝin, man- 
kopiis kaj resendis al Bonesper. Ankaŭ 
tiu kopiaĵo nun ne troveblas ĉe mi, 
bedaŭrinde, kvankam mi estas certa, ke 
ĝi troviĝas ie en mia loĝejo. Mi ne me- 
moras ankaŭ la nomon de ĝia aŭtoro, 
sed mi bone memoras ĝian enhavon, 
ĉar temis pri nekredebla historio. 

Slovakio, kiu dum la milito estis sa- 
telito de Nazi-Germanio estis liberigita 
de la sovet-armeo kaj la ĉeĥoslovaka 
armeo organizita en Sovet-Unio dum 
la milito. 

Koŝice estas la urbo, kiu situas ne 
tre malproksime de la landlimo kun 
Sovet-Unio. Iun tagon ne longe post 
la liberiĝo tiu juna esperantisto ricevis 
ordonon, ke li venu al la urba placo. Li 
simple pensis, ke temas pri volontula 
laboro por reordigi kaj purigi la placon, 
kie okazis la batalo. Sed je lia granda 
surpriziĝo li estis surloke ordonita de 
la soldatoj de la sovet-armeo, ke li 
envagoniĝu en trajnon. Ĉi tiu forvetu- 
ris trans la landlimon kaj fine atingis 
la Donecan karbbasenon mallonge 
nomatan Donbas en Sovet-Unio, kaj li 
estis devigata kun aliaj, kiuj estis simil- 
maniere devige forveturigitaj el Slova- 
kio, labori en unu el tieaj karbminejoj, 





kvazaŭ sklavoj. La laboroj estis pezaj, 
tiel ke li fine decidis vivoriske fuĝi kaj 
piede reveni en Slovakion. Li sukcesis 
forlasi la minejon nerimarkite de la gar- 
distoj. Sed kiel reveni en Slovakion? 

Nu, li kaŝiĝis tage en arbaroj kaj 
nokte marŝis direkte al Slovakio. La 
direkton li povis scii laŭ la sunfloroj 
kaj la steloj. Tiel post sufiĉe longa kaj 
malfacila marŝado li finfine transpasis 
la landlimon kaj atingis Koŝice-n, sian 
hejmurbon. Feliĉe oni lasis lin trankvi- 
la, neniel ĝenis lin. Kredeble pro tio, ke 
tiaĵoj estis tiam tro multaj. 

En Japanio troviĝas proverbo “Post 
pluvo firmiĝas la tero”. Certe estis la 
skismo en 1931 ne nur simpla pluvo 
sed eĉ pluvego, kiu preskaŭ detruis 
SAT-on. Sed feliĉe ĝi eltenis tiun pro- 
von kaj vivadis ĝis nun. La komunista 
opozicio jam ne ekzistas en ĝi, anstataŭ 
ĝi funkcias en ĝi la Komunista Frakcio 
amike kune kun la aliaj Frakcioj. Do 
ankaŭ ĉe SAT vere “post pluvo firmiĝis 
la tero”. Ni ĉiuj devas gratuli tion elk- 
ore. 

Restas tamen laŭ mi ankoraŭ 
unu problemo por SAT. Nome vera 
tutmondiĝo kiel montras ĝia nomo: 
“Sennacieca Asocio Tutmonda”, 

Ĉar ĝis nun bedaŭrinde ĝi estas 
ĉefe eŭropa asocio malgraŭ sia nomo. 
Por vera tutmondiĝo devas kontribui 
unuavice ni, SAT-anoj en Japanio. Kiel 
antaŭmilite JPEU estis forta kolono 
de IPE, ni SAT- kolektivo en Japanio 
fariĝu kolono de SAT en Japanio eĉ pli 
forta ol iam JPEU! 





Per tiu alvoko mi finas mian tiel 
longan prelegon. 

Esperanto kaj la Frein 


Robert 


Enkonduko 

Dum preskaŭ plena instruista ka- 
riero, de 1947 ĝis 1969, mi seninter- 
rompe praktikis la Freinet-pedagogion; 
en 1961 mi fariĝis esperantisto ... 
Plurfoje mi demandis min, ĉu tiuj per- 
sonaj orientiĝoj rezultas el nur hazarda 
koincido, ĉar fakte mia Esperanto- 
instruinto estis L.Lentaigne, senlaca 
aktivulo bone ko- 
nata en I.C.E.M.- 
medio — (Instituto 
Kooperativa por 
Edukado —Moder- 
na). Aŭ ĉu tiuj 
ambaŭ orientiĝoj 
havas iun komunan 
respondanton al 
intima aspiro, kiun 


ili ebligis al mi 
realigi? 

Pli profunde 
pripensinte mi 
opinias tute ne 


hazardaj tiujn inklinojn samtempe al 
la Freinet-pedagogio kaj al Esperanto 
tiel, ĉar en ambaŭ movadoj mi trovis 
saman idealon, kiun mi aparte ŝatas. 
Krome mi malkovris frapan simi- 
lecon en iliaj naskiĝoj, disvolviĝoj, 
celoj kaj bedaŭrinde ankaŭ en obstina 
kontraŭeco fare de la establitaj regsis- 
temoj. Pro tio ŝajnas al mi tre interese 
kompari ambaŭ movadojn. 


Motivado de la kreintoj, 
Zamenhof kaj Freinet 

-Zamenhof - Estas bone sciate, kiom 
dolore ŝokita estis li, ankoraŭ knabo, 
vidante surstratajn disputojn, eĉ bata- 
lojn, inter diversgentuloj loĝantaj en 
lia loĝurbo Bialystok; ankaŭ ke el tio 
naskiĝis en lia animo la arda deziro 
oferi siajn fortojn dum tuta vivo por 
kreado de komuna interkomprenilo, 
por ke la homoj ne plu interbatalu. Tiu 
profunda homamo ekster ia ajn profit- 
celo konsistigas la “internan ideon”, kiu 
havigas animon al la lingvo Esperanto, 
kaj nedubeble certigas al ĝi daŭran 
pluvivadon. 

- Freinet - Li ne spertis surstratajn 
disputojn, sed multe pli terure la mili- 
tan interbuĉadon dum la Unua Mond- 

Renkontiĝo de du humanistaj movadoj 


milito el kiu li eskapis, sed kruele kaj 
grave vundita. Li estis nur 23-jarulo, 
kiam elirinte el hospitalo, malforta, 
malfacile spiranta, li ricevis instrupos- 
tenon. Tiaj malfavoraj fizikaj kapabloj 
certe influis lian decidon elpensi alian 
pedagogian sistemon ol la klasikan, 
kiun li ne povis praktiki. Sed verŝajne 
ankaŭ, eble senkonscie, deziro eduki 
infanojn tiel, ke 
ili fariĝu plen- 
kreskuloj pretaj 
por kontraŭmilita 
agado favore al 
paca interhoma 
kunvivado. Frei- 
net tre simpatiis 
al Esperanto; laŭ 
asertoj de kelkaj 
li eĉ eklernis la in- 
ternacian lingvon, 
sed fakte ĝin ne 
praktike uzis. 
Tamen li forte 
subtenis agadojn de H. Bourguignon, 
Lallemand, Lentaigne, inter aliaj espe- 
rantistoj Freinet-edukistoj. Okaze de 
ĉiu I.C.E.M.-Kongreso invitite ĉeestis 
eksterlanda esperantis(in)o. Certe ne 
hazarda favora opinio pri Esperanto. 

Do ne mirige, ke tiuj homamantoj 
sukcesis starigi, ĉiu en sia fako, siste- 
mojn strebantajn al noblaj celoj, kaj en 
kiuj multiĝas similaj aspektoj, kiujn 
mi sinsekve pritraktos: 

- Eduko al paca kunvivado. 

- Agado kontraŭ rasismo, ia ajn en- 
doktrinigo, integrismo, diskriminacio. 

- Respekto al ĉies kulturo; vere fra- 
teca, laikeca. 

- Internacieco, eĉ sennacieco. 


Eduko al paca kunvivado 
Ĉiuj esperantistoj bone konas la 
deklaron de Zamenhof okaze de la 
malfermo de la unua Universala Kon- 
greso en Bolonjo ĉe Maro (1905), per 
kiu li tiel difinis la “Internacian Ideon” 
de Esperanto:” ... la unuan fojon en la 
homa historio ni, membroj de la plej 
malsamaj popoloj, staras unu apud la 
alia ne kiel fremduloj, ne kiel konku- 
rantoj, sed kiel fratoj, kiuj, ne altrudan- 
te unu al alia sian lingvon, komprenas 

sin reciproke, ne suspektas unu alian 
pro mallumo ilin dividanta, amas sin 
reciproke kaj premas al si reciproke 
la manojn ne hipokrite, kiel alinaciano 
al alinaciano, sed sincere, kiel homo al 
homo. Ni konsciu bone la tutan grave- 
con de la hodiaŭa tago, ĉar hodiaŭ inter 
la gastamaj muroj de Bulonjo ĉe Maro 
kunvenis ne francoj kun angloj, ne ru- 
soj kun poloj, sed homoj kun homoj. 
Benata estu la tago, kaj grandaj kaj 
gloraj estu ĝiaj sekvoj!” (Paroladoj kaj 
Poemoj de Z, p.7 kaj 8) 

La edukisto laŭ la Freinet-pedago- 
gio bazas sian pedagogian sistemon 
sur kooperado, kunhelpado, konsciiĝo 
pri individua respondeco, por formadi 
la gelernantojn en praktika paca kun- 
vivado sine de la lerneja infansocieto. 
Mi mem spertis la bonefikon de tia 
eduko: dank' al ĝi dum multe da ja- 
roj mi preskaŭ neniam estis devigata 
interveni por mastrece kaj trude solvi 
neeviteblajn konfliktetojn; la infanoj 
ĉiam mem sukcesis ilin solvi post 
plenfida pridiskutado dum kooperativa 
kunveno, kiun la infanoj senpacience 
atendis ĉiun sabaton. 


Agado kontraŭ rasismo, 
iaj ajn endoktrinigoj, integ- 
rismo, diskriminacio 

En Dresdeno, okaze de la 4a Uni- 
versala Kongreso (1908), Zamenhof 
lastan fojon parolis pri la perturboj 
spertitaj de la Movado por bone kona- 
ta agado de kelkaj por igi Esperanton 
nura lingvaĵo, ekster ia interna ideo. 
Li finis sian paroladon insistante pri la 
fakto, ke Esperanto estas ĉies lingvo, 
kiu toleras nenian ajn diskriminacion: 
“... Nun mi volas nur diri jenon: ni 
ĉiuj estas reprezentantoj de la ideo de 
la lingvo internacia, ni faru kun ĝi, 
kion ni volas, sed ni agu honeste kaj ni 
memoru, ke pri niaj agoj la estonteco 
severe nin juĝos. Memoru, ke Espe- 
ranto estas nenies propraĵo, ke la espe- 
rantistoj havas plenan rajton fari kun 
ĝi ĉion, kion ili volas, se ili nur faros 
ĝin singarde, lojale kaj interkonsente”. 
(Paroladoj kaj Poemoj de Z, p.40). 








Ĉu ne la saman ideon alimaniere 
esprimas la 2a paragrafo de la Ĉarto de 
la Moderna Instrusistemo: 

“Ni malkonsentas pri ia ajn endoktri- 
nigo, Ni ne pretendas jam antaŭdifini, 
kia estos la infano, kiun ni edukas; ni 
ne formas ĝin por servi kaj daŭrigi la 
hodiaŭan mondon, sed por konstrui 
socion, kiu plej bone garantios ĝian 
disvolviĝon. Ni malpermesas al ni 
submeti ĝian spiriton al ia ajn neera- 
ripova dogmo antaŭasertita. Ni strebe 
zorgas, ke niaj gelernantoj fariĝu adol- 
toj plenkonsciaj kaj respondecaj, kiuj 
konstruos mondon, de kiu forpelataj 
estos milito, rasismo, kaj ĉiuj formoj 
de diskriminacio kaj homekspluatado.” 


Respekto al ĉies kulturo; 

vere frateca, laikeca 

En Krakovo, dum la 8a Universala 
Kongreso, la lasta, en kiu li oficiale 
partoprenis, li tiel parolis: 

“La interna ideo de Esperanto, kiu 
havas absolute nenian devigon por 
ĉiu esperantisto aparta, sed kiu, kiel vi 
scias, plene regas kaj ĉiam devas regi 
en la Esperantaj kongresoj, estas: sur 
neŭtrala lingva fundamento forigi la 
murojn inter gentoj kaj alkutimigadi 
la homojn, ke ĉiu el ili vidu en sia 
proksimulo nur homon kaj fraton. Ĉio, 
kio estas super tiu interna ideo de Es- 
peranto, estas nur privataĵo, kiu povas 
eble esti bazita sur tiu ideo, sed neniam 
devas esti rigardata, kiel identa kun ĝi.” 
(Paroladoj kaj Poemoj de Z, p 9) 

Kaj fine de la parolado: “... En la 
jubilea momento de la esperantismo 
mi volus paroli al vi pri tio, kio nas- 
kas la esperantismon, pri ĝia esenco 
kaj espereblaj sekvoj; sed hodiaŭ mi 
staras antaŭ vi ankoraŭ en rolo oficiala, 
kaj mi ne deziras, ke mia privata kredo 
estu rigardata, kiel deviga kredo de ĉiuj 
esperantistoj. Tial pardonu min, ke mi 
pli ne parolos” (Paroladoj kaj Poemoj 
de Z, pTi) 

Kia belega ekzemplo pri respekto al 
la aŭskultantaj homoj ... 

Similan respekton al infana identeco 
montras la 5a kaj 6a artikoloj de la 
Ĉarto de la Freinet-Pedagogio: 

Sa art. “Kun nia helpo infano ja 
memkonstruas sian personecon. Mal- 
facile estas koni infanon, ĝiajn pulsojn, 
por fondi nian edukan agadmanieron 
sur tia kono; tamen la Freinet-peda- 
gogio bazita sur libera esprimebleco 
per naturaj procezoj, disponiganta 
helpeman medion, materialon, kaj tek- 
nikojn ebligantajn naturan, vivoriĉan 
kaj kulturan edukadon, tiel efektivigas 


aŭtentikan renormaligon psikologian 
kaj pedagogian”. 

6a art. : “En LC.E.M. estas nek 
katekismo, nek dogmo, nek sistemo, 
al kiu ni petus de iu ajn agnoske subs- 
kribi. Male, ĉe ĉiuj aktivaj ŝtupoj de 
nia movado, ni organizas konstantan 
komparadon de ideoj, reserĉoj kaj eks- 
perimentoj. 

Freinet-edukistoj praktikas vere 
laikecan pedagogion, laŭ la franca 
koncepto, ŝajne sola tia tra la mondo. 
Ĝin eblas tre koncize difini tiel: Ne nur 
tolerema, sed sincere respektema al 
ĉies kulturoj, kredoj, opinioj filozofiaj 
aŭ religiaj, la laikeculo sin devigas 
favori neniun ajn kredon malfavore al 
la aliaj. 

Eblas aserti, ke jam fine de la 19a 
jarcento Zamenhof estis avangarda 
laikeculo, same kiel Freinet longtempe 
poste. 


Internacieco, eĉ sennacieco 

Koncerne Esperanton, evidente ne 
necesas plu trakti pri tiu karakterizo, 
kiu konsistigas ĝian esen- 
con; tial mi ne insistu. 

La Ĉarto de la Frei- 
net-pedagogio, en ties 
10a artikolo, deklaras, ke 
ankaŭ ĉe ĝi tio estas grava 
aspekto: 

“La Freinet-pedagogio 
estas laŭesence internacia. 
Precipe laŭ la principo de 
kooperantaj laborskipoj, 
ni konsistigas iun Inter- 
nacian Federacion de la 
Movadoj por Moderna 
Instruado (FI.M.E.M.), 
kiu ne anstataŭas la aliajn 
internaciajn movadojn, 
sed kiu agadas internaciskale same, kiel 
1.C.E.M. en Francio, por ke disvolviĝu 
labor- kaj destin-fratiĝoj, kiuj kapablos 
profunde kaj plej efike helpi ĉiujn por- 
pacajn klopodojn. 


Strebo al universala kul- 
turo komuna al ĉiuj homoj 

Esence humanecaj ambaŭ movadoj 
agadas por forfaligo de ĉiaj bariloj, 
lingvaj kaj alispecaj, apartigantaj la 
homojn. Tion jam klare montras la ĉi- 
supre pritraktitaj temoj. 

Mi persone partoprenis en sufiĉe 
multe da kongresoj, tiel esperantistaj, 
kiel Freinet-edukistaj, por atesti pri 
tieaj etosoj same amikecaj, fratecaj, 
senrezerve homecaj. Dank” al tio, eble 
ankaŭ pro tio, mi fariĝis konvinkita 
mondcivitano ekkonsciante, ke sur nia 

planedo ĉiuj homoj same reagas antaŭ 
la ĉefaj vivproblemoj. Tial ili nekon- 
testeble konsistigas unuecan vivanto- 
specion, kie ajn ĉiu individue naskiĝis; 
kaj honesta observanto konstatas, ke 
universala kulturo ne estas utopio, sed 
realaĵo. Cetere sukceso de la internacia 
interlerneja korespondado iniciatita de 
H. Bourguignon same pruvas ekziston 
de tiu universala kulturo. 


Neprofitemo de la elpen- 
sintoj 

Malfermante la 8an Universalan 
Kongreson en Krakovo (1912), Za- 
menhof tiel alparolis la kongresantojn: 

“La nuna kongreso estas la lasta, 
en kiu vi vidas min antaŭ vi; poste, se 
mi povos veni al vi, vi ĉiam vidos min 
inter vi. Jen estas la kaŭzo, kiu devigas 
min fari la nunan decidon: Nun kiam 
nia afero estas jam sufiĉe forta, estas 
necese, ke ĝi fariĝu absolute libera, ne 
sole libera de ĉiuj personaj dekretoj, 
kia ĝi fariĝis jam antaŭ dudek-kvin 
jaroj, sed ankaŭ de ĉia efektiva aŭ 





ŝajna persona influo. Estas necese, ke 
la mondo sciiĝu tute klare, ke Espe- 
ranto povas havi aŭ ne havi siajn libere 
elektitajn gvidantojn, sed ke ĝi posedas 
nenian konstantan majstron. Nomu min 
per mia nomo, nomu min la fondinto 
de la lingvo, aŭ kiel vi volas, sed mi 
petas vin ne nomu min plu “majstro”, 
ĉar per tiu morale tro liginta nomo vi 
malliberigas nian aferon.” (Paroladoj 
kaj Poemoj de Z, p 67 kaj 68). 

Kaj iom pli poste: “Antaŭ ol mi for- 
metas de mi ĉian oficialan rolon en nia 
afero, mi ankoraŭ la lastan fojon admo- 
nas vin: laboru ĉiam en plena unueco, 
en ordo kaj konkordo.” (Paroladoj kaj 
Poemoj de Z, p. 69) 

Antaŭe Zamenhof jam rezignis 
ĉiujn siajn aŭtorrajtojn pri originalaj 
kaj tradukitaj verkaĵoj. Ofero des pli ri- 

markinda, ke lia okulkuracista profesio 
ne havigis al li grandan monprofiton 
tiel, ke li ofte baraktis en manko de 
vivneceso. 

Siaflanke Freinet ne rezignis siajn 
aŭtorrajtojn pri pedagogiaj verkaĵoj, 
sed same kiel Zamenhof li neniam 
rolis, kiel “majstro” dum kongresoj aŭ 
laborrenkontiĝoj. Tiam li aplikis la 
kooperan laborspiriton, kiun li reko- 
mendis, ankaŭ proveksperimentadon 
kun kunlaborantoj, same kiel kun 
infanoj alkutimiĝantaj al libera sines- 
primado. Li ja estis la iniciatinto de 
pedagogia sistemo, kiu iom post iom 
maturiĝis dank” al koopera kunlabo- 
rado de multaj edukistoj tra Francio, eĉ 
el eksterlandoj, kiuj daŭre kaj plenfide 
komparis rezultojn de siaj streboj. Ĝi 
fakte estas rezulto de kolektiva laboro, 
sen majstro; kio supozeble klarigas, 
kial ankoraŭ nun pluvivas la Freinet- 
movado tridek-kvin jarojn post la 
morto de ties fondinto. 

La 7a artikolo de la Ĉarto de la 
Moderna Instrusistemo substrekas tiun 
kooperan kunlaboradon: 

“Ni profunde interesiĝas pri vivo 
de nia kooperativo tial, ĉar ĝi estas nia 
domo, nia laborejo, kiun ni devas nutri 
per nia mono, nia strebado, nia pen- 
sado, kaj kiun ni pretas defendi kontraŭ 
iuj ajn malutilantoj al niaj komunaj 
interesoj. Kompreneble temas pri la 
Kooperativo por Laikeca Instruado 
(C.E.L.), fondita de Freinet, kaj aldo- 
nanta ĉion necesan por praktikado de la 
Freinet-pedagogio. 

Freinet-pedagogio kaj Esperanto 
same referencas per la nomo al la 
respektivaj iniciatintoj. Same ĉi lastaj 
ofereme donacis siajn elpensaĵojn, Za- 
menhof al la tuta homaro, Freinet al la 
instruistaro. Kaj same ambaŭ kreintoj 
ricevis neniun monprofiton kaj restis 
malriĉaj dum la tuta vivo. 


Revoluciemaj kaj avan- 
gardaj iniciatintoj 

Revoluciemaj? ... Nekontesteble! 
Zamenhof kaj Freinet starigis sistemo- 
jn, kiuj en respektiva fako fundamente 
ŝanĝas konceptojn ĝis nun forte ankri- 
tajn en la sociaj kutimoj jam de post 
pluraj jarcentoj. 

Antaŭ Zamenhof multiĝis provaĵoj 
pri internacia lingvo, sensukcese. Jam 
en la 17a jarcento Descartes reliefigis 
neŭtralan karakterizon de internacia 
lingvo respektanta ĉies kulturojn; sed 
tian ideon verŝajne oni taksis entute 
utopia. Sed du jarcentojn poste tiun 
utopion Zamenhof transformis en 

realaĵon. Vera revolucio! Sed estas 
bone sciate, ke profundan ŝanĝon en la 
kutimoj tiel intelektaj kaj mensaj, kiel 
banale ĉiutagaj, la homoj ne tuj pretas 
akcepti. Spiritevoluado tiel malrapide 
progresas! Tamen pli kaj pli da faktoj 
nuntempe montras, ke tiu ideo pri 
neŭtrala internacia lingvo disvastiĝas. 
Baraktado ĉe organizo de unuiĝanta 
Eŭropo ja estas trafa ekzemplo ... 

Same Freinet alportis revoluciajn 
ideojn en la pedagogion. Antaŭe ĉiuj 
instrumetodoj baziĝis sur skolastikaj 
principoj: severa disciplino, -nekon- 
testebla superregado de neeraripova 
instruisto staranta sur podio, tiel sim- 
bole superanta la infanojn, strikta 
obeemo kvazaŭ soldateca, punoj ofte 
dolore fizikaj kaj humiligaj, klasifiki 
per akra konkursado inter gelernantoj, 
ktp ... Freinet entute kontraŭis tiujn 
principojn: lia unua decido konsistis en 
definitiva forigo de la podio, tiel sim- 
bole montrante, ke li nepre volas resti 
ĉe sama nivelo kiel liaj gelernantoj. 
Li ne plu trudis labortemojn, li forigis 
klasifikadon, li enkondukis kooperan 
laboradon, aktivan partoprenon de la 
infanoj en laborplanado, respondecon 
en plenumado de memelektitaj taskoj, 
ktp ... La infano ne plu estis pasiva 
regato, sed aktiva aganto en sia laboro 

Dum la pasintaj tridek jaroj, do 
post la morto de Freinet, la priedukada 
ministerio, almenaŭ en Francio, reko- 
mendis instruteknikojn elpensitajn de 
Freinet (libertema verkaĵo, enketoj, la- 
borskipoj, interkorespondado, k.a.), sed 
ĉiam altruditajn de la instruisto-mastro, 
laŭ la klasika instruspirito. Hipokrite 
oni tiel ŝajnigis apliki la instrusistemon 
de Freinet, dum oni reale malplenigis 
ĝin de la esenco, t.e. la spirito, la animo 
de lia pedagogio, en kiu la instruisto 
estas la amika konsilanto kaj helpanto 
de la lernantoj. 


Kontraŭado de la instalitaj 
instancoj 

Rimarkinde estas, ke la ŝtataj ins- 
tancoj, almenaŭ en Francio, alprenis 
tiel simile kontraŭajn sintenojn rilate 
ambaŭ movadojn. Interese sin deman- 
di, kial ... 

Ĉu ne pro politikaj kialoj, kiujn la 
regantoj ne volas konfesi, ĉar tio ne 
kongruus kun iliaj ofte distrumpetitaj 
asertoj pri senlima sinoferemo por 
bono kaj feliĉo de la regatoj? Tian de- 
mandon iel prirespondas Claude Piron 
konklude de sia franclingva verkaĵo 
“Communication linguistique” (Lingva 
komunikado). Mi opinias ĝin aparte 

trafa: “Ebligante uzadon de altkvalita 
interkultura komunikilo por simplaj 
popolanoj, nebruemantoj, senranguloj, 
Esperanto perturbas aspekton de la 
socia tavoligo. Ĉu iuj ne sentas tiun 
potencialan demokratiigon, kiel mina- 
con? Transiro de superranga pozicio al 
normalranga ne estas evidente alloga, 
Precipe por tiuj, kiuj tenante la regpo- 
von sin konsideras superranguloj”. 

Povas esti, ke la superranguloj 
sentas sin same minacataj de la Frei- 
net-eduksistemo. Ankaŭ ĝi volas esti 
je la servo de la simplaj popolanoj. Ĝi 
celas formi homojn konsciajn ne ŝafece 
obeemajn pri siaj rajtoj same, kiel pri 
siaj devoj, la kapabloj pripensi sociajn 
okazaĵojn, postulantajn precizajn infor- 
mojn, malfidantajn demagogajn parola- 
dojn. Ankaŭ la Freinet-edukistoj pro tio 
verŝajne perturbas la socian tavoligon. 
Tial Freinet spertis tiel gravajn atakojn 
en la urbo St. Paul de Vence fare de la 
lokaj reakciuloj. Mi mem spertis simi- 
lan atakon de dekstrula vilaĝestraro, 
kiu kulpigis min pro “politika propa- 
gando en mia lernejo.” 

En Francio la sinsekvaj registaroj 
ĉiam rifuzis, kaj daŭre rifuzas, enkon- 
duki Esperanton en la lernejprogramo 
de la mezgradaj lernejoj kaj gimnazioj. 
En la institutoj por instruisto-formado 
entute ignorata estas la Freinet-peda- 
gogio. 

Ĉu ne rimarkinda simileco en tia 
sistemo estas la kontraŭa sinteno de la 
regantoj kontraŭ ambaŭ movadoj? 

Kiel konkludon mi tuj lasos parol- 
vicon al Zamenhof: “La afero “Espe- 
ranto”, nia etika movado, konsistas ne 
en rapideco, sed en certeco. Multe da 
sencelaj aferoj ekbrilis antaŭ la mondo 
rapide, sed ankaŭ rapide falis. Afero 
bona kaj certa progresas ordinare ma- 
lrapide kaj nur kun grandaj malhelpoj. 
Ne malĝoju tial, Esperantistoj!... Ni 
laboru kaj esperu. 


L.Robert 


——————  — — 








Detlev Blanke 


„eranto kaj socialismo? 


Pri la movado sur la “alia flank: 

1. Enkonduko 


ll La temo 

La sekva teksto baziĝas je preleg- 
materialo, kiun mi nur parte povis 
prezenti kadre de la Studtago “Es- 
peranto kaj Ideologio”, okazigita la 
20-an de oktobro 2001. La aranĝantoj 
volis diskutigi la eblecojn de politika 
peresperanta agado en la nuna tempo, 
laŭ mi grava kaj pludisktutenda temo, 
des pli ĉar post la fino de la malvarma 
milito eblas pli facile diskuti ol antaŭe. 
Kaj tio laŭ mi necesas, ĉar aperis novaj 
minacoj, kiuj ankaŭ postulu la star- 
punkton de esperantistoj. Laŭ la peto 
de la organizintoj dum mia prelego 
mi aparte prezentis kelkajn faktojn el 
la historio de la Laborista Esperanto- 
Movado (LEM), kiuj montris la efikan 
politikan aplikon de Esperanto (Eo) 
kaj traktis pri la persekutoj sub Hitler 
kaj Stalin. Mankis sufiĉe da tempo por 
prezenti la trian planitan temon, pri kiu 
mi sentis min pli kompetenta: la mo- 
vado en eŭropaj socialismaj landoj!, 
kies aktivadojn mi partoprenis kiel 
membro en gvida pozicio. Kompre- 
neble mi konscias, ke esperantistoj el 
aliaj “socialismaj landoj'(1) diversajn 
aferojn eventuale interpretus alie, kaj 
supozeble tio ankaŭ validas por ob- 
servintaj okcidentaj esperantistoj. Mi 
do prezentos mian propran vidpunkton 
kaj klopodas meti ĝin en la siatempan 
historian kadron. 

Por kompreni la tiaman situacion, 
ankaŭ necesas iom trakti pri LEM kaj 
la persekutoj, ĉar ambaŭ temoj influis 
la movadon en la menciita regiono. 


La internaciskala kaj politika utiligo 
de Eo en la laboristmovadaj medioj 
donis tute principe al la Eo-movado 
fortajn puŝojn, disvastigis la lingvon 
en laboristaj kaj maldekstraj rondoj, 
el kiuj poste venis personoj, kiuj ludis 
gravan rolon en la socioj de la socialis- 
maj landoj kaj en la tiea Eo-movado, 
aparte en Bulgario, GDR, Hungario, 
Jugoslavio ? kaj - kvankam tro limigite 
- ankaŭ en Soveta Unio. 

Ĉar LEM evoluigis fortajn politik- 
ajn kaj ideologiajn aktivaĵojn, tio donis 
pretekstojn, krude persekuti la adeptojn 
de la Internacia Lingvo flanke de Hitler 
kaj de Stalin. 

La persekutoj disbatis parton de 
la lingvo-komunumo, rezultigis la 
murdon de unuarangaj intelektuloj kaj 
aktivistoj kaj detruis multajn materiajn 
rimedojn. Ili kreis grandan vakuon en 
la historio de la movado en tiu regiono, 
kie post la Dua Mondmilito fondiĝis 
la orienteŭropaj socialismaj landoj, 
ĉar post la venko super la faŝismo la 
persekutoj sub Stalin ankoraŭ daŭris. 
Iliaj postefikoj en kelkaj landoj estis 
ankoraŭ longe senteblaj. 


La trakto de tiu temo al mi ŝajnas 
grava i.a. pro tio, ĉar post la falo de 
la Berlina Muro kaj la kolapso de la 
orienteŭropa sistemo ne mankas provoj 
dubindigi, misfamigi kaj falsadi aspek- 
tojn de la tiuregiona movado, flanke de 
homoj, kiuj ne partoprenis ĝin kaj ne 
komprenas la delikatajn problemojn 
ligitajn al ĝi. Tion mi ne povas akcepti. 
Sed tio neniel signifu, ke ne eblas al- 
preni kritikan starpunkton pri diversaj 

aspektoj de tiu movado. Ja hodiaŭ ni 
ĉiuj estas pli saĝaj. 


1.2 La aŭtoro 

Pro la traktata temo eble estus utile 
scii ion pri la aŭtoro de ĉi-tiu artikolo. 
Mi plenkreskis en Germana Demo- 
kratia Respubliko (GDR) kaj volonte 
laboris por tiu ŝtato, ĉar mi vidis en ĝi 
alternativon. 

De 1949 ĝis 1965 en GDR ne ek- 
zistis oficiala Eo-movado. Mi eklernis 
Eon kiel gimnaziano en la jaro 1957 
kaj volis doni mian kontribuon al la 
restarigo de la movado en GDR. Mi 
kontaktis multajn iamajn laboristajn 
kaj alitendencajn esperantistojn kaj 
multe lernis de ili. 

Jam frue min aparte fascinis la 
historio de LEM, i.a pro tio, ĉar ĝi al 
mi ŝajnis multe pli dinamika ol la t.n. 
neŭtrala movado. Mi havis la ŝancon 
konatiĝi kun vere imponaj personoj, 
kiuj laŭ mi estis komunistoj en la plej 
pozitiva senco de la vorto. Ili batalis 
kontraŭ faŝismo, luktis por siaj idealoj, 
riskis sian vivon, estis en prizonoj kaj 
en koncentrejoj. Ili grave influis mian 
politikan mondkoncepton kaj pliforti- 
gis mian entuziasmon por Eo. Kaj ili 
daŭre havas mian estimon. 

Al tiuj personecoj i.a. apartenas la 
jam forpasintaj germanoj Otto BaBler? 
(Leipzig), Rudi Graetz“ (Rostock/ 
Berlin) kaj Ludwig Schodl” (Neurup- 
pin), krome Werner Habicht? (Wal- 
tershausen), Paul Koster” (Rostock), 
Werner PlateŜ (Rostock), Robert Stoll? 
(Rostock), sed ankaŭ la ankoraŭ vi- 
vantaj Ino Kolbe!! (Leipzig) kaj Ernst 


Sennacieca Revuo 130 - 131 











Diedrich!! (Warin). Al tiuj personoj, 
aparte gravaj por mi, mi ankaŭ kalkulas 
la bulgaron Nikola Aleksiev!?, la hun- 
garon Bela Berceli!3, la ruson Semjon 
Naumoviĉ Podkaminer!4, la briton 
Bill Keable!” kaj la francon William 
Gilbert!9, 


Substrekindas, ke mi lernis Eon 
helpe de la laborista esperantisto Franz 
Tischer el Magdeburg. Li estis mirin- 
dulo. Pro diversaj vivkondiĉaj kialoj al 
li eblis viziti lernejon nur dum tri jaroj. 
Pro tio li ne kapablis skribi senerare eĉ 
unu etan germanan frazon. Sed li ja 
estis brila esperantisto kaj fariĝis mia 
esperantista mentoro, al kiu mi multon 
dankas. 


Nur en 1965 la esperantista mo- 
vado de GDR trovis sian oficialan 
kadron en prestiĝa kulturorganizaĵo, 
Germana Kulturligo (poste “Kultur- 
ligo de GDR). Post honorofica agado 
de 1965-1968 en la norda regiono de 
GDR, kie mi kunrekonstruis la Eo-mo- 
vadon (distrikto Rostock), mi fariĝis 
sekciestro por Eo en la Centra Oficejo 
de Kulturligo en Berlin kaj la sekreta- 
rio de (unue) Centra Laborrondo Eo kaj 
(ekde 1981) Esperanto-Asocio en Kul- 
turligo de GDR (internacie konatiĝinta 
per la mallongigo GDREA). Mi intera- 
lie redaktis “der esperantist” de 1969- 
1990 (ekaperinta de 1965) kaj la jarajn 
GDR-eldonojn de “Paco' 1970 - 1989 
(ekaperinta de 1966). Kiel sekretario 
de GDREA mi partoprenis ĉiujn 22 
konsultiĝojn de la Eo-organizaĵoj de 
la socialismaj landoj de 1969 ĝis 1989, 
pri kiuj temos malsupre. 

Mi agadis en la movado en GDR 
kaj en la internacia Eo-movado (aparte 
en MEM kaj en UEA)!7. Krome mi 
aktivis sur scienca kampo, en GDR 
fondis la fakon interlingvistiko kaj ĝin 
enkondukis en la sciencan pejzaĝon de 
tiu lando. 18 

Min ne nur sincere fascinis la his- 
torio de LEM kaj ties aktivintoj, mi 
ankaŭ komprenis la taktikan signifon 
de tiu historio por la refunkciigo de la 
movado en GDR. Ĝi ja estis forta ar- 
gumento kontraŭ stultaj asertoj pri “Eo 
kiel rimedo de la reakcia kosmopolitis- 
mo” aŭ “lingvo de burĝa neŭtralismo”. 
Kiel jam montris Ulrich Lins (1987) 
kaj Alberto Ferndndez (2002), la gvidaj 
teoriuloj de la marksismo bedaŭrinde 
nenie sin pozitive esprimis pri la ideo 
de internacia lingvo kaj kelkaj eĉ klare 
kontraŭstaris ĝin. La politika laborist- 
movada Eo-praktiko tamen estis ne fa- 

cile ignorebla fakto kaj konvinka argu- 
mento por la repermeso de la movado. 
Ankaŭ pro tio mi pli profunde okupiĝis 
pri la temo.! 

Do, ne mirige, post la politikaj 
ŝanĝoj mi eksciis de grava eksfunk- 
ciulo de Kulturligo, ke ĝuste la LEM- 
tradicioj ludis gravan rolon en la de- 
batoj de la Centra Komitato de SED20 
pri la repermeso de organizita movado 
en GDR. Ankaŭ certaj postefikoj de la 
persekutoj sub Stalin daŭre devis esti 
konsiderataj. Des pli, ĉar la ekzemplo 
de Rumanio montris, ke - post kelkaj 
esperigaj evoluoj - sub certaj enlandaj 
kondiĉoj malpermesoj kaj negativaj 
sekvoj por aktivuloj ne estis nepense- 
blaj. Ankaŭ la scienco ne estis intelekta 
memcelo. Krom la neceso esplori la as- 
pektojn de Eo, scienca agado en diver- 
saj landoj ankaŭ donis prestiĝon al Eo. 
Do interplektiĝis praktika kaj scienca 
agadoj, strategio kaj taktiko. 

Fine mi volas substreki, ke malgraŭ 
la nun necesa kritika konsidero de ĉio 
farita, mi siatempe estis konvinkita pri 
la pravo de miaj ideoj kaj faroj. Kun la 
siatempa scio kaj sub similaj kondiĉoj 
mi principe same refarus mian labo- 
ron. 


2 Laborista Esperanto- 
movado 


2.1 Esperanto - politika 
instrumento 

Per la historio de LEM eblas aparte 
bone montri la rolon, kiun Eo povas 
ludi kiel politika instrumento kaj 
ankaŭ la problemojn, kiuj estas ligitaj 
al tio. La spertoj de LEM kaj la agado 
de aro da ĝiaj aktivintoj influis la evo- 
luon de la movado en la socialismaj 
landoj, kvankam malsamintensive. 

Tio rilatis jenajn faktorojn: 

- La labormetodoj de LEM, la mul- 
taj rilatoj inter diverslandaj proletaj 
esperanfistoj al sovetiaj esperantistoj, 
la intensivaj korespondaj ligoj, la eldo- 
nagado kaj gazetara servo k.a! principe 
montris la socian utilon de Eo ankaŭ 
por la socialismaj landoj. La ĉi-rilatan 
historion oni aparte bone prilaboris en 
Bulgario (vidu Aleksiev 1980; Jan- 
kova-Bojaĝieva 1983) kaj en Hungario 
(kp. Barna 1986). 

- Komunistaj esperantistoj el la 
tempo de LEM, kiuj post la skismo 
en la laborista movado grandparte 
membriĝis en la Internacio de Proleta 
Esperantistaro (IPE), havis parte gra- 
van influon en la postaj socialismaj 


16 


landoj kaj transprenis gvidajn funk- 
ciojn en la Eo-movado. 

Mi volas rememorigi nur kelkajn 
faktojn: 


Kiel konate jam antaŭ la Unua 
Mondmilito fondiĝis unuaj grupoj de 
laboristaj esperantistoj, kiuj kadre de 
la 2-a Universala Kongreso en Ĝenevo 
iniciatis la fondon de la “Internacia 
Asocio Paco-Libereco”. En la jaro 
1910 ĝi ŝanĝis sian nomon al “Liberiga 
Stelo”. La celoj de la asocio i.a. estis 
batalo kontraŭ militarismo kaj kapita- 
lismo kaj la disvastigo de Eo inter la 
politike engaĝita laboristaro, aparte 
en la rondoj de socialistoj. Lige al tiuj 
fruaj aktivecoj aperis konsiderinda 
materialo, aparte la verŝajne unua mal- 
dekstra revuo, la “Internacia Socia Re- 
vuo”. Ĝi aperis de 1906-1914, kaj ŝajne 
estis provo refondi ĝin en la jaro 1920. 
La revuo meritus detalan analizon. 

La evoluo de LEM estis haltigita 
per la Unua Mondmilito kaj nur post ĝi 
ekis vere impresa evoluo. Fondiĝis So- 
veta Unio kaj vaste regis granda espero 
pri ebleco krei socialisman sociordon, 
kiu devus esti pli justa kaj paca ol la 
militojn generinta kapitalismo. 


Je la iniciato de la franco Eugene 
Lanti en la jaro 1921 fondiĝis Senna- 
cieca Asocio Tutmonda (SAT). SAT 
rapide evoluigis multflankan akti- 
vadon, okazigis kongresojn, eldonis 
revuojn kaj literaturon kaj kunlaboris 
kun multaj naciaj laboristmovadaj Eo- 
asocioj. 


Sub malfacilaj materiaj kondiĉoj 
jam en 1921 en Sovetunio fondiĝis 
esperantista organizaĵo sub la nomo 
“Sovet-respublikara Esperantista Unio” 
(SEU), kies detala historia priskribo 
ankoraŭ mankas. Ĉe Lins (1988, 190- 
257) troveblas multaj faktoj, kvan- 
kam ofte aparte sub la aspekto de la 
persekutoj. Dum malmultaj jaroj ĝi 
tre fortiĝis kaj montris konsiderindan 
aktivadon, kelkrilate eĉ unikan, kio ne 
estus imagebla sen ŝtata subteno. Ape- 
ris en la rusa kaj en Eo revuoj, bultenoj 
kaj diversspeca literaturo. Pro kompre- 
neblaj kialoj por la izolita nova ŝtato 
apartan rolon ludis propagandaj mate- 
rialoj, kiujn oni ankaŭ aperigis en Eo 
(i.a. la serio “Komunisma biblioteko”, 
“La Vero pri Soveta Unio” en 10 000 
ekz., “Sendiulo” t.e. esperantigo de la 
ateisma revuo “Bezboznik k.a.). Vasta 
reto de kursoj (i.a. en sindikatoj, uzi- 
noj, lernejoj, universitatoj, eĉ en Ruĝa 

Armeo), Eo-kluboj k.a. kreis fortan Eo- 
movadon, kiu estis gvidita centrisme 
kaj sovet-ideologie. Al la centraj figu- 
roj apartenis Ernest Drezen?!, Georgij 
Demidjuk??, Vladimir Varankin?” kaj 
Nikolaj V. Nekrasov?4. 


Eo evidente estis taksita kiel grava 
informilo pri Soveta Unio. Radiostacioj 
emisiis programojn (en Heroldo de Es- 
peranto dum la 20-aj jaroj oni trovas la 
programojn i.a. de la stacioj Charkov, 
Moskvo, Leningrado kaj Minsk). 
Gravan rolon ludis la internacia kores- 





pondado, ofte kolektive organizita inter 
sovetiaj kaj eksterlandaj grupoj. 

Pro la nature granda intereso kiom 
eble plej multon ekscii pri la kons- 
truado de la unua socialisma ŝtato en la 
iama cara Ruslando - kiom ajn senilu- 
ziigaj poste fariĝis la veraj faktoj - SAT 
kaj aliaj laboristaj Eo-Asocioj peris 
multajn kontaktojn al la esperantistoj 
en Soveta Unio, publikigis materialojn 
pri la juna ŝtato. Baldaŭ SAT havis sia- 
jn plej multajn membrojn en Sovetunio 
(kaj en Germanio). 

Bo fariĝis praktika politika ins- 
trumento. Ĝi ne nur grave helpis al 
konkretaj interlaboristaj kontaktoj sen 
lingva barilo, ĝi ankaŭ pruvis sian va- 
loron en neesperantista medio. 


Unu el la ĉefaj aktivadoj estis la 
organizado de gazetaraj servoj, kiuj 
ekzistis meze de la dudekaj jaroj i.a. 
en Britio, Bulgario, Estonio, Francio, 
Germanio, Japanio, Nederlando, Pol- 
lando, Portugalio kaj Rumanio. Tiuj 
servoj tradukis nacilingven Esperant- 
lingvajn materialojn, ricevitajn de 
laboristaj esperantistoj, aŭ artikolojn el 
la multspeca internacia laboristmovada 
Eo-gazetaro. La materialoj aperis en 
nacilingvaj gazetoj. 

La gazetaran servon de GLEA 
certan tempon gvidis Otto BaBler, kiu 


ludis gravan rolon ne nur en GLEA, 
sed ankaŭ en SAT kaj poste en IPE?5 
kaj en GDREA. En 1928 la gazetara 
servo aperigis 1158 kaj en 1929 1738 
artikolojn en sindikataj, partiaj kaj aliaj 
germanaj gazetoj (Kolbe 1996, II, 28). 


Kiom eltroviĝemaj estis BŝiBler kaj 
aliaj laboristaj esperantistoj el Leipzig, 
montras jena ekzemplo: 

Kiam en la germanaj landoj Saksio 
kaj Turingio fine de 1923 estis mal- 
permesita la komunista gazeto “Siich- 
sische Arbeiter-Zeitung', SAZ (Saksa 
Laborista 
Gazeto) la 
laboristaj 
esperan- 
tistoj Otto 
BaiBler 
kaj Walter 
Kampfrad 
el Leipzig 
sukcesis 
preter la 
cenzuro 
establi 
germanlin- 
gvan gran- 
dformatan 
gazeton “Volkerspiegel' (Spegulo de 
Popoloj), kies artikoloj estis tradukaĵoj 
el esperantlingvaj raportoj kaj materia- 
loj, ricevitaj de proletaj korespondantoj 
el la tuta mondo. La gazeto aperis de 
januaro ĝis oktobro 1924 en 16 eldonoj 
kaj estis distribuita per la kutimaj dis- 
tribuservoj al la abonintoj de SAZ.26 

La diverstendencaj laboristaj espe- 
rantistoj ofte sukcesis establi kunla- 
borajn rilatojn kun proletaj organizaĵoj 
(ekz. kun radioamatoroj, sportistoj, 
fervojistoj, liberpensuloj) kaj kun di- 
versaj partioj. 


22 Pri la skismo en la 
laborista Esperanto-movado 

Aparte la konfliktoj inter komunis- 
toj kaj socialdemokratoj, kiuj multe 
koncernis la sintenon al Sovetunio, 
baldaŭ ankaŭ trovis sian reflekton 
en LEM. La sekvoj de tiuj konfliktoj 
ankaŭ havis influon en la socialismaj 
landoj Eo-asocioj. Mia siatempe certe 
unuflanka rigardo al SAT ŝuldiĝas al tiu 
influo. La konflikton puŝis klopodoj, 
aparte flanke de sovetiaj kaj germanaj 
komunistoj, ligi SAT al KOMINTERN. 
Aldoniĝis seniluziiĝoj pro la kontrasto 
inter la idealiga sovetia propagando kaj 
la reala situacio en la landego mem. 

La ĉi-rilataj konfliktoj en multaj 
landoj kaŭzis skismon en LEM. Ĉefe 

fondiĝis socialdemokrat-tendencaj kaj 
komunistaj grupoj, krome kelkaj aliaj. 
Post la skismo GLEA restis ĉefe komu- 
nisme tendenca. En Germanio tiu situa- 
cio aparte draste reflektiĝis en Saksio. 
Leipzig estis urbo kun granda signifo 
por la internacia kaj germana LEM 
kaj por SAT. Ankaŭ en GDREA Lei- 
pzig denove ludis gravegan rolon kun 
multaj bonkvalitaj aktivaĵoj. En Leip- 
zig 1924-1933 i.a. estis la redakcio de 
Sennaciulo kaj la administrejo de SAT, 
krome tie aktivis kelkaj pintaj aktivuloj 
de SAT (kp. Kolbe II, p. 34-35). 


Klaran bildon pri la konfliktoj in- 
ter socialdemokrataj kaj komunistaj 
esperantistoj spegulas la tre malsamaj 
raportoj, kiujn oni povis legi pri samaj 
eventoj sur la paĝoj de la ĉefaj saksaj 
gazetoj, la socialdemokrata “Leipziger 
Volkszeitung', LVZ (Popola Gazeto de 
Leipzig) kaj la jam menciita komunista 
“Sŝchsische Arbeiter-Zeitung', SAZ. 
Tie oni trovis ampleksajn artikolojn pri 
la SAT-kongresoj 5-a (1925, Vieno), 
6-a (1926, Leningrado), 8-a (1928, 
Goteborg) kaj aparte pri la 9-a (1929, 
Leipzig). 

Bedaŭrinde la malbonefikaj reci- 
prokaj kalumnioj, kiuj multis inter la 
germanaj socialdemokratoj kaj komu- 
nistoj, ankaŭ troveblas en tiuj mate- 
rialoj: La komunistoj i.a. estis “lakeoj 
de Moskvo” kaj la socialdemokratoj 
“socialfaŝistoj”. 


En la jaro 1930 en SAT fondiĝis 
opozicio, kiu samjare ekeldonadis la 
gazeton “Internaciisto” kaj fondis la el- 
donejon “Eldonkooperativo por Revol- 
ucia Esperanto-Literaturo' (EKRELO). 
En 1932 en Berlin fondiĝis la mark- 
sisme orientita “Internacio de Proleta 
Esperantistaro” (IPE). En la jaro 1933 
en Vieno la estonta aŭstra ĉefurbestro 
kaj posta prezidento Franz Jonas fondis 
la “Internacion de Socialistaj Esperan- 
tistoj” (ISE)?7. Ambaŭ organizaĵoj for- 
prenis multajn membrojn de SAT, kiu 
tamen daŭrigis eldoni siajn periodaĵojn 
kaj okazigi siajn kongresojn. 


Kvankam la skismo malfortigis 
LEM, dum la unuaj jaroj kun la helpo 
de sovetiaj kaj alilandaj esperantistoj 
IPE havis dum mallonga tempo rela- 
tive intensivan, kvankam komplikan 
vivon kontraste al ISE, kiu neniam 
vere ekfunkciis. Menciindas la ak- 
tiva eldonagado de EKRELO, kiu inter 
1930-1939 eldonis ĉ. 70 titolojn, inter 
ili 22 pri la socialisma konstruado en 

Sovetunio, 17 tradukitajn beletraĵojn, 
10 originalaĵojn, 10 pri marksisma- 
leninisma teorio, 7 pri interlingvistiko 
(i.a la famajn titolojn de Ernest Drezen 
“Historio de la Mondolingvo”, “Ana- 
liza historio de Esperanto-movado”). 
Laŭ informoj, kiujn mi ricevis de 
la siatempa gvidanto de EKRELO, 
Walter Kampfrad (Leipzig), la librojn 
oni presis en Moskvo. La internacian 
disvendadon (libroservo) aranĝis Kam- 
pfrad. Por la enspezita mono li aĉetis 
skribmaŝinojn kaj litertipojn por mos- 
kvaj presejoj. Helpe de KPD?5-ligoj li 
kontrabandis la materialon al Moskvo 
(kp. Blanke 1996, p. 69-78). En 1932 
aperis reklamilo kun la informo, ke 
aperos en Eo elektita verkaro de Le- 
nin en 16 volumoj. La unuaj volumoj 
eĉ estis anoncitaj por 1933. Sed neniu 
volumo aperis. Ĝis nun ekzistas neniu 
informo pri la sorto de la manuskriptoj. 
En 1933 Walter Kampfrad i 
en la koncentrejo Colditz. Post la mi- 
lito li laboris en GDR kiel prokuroro en 
Leipzig sed, kontraste al Otto BiBler, 
ne plu sin engaĝis por Eo. Verŝajne li 
apartenis al tiuj, kiuj ne fidis al la plena 
rehonorigo de Eo en GDRA kaj preferis 
ne plu aktive engaĝi sin por la lingvo. 











3 Persekutoj sub Hitler kaj 
Stalin 

La historio de la persekutoj estas de- 
tale prezentita de Ulrich Lins (1988)?9. 
Do mi limigos min al kelkaj rimarkoj. 


Malbelan pruvon por tio, ke la 
Eo-movado reflektas pli malpli ĉiujn 
ideologiajn tendencojn bedaŭrinde 
liveras la germana historio. Jam antaŭ 
la potencakiro de la nazioj, en 1931 
la esperantisto Herbert Wohlfahrt89, 
funkciulo de SA,3! fondis organizaĵon 
kun la nomo “Neue Deutsche Es- 
peranto-Bewegung', NDEB (Nova 
Germana Esperanto-Movado). La celo 
de NDEB estis, meti Eon en la servon 
de la faŝisma Nacisocialisma Germana 
Laborista Partio. NDEB eldonis gaze- 
ton kun ofte naziideologiaj materialoj 
kaj klopodis transpreni la potencon de 
GEA, sed ne sukcesis. Finfine 1936 
sekvis la malpermeso por ambaŭ 
organizaĵoj, fakte ili devis “libervole 
dissolviĝi”. 

Sed ankaŭ ekzistas pozitivaj ekzem- 
ploj. Dum la unuaj jaroj post la potenc- 
preno de Hitler laboristaj esperantistoj 
ankaŭ utiligis Eon por informi la eks- 
terlandon pri la situacio en Germanio. 
Nur en 1971, okaze de mia partopreno 
al la 56-a Universala Kongreso en 

Londono, de la iama IPE-aktivulo Bill 
Keable mi ricevis kelkajn kamuflitajn 
broŝurojn, kiujn en 1933 produktis la 
germana IPE-aktivulo Ludwig Schodl 
kaj disvastigis internaciskale. Ger- 
manling-va kovrilo varbis por Nivea- 
ungvento aŭ radioaparatoj kaj ene 
enhavis esperantlingvajn tekstojn pri la 
faŝismaj kruelaĵoj en Germanio. 

Post 1933 diversaj germanaj labo- 
ristaj esperantistoj forlasis Germanion, 
inter ili Ludwig Schodl kaj la lasta pre- 
zidanto de GLEA, Willy Vildebrand. 
Ambaŭ elmigris al Francio kaj post 
la milito revenis al Germanio. Ili 
ludis gravan rolon ĉe la fondo de Eo- 
organizaĵo en GDR. 


La persekutoj de esperantistoj en 
Sovetunio ĉiam havis certan nerektan 
influon al la evoluo de la Eo-movado 
en la socialismaj landoj, ĉiukaze en 
GDR. Pro tio estu memorigite: 


Aparte ekde 1937 la situacio por 
esperantistoj en Sovetunio fariĝis 
vivdanĝera. Lige al la “granda purigo", 
kiun iniciatis la paranoja Stalin, ma- 
laperis multaj bonegaj esperantistoj, 
ĉu mortkondamnitaj pro “aparteno al 
spiona organizo” aŭ ĵetitaj en la so- 
vetiajn gulagojn. Mortpafitaj estis i.a. 
Ernest Drezen kaj Vladimir Varankin. 
Mi mem persone konatiĝis kun du, kiuj 
estis en la gulago: la geografo David 
Armand,?? parenco de la sekretariino 
de Lenin (Ines Armand) kaj Grigorij 
Demidjuk. Pro Eo ili pasigis 18 jarojn 
en siberiaj gulagoj. Armand je la invito 
de GDREA kelkfoje vizitis GDR kaj 
rakontis al mi, ke li supozeble eskapis 
la morton, ĉar por certa tempo estis sur 
ekspedicioj en la dezerto Karakum. 

Semjon N. Podkaminer samkaŭze 
estis forpelita el la partio kaj timis si- 
milan sorton. Ankaŭ li estis post 1965 
kelkfoje gasto de GDREA. 

» 

La motivoj por la persekutoj sub 
Hitler estas relative facile troveblaj. La 
koncernitoj, ĉu judoj, komunistoj kaj 
aliaj maldekstruloj, aŭ gejoj, ciganoj 
kaj aliaj minoritatoj, pli malpli baldaŭ 
sciis pri sia minaco. luj, kompreneble 
nur en ege eta kvanto, sukcesis eskapi. 
Tamen en Soveta Unio por ĉiu ajn 
civitano povis estiĝi danĝera situacio. 
Eĉ ideologia fideleco ne gardis antaŭ la 
minaco. Ĉiu ajn povis fariĝi viktimo, 
ankaŭ la plej honestaj kaj kredemaj ko- 
munistoj. Pro tio mi alvenis al la kon- 
vinko, ke la persekutoj de la esperantis- 
toj sub Stalin kvante kaj kvalite superis 

1. Skribante pri la socialismaj 
landoj) mi aparte celas tiujn, 
kies movadon mi sufiĉe bone 
konis kaj kun kies aktivuloj mi 
tenis regulan kontakton: Bulga- 
rio, Ĉeĥio kaj Slovakio (la iama 
Ĉeĥoslovakio), Hungario, Pol- 
lando kaj Sovet-unio. La asocioj 
de tiuj landoj kune kun GDREA 
formis la ĉefan parton de la famaj 
Konsultiĝoj. Aldoniĝis bonaj kon- 
taktoj kun la organizaĵoj en Kubo 
kaj Vjetnamio. 


(1) Cetere, ĉi-tie ne estas loko 
por rezoni pri tio, ĉu vere temis 
pri landoj socialismaj.Tio multe 
dependas de tio, kion oni siatem- 
pe komprenis sub 'socialismo” kaj 
kiel oni nuntempe rekonsideros 
la koncepton. Nuntempe mi opi- 
nias - kontraste al miaj tiamaj for- 
taj konvinkoj - ke ne vere temis 
pri socialismaj landoj. Oni tamen 
laŭ mi devas koncedi, ke ekzistis 
provoj realigi gravajn elementojn 
de socialisma sociordo. lli foje 
estis relative sukcesaj, kiel al mi 
montras la jam 12 jarojn spertita 
kaj spertata ĉiutaga kapitalismo. 
Estus bone ankaŭ vidi tion kaj ne 
nur la sendube katastrofan finon. 


2. Jugoslavio bedaŭrinde ne 
apartenis al tiuj landoj, kun kiuj 
ni havis regulajn kontaktojn. Tio 
estis reflektiĝo de la tiama poli- 
tika situacio. La tiean movadon, 
konata pro bona kvalito, mi tro 
malbone konas kaj pro tio ne 
mencios en mia eseo. 


3. Otto BaBler, iama membro 
de Komunista Partio de Germa- 
nio (KPD), ludis gravan rolon en 
Germana Laborista Esperanto- 
Asocio (GLEA) kaj en SAT. Li 
apartenis al la ĉefaj aktivuloj, kiuj 
kreis IPE. BaBler apartenas al la 
fondintoj de CLE (vd. noton 35). 


4. Rudi Graetz, iama mem- 
bro de KPD, dum la dudekaj 
jaroj estis prezidanto de la filio 
de GLEA en la nordgermana 
lando Meklenburgo. Post 1945 li 
fariĝis diplomato kaj gvidis repre- 
zentejojn de GDR en Islando kaj 
Danio. Graetz apartenis al la fon- 
dintoj de CLE kaj estis ties unua 
prezidanto. 








tiujn sub Hitler. Tio neniel signifas 
malgravigi la faŝismajn krimojn. 

Estas interese kompari la motivojn 
por la persekuto en ambaŭ “regnoj” laŭ 
kelkaj kategorioj, certe nekomplete: 





Kompreneble ne eblas ekskludi la 
supozon, ke ankaŭ ĉe la nazioj regis 
iu timo pro spionado pere de Eo. Kaj 
ankaŭ Hitler havis paranojajn trajtojn. 
Sed ŝajne tiuj faktoroj ne tiom efikis 
kiel en Sovetunio. 


La lingvo-politiko de Lenin estis 
direktita al evoluigo de ĉiuj lingvoj 
en Sovetunio. Li eĉ draste sin espri- 
mis kontraŭ la rusa kiel Ŝtata lingvo. 
Sed Stalin en ĉiuj sovetiaj respublikoj 
plifortigis la pozicion de la rusa. 
Aparta esprimo de tio 
ankaŭ estas anstataŭigo 
de latinaj alfabetoj de 
diversaj sovetiaj lingvoj 
per cirila, komence kaj 
meze de la 30aj jaroj. 
Stalin krome havis 
pseŭdointerlingvistikan 
teorion: Li supozis, ke 
post la tutmonda venko 
de la komunismo kaj la 









elformiĝo de komuna 
ekonomia tutmonda 
sistemo iom post iom 


kunfandiĝos la naciaj 
lingvoj al unu komuna 
monda lingvo (kp. Stalin 


1992, p. 41). 
Eventuale ankaŭ la 
frakcio de sennaciistoj 


en SAT nevole liveris 
argumenton por la mal- 
permeso. Laŭ la kon- 
vinko de Lanti kaj de la 
sennaciistoj, nacioj kaj 
naciaj lingvoj estas la ĉefa kaŭzo por 
intergentaj konfliktoj. La sennaciistoj, 
almenaŭ en la tempo de Lanti, pensis 
pri sennacieca monda ŝtato kun unu 
sola sennacieca lingvo (Eo). Do eblis 
interpreti, ke laŭ tiuj ideoj Eo ja volis 
forigi la naciajn lingvojn. 


Zi ; nn 


4 Esperanto en la orient- 
eŭropaj landoj 


4.1 Rekomenco 
Dum la periodo inter 1945-1949 en 


la regionoj de la sovetia okupado eblis 
diversaj esperantistaj aktivecoj, kiuj 
tamen finiĝis resp. grave reduktiĝis pli 
malpli en 1949. Ekz. en GDR aperis 
dekreto, kiu malpermesis “grupojn de 
artefaritaj lingvoj” kaj “lingvo-angulojn 
en gazetoj” de tiuj lingvoj (kp. Blanke 
1990, p. 122), supozeble post atentigo 
flanke de la sovetia milita adminis- 
trejo. 

Similaj situacioj estis en aliaj socia- 
lismaj landoj. 






Aparte la teorio de Stalin pri la 
kunfandiĝo de la lingvoj al unu ko- 
muna de la estonta komunisma mondo 
tre malhelpis. Evidente temas pri pure 
spekulativa teorio, kiu eĉ ne havis ion 
komunan kun la ideo de internacia 
lingvo, kiu celas funkcii apud la na- 
ciaj lingvoj, kaj ne nur ne volis tiujn 

5. Ludwig Schodl, iama mem- 
bro de KPD, apartenis al la fon- 
dintoj de IPE kaj post 1945 estis 
direktoro de gimnazio, kiu dum 
la 50-aj jaroj, do longe antaŭ la 
oficialigo de Eo en GDR, pro 
siaj peresperantaj internaciaj 
kontaktoj eĉ estis distingita per 
la nomo “Lernejo de la paco”. 
Schodl energie luktis por Eo kaj 
i.a. fariĝis membro de la (centra) 
Packonsilantaro de GDR. Li ver- 
kis la unuan lernolibron en GDR. 
Li apartenas al la fondintoj de 
(ONI SSS USAS Sej oer dle a (03 


6. Werner Habicht, iama mem- 
bro de KPD, estis laborista espe-| 
rantisto en la germana lando Turin-| 
gio. Post 1965 li estis prezidanto de! 
eis sc o ej ara (ON =ig(Vigllo [-INEIB)s] 
kaj apartenis al la centra estraro de] 
(GDREA. Notindas, ke post la morto] 
de Habicht (1993) oni prezentis en 
la jaro 1994 materialojn el lia riĉa] 
laboristmovada kolekto en la urba] 
muzeo de Gotha. Tute surprizaj 
okazaĵo en la nova politika medio. 


7. Paul Koster, iama membroj 
de SPD, estis unu el la unuaj la- 
boristaj esperantistoj, kun ki 


mi konatiĝis kiel studento en| 
Rostock. Dum la jaroj 1931-33) 
li migris per Eo tra eŭropaj lan-| 
doj kaj pri tio verkis ampleksan] 


2002 
kom-| 


manuskripton, kiu en 
estas publikigita sur 
paktdisko de Ralf Kuse. 


8.Werner Plate, iama mem-| 
bro de KPD, laborista esperan-| 
tisto en Rostock antaŭ 1933, 
ekde 1968 estis la ĉefa motoroj 
de la reorganizita movado en] 
la GDR-distrikto Rostock. 


9. Robert Stoll, iama mem-| 
bro de KPD, estis laborista es-| 
perantisto en Rostock, unu ell 
miaj unuaj konatuloj el LEM. 


10. Ino Kolbe, vivas en Leip-I 
zig, estas la filino de Reinhold] 
Voigt, kunfondinto de GLEA en| 
la jaro 1911 en Leipzig. Si pu-] 

blikigis libron pri la historio de LEMI 
en Leipzig (vidu Kolbe 1996). 


11. Ernst Diedrich vivas en 
la nordgermana urbeto Warin, 
laborista esperantisto, iama 
membro de KPD, unu el la unuaj 

anstataŭi sed ja estas rigardebla rimedo 
por ilia konservado, ĉar direktita 
kontraŭ la hegemonio de kelkaj gran- 
daj etnolingvoj. Sed tia lingvo ankaŭ 
estas direktita kontraŭ la hegemonio de 
la rusa. En respondoj, kiujn funkciuloj 
en GDR donis al esperantistoj, kiuj 
postulis repermeson de organizita Eo- 
movado, oni ligiĝis al ambaŭ aspektoj. 
Se la funkciuloj estis iom informitaj pri 
la teorio de Stalin, ili respondis al la 
esperantistoj en GDR, ke la genia k-do 
Stalin jam ĉion diris pri la problemo de 
komuna lingvo. Bo do estus superflua. 
Aliaj malpli informitaj simple infor- 
mis, ke la estonta lingvo de la monda 
komunismo sendube estos la “lingvo de 
la amikeco”, la lingvo de Lenin, do la 
rusa. Kaj ĝin oni lernu anstaŭ la kos- 
mopolitan kaj mortan Eon. 








Nur post la morto de Stalin en 1953 
iom post iom la situacio ŝanĝiĝis, 
kvankam laŭlande kun malsimila rapi- 
deco kaj kun diferencoj. Dum la 50-aj 
jaroj refondiĝis aŭ revigliĝis la asocioj 
en Pollando, Hungario, Bulgario. En 
Jugoslavio la stalinaj influoj ne povis 
efiki. La movado post la milito normale 
regajnis sian forton. 





En Rumanio nur post 1989 kreiĝis 
la ebleco por fondi asocion. Necesas 
substreki la grandegan laboron, kiun 
dum la 70aj jaroj tie faris la kulturteo- 
riisto kaj filologo Ignat Florian Bociort. 
Mi konatiĝis kun li, kiam de 1965-1970 
li estis gastdocento ĉe la (orientberlina) 
Humboldt-Universitato. Post reveno 
al Rumanio per laŭplana kaj intensiva 
laboro en intelektulaj rondoj Bociort 
sukcesis fondi en 1978 la “Kolektivon 
pri Esperanto kaj Interlingvistiko” ĉe la 
Rumana Akademio pri Sociaj kaj Poli- 
tikaj Sciencoj. Li atingis mirindan sub- 
tenon flanke de sciencistoj, publikigis 
multajn artikolojn kaj kelkajn librojn. 
Multaj studentoj lernis la lingvon en 
universitato. Sed €n 1985 venis mal- 
permeso pri ĉiu ajn esperantista agado. 
Bociort estis eksigita el la universitato 
de Timisoara (kp.Bociort 1998) 





En Albanio, ŝajne komence de la 50- 
aj jaroj, Radio Tirana disaŭdigis pro- 
gramojn en Eo. Ankaŭ aperis presaĵoj. 
Sed organizita movado nur eblis post 
1989. 

En GDR la reestabliĝo de organizita 
movado okazis kun malfruiĝo pro la 
konflikto inter la du germanaj ŝtatoj, kiu 
kompreneble havis negativan influon al 
ĉiuj internaciaj rilatoj de GDR. 

En Ĉeĥoslovakio nur post la eventoj 
de 1968, en la jaro 1969 fondiĝis du 
asocioj: Ĉeĥa Esperanto-Asocio kaj 
Asocio de Esperantistoj en Slovaka 
Socialisma Respubliko. 


4.2 Kelkaj faktoroj influaj 
al la soc. landa movado 

Kiel pri multaj interesokampoj kaj 
hobioj, post la milito en la okcidentaj 
eŭropaj landoj eblis okupiĝi ankaŭ 
pri Eo. Esceptoj por certa tempo estis 
Hispanio kaj Portugalio. Ne necesis iuj 
apartaj permesoj de ŝtataj organoj aŭ 
la efiko de faktoroj, por ke la movado 
reaperu. Malsame al la eŭropaj socia- 
lismaj landoj. 


Al la repermeso, la rekonstruado 
kaj fine al la grava socia subtenado, 
kiun la movado ĝuis en la plej multaj 
orienteŭropaj socialismaj landoj, hel- 
pis difinitaj faktoroj, kiuj parte efikis 
samtempe kaj laŭlande diversgrave. 
Mi klopodos montri la plej gravajn kaj 
havas antaŭvide aparte la situacion en 
GDR: 


l.La reapero de organizita Eo-mo- 
vado apenaŭ eblis kontraŭ la volo de 
Sovetunio sub la rego de Stalin. Post 
lia morto jen kaj jen, tre singarde, ape- 
ris unuaj esperantistaj aktivaĵoj. Aperis 
artikoloj pri Eo en lingvistikaj revuoj. 

Aparte gravis tiu de Olga Aĥmanova 
kaj Evgenij Bokarev.3 Tiaj informoj 
kaj materialoj tuj cirkulis en la rondoj 
batalantaj por la rekonstruo. Ja ĉio, kio 
okazis kaj aperis en Sovetunio estis 
grava argumento, almenaŭ ĝis alvenis 
perestrojko. Tamen, la dependo de la 
socialismaj landoj de Sovetunio ne 
estis tiom fortaj, kiom ofte asertite. Ja 
eblis evoluo de sufiĉe multflanka kaj 
bone organizita Eo-movado, sen ke 
la instancoj en Moskvo povis aŭ volis 
malpermesi tion. 





sia. nacia politiko de Lenin cer- 
tagrade klopodis doni evolueblecon 
al la pli ol 130 lingvoj en la siatempa 
Sovetunio. Konatiĝis lia forta pledo por 
samrajteco de ĉiuj sovetiaj lingvoj. Jam 
en 1913 Lenin postulis “Neniun prive- 
legion por iu nacio, por iu lingvo'34. 
Kaj aliloke: “La proletaro ne povas 
permesi la fortiĝon de iu ajn naciismo, 
kontraŭe, ĝi ĉion subtenas, kio kon- 
tribuas...faligi ĉiujn disigajn murojn 
inter la nacioj, ĉion kio alproksimigas 
la naciojn pli kaj pli proksime...” (Le- 
nin 1951, p.23). Tiaj citaĵoj povis esti 
rigardataj kiel nerektaj argumentoj por 

kaj gravaj kontaktpersonoj por mi 
kiel gimnaziano. 

12. Nikola Aleksiev, ĵurnalisto, 
vivis en Sofio, ĵurnalisto, kunfon- 
dinto de Bulgara Laborista Aso- 
cio en 1930, komunisto, partia 
kaj sindikata funkciulo, multe 
agadis por la reorganizado de 
la Eo-movado en Bulgario, estis 
dum multaj jaroj prezidanto de 
BEA kaj de MEM, honora mem- 
bro de UEA. 


13. Bela 
dum la 60-aj 


Berceli estis 
kaj 70-aj jaroj 


ĉefsekretario de HEA. Li iniciatis 
la Konsultiĝon. 


14. Semjon N. Podkaminer 
ludis akivan rolon dum la dude- 
kaj jaroj en SEU kaj SAT, estis 
sekretario de la organiza ko- 
mitato de la 6-a SAT-Kongreso 
1926 en Leningrad. Dum la dua 
milito li estis kolonelo kaj havis 
gravan rolon en la Leningrada 
Fronto. Post la milito li multe 
meritiĝis por la reorganizado de 
la Eo-movado en Sovet-unio, 
vicprezidanto de ASE kaj de 
MEM. 


15. Bill Keable, siatempe 
membro de la Brita KP, estis 
dum la 30aj jaroj certan tempon 
direktoro de Morning Star, akti- 
vulo de IPE. 


16. William Gilbert loĝis en 
Tours/Francio, dum la 30-a jaroj 
aktivis en la Occidental-movado, 
verkis la libron “Planlingvaj pro- 
blemoj", havis diversajn funkcio- 
jn en MEM, i.a. ĝenerala sekre- 
tario, vicprezidanto, ĉefredaktoro 
[EIN = lo10) 


17. Mi estis membro de la In- 
ternacia Komitato de Mondpaca 
Esperantista Movado (MEM), 
1975 -1994 kaj de la Komitato de 
UEA 1978-1998. 


18. Mi doktoriĝis 1975 kaj 
habilitiĝis 1985 pri esperantolo- 
gia resp. interlingvistika temoj en 
Humboldt-Universitato de (orien- 
ta) Berlin, en 1988 nomumiĝis 
“Honoraria docento pri interlin- 
gvistiko' en la sama universitato, 
kie mi ankoraŭ prelegas. Post 
la unuiĝo de GDREA kun GEA, 








Eo, se oni atentis kelkajn tabuojn, ekz. 
tiun pri la netuŝebleco de la rolo de la 
rusa lingvo. Jen kaj jen aperis klopodoj 
pruvi, ke Lenin partoprenis Eo-kon- 
greson kaj nomis Eon “la latino de la 
proletaro”. Sed i.a Podkaminer (1986) 
montris la senbazecon de tiuj asertoj. 


3.lamaj membroj de laboristaj Eo- 
asocioj havis gravajn funkciojn en la 
socio de kelkaj landoj kaj la eblecon in- 
flui, ekz. en Bulgario kaj Hungario, sed 
ankaŭ en GDR. La tradicioj de LEM, 
aparte la komunismaj estis pezaj argu- 
mentoj, ne facile forviŝeblaj. Mi jam 
menciis Nikola Aleksiev, kiu apartenis 
al la fondintoj de Bulgara Laborista Es- 
peranto-Asocio en la jaro 1930 kaj i.a. 
estis redaktoro de “Balkana Laboristo”. 
Li krome havis gravajn funkciojn en 
la sindikata movado, redaktis la ga- 
zetojn “Edinstvo' kaj “Antifaŝistski 
front'. Aleksiev kelkfoje estis enprizo- 
nigita kaj torturita. Post 1945 li fariĝis 
ĉefredaktoro de la ĉiutaga sindikata 
gazeto “Trud' kaj havis gravajn funk- 
ciojn ne nur en la sindikata movado sed 
ankaŭ en kulturorganizaĵoj. Li portem- 
pe estis membro de la Centra Komitato 
de la Bulgara Komunista Partio. Asen 
Grigorev post 1945 por certa tempo 
estis sekretario de Georgi Dimitrov. 
La hungaro Bela Berceli (frato de Vil- 
mos Bleier), havis altan rangon en la 
hungara armeo. Rudi Graetz, kiu ekde 
1965 staris ĉe la pinto de la esperantista 
organizaĵo en Kulturligo de GDR, estis 
diplomato. 





En la unua 11-membra centra estraro 
la Eo-organizaĵo de GDR, t.e. Centra 
Laborrondo de Esperanto-Amikoj en 
Germana Kulturligo (CLE)35 en la 
jaro 1965 estis ok iamaj membroj de 
GLEA. La Estraro, elektita en 1976, 
konsistis el 41 personoj, inter ili estis 
naŭ iamaj membroj de GLEA. Lige al 
la rolo de laboristaj esperantistoj, kiuj 
grandparte antaŭ 1933 apartenis al la 
Komunista Partio de Germanio, ankaŭ 
necesas rigardi la kvanton de membroj 
de la gvida partio en la estraro de 
GDREA: 

1976: 41 estraranoj, inter ili 23 
membroj de SED; 1981: 45 (24); 1987 
52 estraranoj (26). Do la influo de la 
partio estis certigita, kio kompreneble 
kontribuis al la fido flanke de la ŝtataj 
instancoj. 


4.Ankaŭ la persekutoj de esperantis- 
toj sub Hitler liveris argumentojn por 
la rekonstruado de la movado. Inter 


la persekutitoj ja estis konataj espe- 
rantistoj, samtempe komunistoj kaj 
antifaŝistoj. 

S.Grava argumento estis la rolo, 
kiun Eo povus ludi en la “internacia 
batalo por la paco, kontraŭ imperiismo 
kaj milito”, por mencii tiun siatempe 
ofte uzitan, de multaj sincere kom- 
prenitan formulon. Pro sia statuta 
neŭtraleco UEA ne permesis politikan 
agadon en siaj vicoj kaj dum la Univer- 
salaj Kongresoj. Mondpaca Esperan- 
tista Movado (MEM), fondita en la jaro 
1952 en Aŭstrio, donis konvenan eble- 
con esprimi sin pri aktualaj politikaj 
problemoj. MEM ludis gravan rolon, 
aparte en la unuaj jaroj de la reorgani- 
zado de la movado, sed ankaŭ poste. En 
MEM eblis diskuti gravajn problemojn 
(i.a. pri la milito kontraŭ Vjetnamo kaj 
en la araba-israela regiono, malarmado 
k.s.). Necesas konfesi, ke ĝi ofte prenis 
unuflankajn starpunktojn, proksimajn 
al tiuj de Sovet-unio. La asocioj de la 
socialismaj landoj, kvankam ne ĉiuj 
sammaniere, estis aktivaj en MEM, 
partoprenis en la eldonado de landaj 
numeroj de la revuo “Paco” (aparte 
multajn kajerojn eldonis Bulgario) kaj 
pere de MEM havis ligojn al la Monda 
Packonsilantaro, kiu kun MEM havis 
kontrakton pri kunlaboro. En influha- 
vaj politikaj rondoj de la socialismaj 
landoj MEM tre helpis krei certan kon- 
fidon pri la sociutila kaj porpaca rolo de 
esperantistoj. Tiel restis ĝis 1989. 


6.Alia grava argumento estis la uti- 
ligo de Eo por internacia informado. 
Ĉiuj asocioj de la socialismaj landoj, 
kvankam malsamofte, eldonadis in- 
formmaterialojn pri siaj landoj, kiujn la 
ŝtato subvenciis. 

Por mencii nur kelkajn ekzem- 
plojn: En Sovetunio la informagen- 
tejo Nowosti eldonis multajn luk- 
sajn broŝurojn, i.a. kun paroladoj de 
Breŝnev ĝis Gorbaĉov. En Pollando la 
ŝtata radiostacio Varsovio disaŭdigadas 
ĝis hodiaŭ en Eo. En Bulgario, Hun- 
gario kaj Pollando aperis bonkvalitaj 
kulturaj revuoj (“Nuntempa Bulga- 
rio”, “Bulgario”, “Ripozoj', “Hungara 
Vivo”). Ankaŭ en Ĉeĥoslovakio kaj 
GDR aperis informlibroj pri la el- 
donantaj landoj. La ampleksa libro 
“GDR - faktoj kaj bildoj” estis eldonita 
en 20.000 ekzempleroj kaj internacie 
disvastigita. La libro rezultigis eĥon, 
kion la alilingvaj eldonoj ne sukcesis 
havigi. Tiu eĥo ebligis eldoni pluajn 
aliajn materialojn. Kompreneble tiuj 
faktoj rikoltigas al la siatempaj orientaj 

kiu cetere okazis en harmonia 
etoso kaj kiun mi partoprenis kiel 
libere elektita vicprezidanto de 
GDREA, mi daŭrigas la fakan 
agadon i.a. kiel membro de la 
estraro de Centro de Esploro kaj 
Dokumentado pri la Monda Lin- 
gvo-Problemo (CED), en 1991 
fondis la germanlingvan scien- 
can Societon pri Interlingvistiko, 
estas membro de la redaktaj 
komitatoj de la revuoj 'Language 
Problems 8 Language Planning' 
(LPLP) kaj “Esperanto Studies 
- Esperantologio' (EES). Krome 
vidu en Fiedler/Liu 2001, p. 9- 
14;681-7 


19. Vidu i.a. Blanke 1986a; 
1993a,b; Kolbe 1996 


20. Sozialistische Einheitspar- 
tei Deutschlands (SED, Socia- 
lisma Unuiĝinta Partio de Ger- 
manio), la gvida partio en GDR. 


21. E. Drezen ne nur estis 
la gvidanto de SEU (ĝenerala 
sekretario) sed ankaŭ brila in- 
terlingvisto, kiu ĉi-kampe jam 
kalkuliĝas al la klasikuloj. Li 
krome estis unu el la ĉefaj pio- 
niroj de la terminologio-scienco 
en Sovetunio, [erslgrerelge leloj 
komparebla al Eugen Wiister 
(kp.Kuznecov 1991, p. 3-40). 


22. Grigorij Demidjuk estis la 
organiza sekretario de SEU kaj 
i.a. tradukis la verkon de Lenin 
“Stato kaj Revolucio', post 1945 
profesoro kaj doktoro pri tekni- 
kaj sciencoj. Mi havis la eblecon 
intervjui lin en la jaro 1982 (kp. 
Blanke 1984). 


23. Vladimir Varankin i.a. 
konatiĝis per esperantologiaj 
studoj kaj per la romano “Metro- 
politeno'. Pri lia sorto sub Stalin 
kp. Stepanov 1990. 


24. Nikolaj V. Nekrasov es- 
tis grava membro de la Centra 
Komitato de SEU, redaktoro de 
revuoj (i.a. La Nova Epoko), es- 
perantologo kaj tradukisto. 


25. Ke la klare komunist- 
tendenca gazeto povis aperi, 
verŝajne ankaŭ dankindas al la 
ne tute akraj okuloj de la super- 
ranga policisto Paul Teuchert, kiu 

aktivintoj la riproĉon de proksimeco al 
la reganta reĝimo. Kun tiu riproĉo ni 
devas vivi, almenaŭ mi povus. 

7.Ankaŭ la elmontro, kion faras 
la konkurantoj de la socialismo, estis 
grava. Ekz. la atentigo pri Eo-materia- 
loj, aperintaj en Federacia Respubliko 
Germanio (ekz. la multkvante dissen- 
dita libro “Faktoj pri Germanio” aŭ la 
“Okcidentgermana Revuo” 1961-1968) 
estis argumentoj por GDREA, postuli 
ke ankaŭ GDR eldonu informmateria- 
lojn. 

Kiel konate, dum la 60aj kaj 70aj 
jaroj estis certaj konfliktoj inter Ĉinio 
kaj Sovetunio, kiuj kompreneble ri- 
latis ĉiujn landojn, kiuj estis ligitaj al 
la gvida hegemonia ŝtatego. La ĉinaj 
esperantistoj jam tiam eldonis belegajn 
kaj valorajn literaturaĵojn en Eo, sed 
ankaŭ grandan lavangon da propa- 
gandaj broŝuroj, i.a direktitaj kontraŭ 
Sovetunio. 

1969 mi faris ampleksan analizon 
pri la esperantlingva eldonagado en 
Ĉinio kaj ĝin donis al la ministerio por 
kulturo de GDR. Tiu analizo decide 
helpis la aperigon de la romanoj “Nuda 
inter lupoj” de Bruno Apitz (1974)36, 
“Trigroŝa Romano” de Bertolt Brecht 
(1977)37kaj “La perdita honoro de 
iu Katarina Blum' de Heinrich Boll 
(1978)38, 


8En ĉiuj socialismaj landoj 
UNESCO havis altan prestiĝon. Pro 
tio la rezolucioj favore al Eo el la jaroj 
1954 (Montevideo) kaj 1985 (Sofio) 
estis gravaj argumentoj. Tiu de 1985 
ekz. helpis al GDREA konvinki la 
poŝtministerion eldoni vere luksan 
poŝtmarkon okaze de la centjariĝo de 
Eo en 1987. Krome estis facile montre- 
ble, ke la kultura politiko de UNESCO, 
direktita al la internacia interŝanĝo 
kaj konservo de kulturaj valoroj, estis 
proksima al la idealoj kaj la praktika 
laboro de esperantistoj. 





9.Grava faktoro por la rekonstruo, 
stabiligo kaj pluevoluigo de la Eo-mo- 
vado en la socialismaj landoj estis la 
principo de reciproka helpo. Tio havis 
diversajn formojn. Tre gravis ekscii 
pri iuj atingoj en alia lando por mon- 
tri al siaj instancoj, kiom postrestinta 
estis la propra landa organizaĵo kaj ke 
necesas ion fari. En ĉiuj socialismaj 
landoj ekzistis timemaj funkciuloj, ne- 
certaj pri la ĝusteco de la alprenendaj 
decidoj. Ili klopodis akiri certecon i.a. 
per la demando “kion faras la sovetiaj 
kamaradoj kaj la aliaj frataj landoj?” Mi 

tion ofte spertis. Ne ĉiam estis facile 
atentigi pri grandaj sukcesoj ekz. de 
sovetiaj esperantistoj. Tamen, ĉiam 
okazis almenaŭ tiom da aktivaĵoj en 
Sovetunio, ke pri io eblis atentigi. 
Tradukitaj broŝuroj de Novosti, eldono 
de “Paco”, sinkronizitaj filmoj, interlin- 
gvistikaj verkoj, eĉ instruado de Eo en 
lernejoj (en Estonio kaj Litovio) ktp. Al 
GDREA ankaŭ tre helpis montri, kiom 
multe pli progresintaj estis la movadoj 
en aliaj landoj, ekz. en Bulgario, Pol- 
lando kaj Hungario. 


10.Ligita al la principo de reciproka 
helpo estis la laŭplana evoluigo de la 
kunlaboro inter la asocioj de la socia- 
lismaj landoj. Estis nedubeble, ke ili 
donis specifan kaj tre konkretan kontri- 
buon al la plifortigo de la amikeco kaj 
kunlaboro inter la socialismaj landoj. 

Tio apartenis al la oficiala politiko 
de la landoj kaj sekve estis pozitive 
akceptita. Al la aktivaĵoj apartenis ami- 
kec-kontraktoj, reciprokaj vizitoj de 
grupoj, materialinterŝanĝo k.s. Pro la 
fakto, ke Eo estis aparte disvastigita 
en la socialismaj landoj tie multaj es. 
perantistoj volis korespondi, estiĝis 
granda kvanto da leterligoj. Anonimaj 
enketoj montris, ke meze 7090 de ĉiuj 
korespondaj ligoj de GDR-esperantis- 
toj iris al esperantistoj en socialismaj 
landoj. Tiu grava fakto trankviligis 
tiujn funkciulojn, kiuj ne tre ŝatis, ke 
civitanoj de GDR havas kontaktojn al 
okcidentaj landoj. (La revueto “der es- 
perantist”, 1965-1990, tamen aperigis 
korespondanoncojn el 58 landoj, jam 
antaŭ 1989!). 


11.Certan helpan rolon ankaŭ ludis 
la scienco. Interlingvistikaj materialoj 
pruvis la sciencan valoron de Eo. 

Tiu faktoro aparte gravis por Sove- 
tunio kaj por GDR, kaj poste por Ru- 
manio. La interlingvistikaj agadoj kaj 
publikaĵoj de sovetiaj lingvistoj kiel 
Evgenij A. Bokarev, Viktor P. Grigo- 
rev kaj (iom poste) Magomet I. Isajev, 
Sergej N. Kuznecov kaj Aleksandr D. 
Duliĉenko grave helpis la organizadon 
de interlingvistiko en GDR kaj tiel 
levis la socian prestiĝon de Eo. La 
scienca prezento de Eo krome helpis 
gajni ŝtatajn eldonejojn por publikigi 
lernolibrojn kaj vortarojn en konside- 
rinda kvanto. 


12.Aparte en GDR, kie la esperantis- 
toj estis organizitaj en kulturorganizaĵo, 
kies grava tasko estis kontribui al sen- 
coplena interesa libertempo, la kon- 

servis en Leipzig kaj estis espe- 
rantisto. Krome helpis ekspertizo 
de la direktoro de la Saksa Es- 
peranto-Instituto, prof. Johan- 
nes Dietterle, kiu substrekis la 
neŭtralan karakteron de Espe- 
ranto. Pri la revuo kp. Blanke 
1988; Kolbe 1996,1, 44-54. 


26. Pri ties historio kp. la iom 
malsamtendencajn artikolojn de 
Lins (1987) kaj Blanke(1986). 
La materialo de Schwarz (1992) 
donas bonan rigardon en la 


diskuton, sed mankas precizaj 
fontindikoj. 


27. Pri ISE kp. Lins 2001, p. 
58 


28. La Komunista Partio de 
Germanio havis intensajn ligojn 
al Sovetunio kaj ofte sendis de- 
legaciojn al Moskvo. 


29. En Moskvo aperis dua es- 
peranta eldono kun postparoloj 
de Sergej N. Kuznecov kaj de mi 
(Lins 1990, p. 532-552). Ruslin- 
gva eldono de la libro intertempe 
ankaŭ aperis en Rusio. 


30. Herbert Wohlfahrt certan 
tempon vivis en GDR. Dum la 
unua fazo de la rekonstruo de la 
Eo-movado en GDR post 1965 li 
eĉ fariĝis prezidanto de distrikta 
organizaĵo en Magdeburg. La 
materialoj de Ulrich Lins rezul- 
tigis, ke Wohlfahrt perdis sian 
funkcion. Meze de la 70aj jaroj 
li forlasis GDR kaj ekloĝis en la 
Germana Federacia Respubliko. 


31. Germana mallongigo por 
“Sturmabteilung', milico de la 
nazia partio. 


32. Stranga koincid 
knabo mi legis germa! 
libreton, tradukitan el la rusa, 
kun la titolo “La nuksekspedicio'. 
La aŭtoro estis David L. Armand. 


83. Kp. Aĥmanova/Bokarev 
1956. Evgenij Bokarev, fama 
kaŭkazisto estis la vicdirektoro 
de la Instituto pri Lingvistiko ĉe la 
Sovetunia Akademio de Scien- 
coj kaj per sia raporto antaŭ la 
Akademio pri Eo donis gravajn 
impulsojn al la refondo de la mo- 
vado en USSR. Li ankaŭ estis 








kreta agado de la esperantistoj pli kaj 
pli montris, ke la okupiĝo pri la lingvo, 
ĝia lernado kaj aplikado estis originala 
kontribuo al tiu celo, ĉar ĝi estis ele- 
mento de altkvalita kultura agado kaj 
pliprofundigis ĝeneralan fremdlingvan 
kleron. Aparte dum la 80-aj jaroj tio 
en si mem en GDR estis tute pozitive 
akceptita. 


13.De granda signifo, aparte por 
la intensiviĝo de la internaciaj rilatoj, 
estis la procezo de paca kunekzistado 
(la “Helsinki-procezo”), kiu trovis sian 
unuan kulminon en la Konkluda Akto 
de Helsinki (1976), de kiu ekzistas tra- 
duko en Eo,3? Laŭ la koncepto de paca 
kunekzistado de malsamaj socialistaj 
sistemoj, kiun subtenis la socialistaj 
landaj registaroj, al ties taktiko ne plu 
apartenis komunista internacio. Gravis 
kunlabori laŭ la internacie akceptitaj 
normoj. Tio estis bona argumento por 
agado ne nur en MEM, sed aparte 
ankaŭ en UEA kaj TEJO kaj ebligis 
pli kaj pli doni valoran kontribuon al la 
realigo de la celoj de tiuj asocioj. Tio 
ankaŭ klarigas la ne tre grandan entu- 
ziasmon, kiun renkontis la klopodoj de 
iamaj laboristaj esperantistoj reaktivigi 
iun certan IPE, kio trovis sian esprimon 
en la Internacia Komunista Esperanto- 
Kolektivo (IKEK) kun sia organo 
“Internaciisto”. Kiel jam menciite mi 
konatiĝis kun multaj IPE-anoj kaj ad- 
miris la laboron de la iama IPE. Sed 
reaktivigo al mi ŝajnis kontraŭ la histo- 
ria situacio. La anoj de IKEK estis se- 
niluziigitaj. Tamen IKEK kaj ties anoj 
ja estis estimataj en la socialismaj lan- 
doj kaj almenaŭ ricevis certan teknikan 
subtenon kvankam ne fortan politikan. 
BEA havis pli aktivan rilaton al IKEK 
olekz. GDREA, kion kelkaj kamaradoj 
ne komprenis. Mi ofte pledis por la el- 
dono de altkvalita moderna marksisme 
orientita socia revuo (komparebla al 
“Monato”). Kvankam la propono tro- 
vis subtenon, ĝi neniam realiĝis kaj 
verŝajne estis nerealisme ambicia. 








14.Kaj ne laste, kiel tipe por ĉiu ajn 
sukcesa esperantista agado, necesis 
persona engaĝiĝo, kuraĝo, elasteco kaj 
lerteco de la agantoj sur ĉiuj niveloj de 
la laboro, por eluzi la diversajn ŝancojn 
donitajn kaj por eviti kaptilojn kaj 
danĝerojn. 


43 La famaj Konsultiĝoj 

Tre grava faktoro por stabiligo 
kaj pluevoluigo de la movadoj en la 
orienteŭropaj landoj estis la sistemo de 


regulaj konsultiĝoj. Dum la proceso de 
la plifortiĝo kaj pliintensiviĝo de la ku- 
nlaboro de la socialismaj landoj, aparte 
de la ŝtatmembroj de la Konsilantaro 
por Reciproka Ekonomia Helpo, ne nur 
en la kampoj de ekonomio, sed ankaŭ 
sur la terenoj de kulturo, scienco, turis- 
mo k.a., estiĝis pli malpli regulaj ligoj 
inter la koncernaj partneraj instancoj, 
institucioj aŭ organizaĵoj. Elemento de 
tiuj ligoj estis regulaj kunvenoj, dum 
kiuj reprezentantoj de la koncernaj lan- 
doj traktis pri komunaj problemoj. 

Pro tio hungaraj esperantistoj lanĉis 
la ideon organizi iun renkontiĝon de 
funkciuloj de la socialismaj landoj 
Eo-organizaĵoj por interŝanĝi spertojn 
kaj priparoli komunajn problemojn de 
la laboro. Tiu unua renkontiĝo oka- 
zis en la jaro 1969 en Budapest. Ĝi 
ricevis la nomon “konsultiĝo de Es- 
peranto-organizaĵoj =de socialismaj 
landoj". Sekvis pluaj tiaj aranĝoj, 
kaj tiel establiĝis firma sistemo de la 
konsultiĝoj. Ili kutime daŭris tri ĝis ses 
tagojn, depende de eventuala turisma 
programo. Ili okazis dum printempo, 
do antaŭ la Universalaj Kongresoj. Tiel 
eblis trakti pri komunaj starpunktoj pri 
la agado en UEA kaj dum la kongre- 
soj. 


De 1969 ĝis 1989 okazis entute 
22 konsultiĝoj: 1969-770-”73-"79-”87 
(Hungario), 1971-”77-”84-(GDR), 
1972- "85 (Bulgario), 1974- "80 (So- 
fio), 1975-'81- ”88 (Ĉeĥio), 1976- ”83 
(Pollando), 1978- "86 (Slovakio), 
1976- "82- "89 (Sovetunio). 

Partoprenis regule la delegacioj de 
jenaj organizaĵoj: Bulgara Eo-Aso- 
cio (BEA), Ĉeĥa Eo-Asocio (ĈEA), 
Eo-Asocio en Kulturligo de GDR 
(GDREA), Pola Eo-Asocio (PEA), 
Asocio de Esperantistoj en Slovaka 
Socialisma Respubliko (AESSR), 
Komisiono pri internaciaj ligoj de 
sovetiaj esperantistoj (en la Unuiĝo 
de Sovetiaj Societoj de Amikeco kaj 
Kulturaj Ligoj kun Eksterlandoj, ekde 
1979: Asocio de Sovetiaj Esperantistoj, 
ASE). Delegito(j) de Vjetnama Pacde- 
fenda Eo-Asocio (VPEA) partoprenis 
la 12-an, 13-an, 15-an, 18-an, 19-an kaj 
22-an konsultiĝojn. Delegito de Kuba 
Eo-Asocio (KEA, fondita en 1979) par- 
toprenis la 18-an kaj la 22-an. La 12-an 
partoprenis observanto de Jugoslavia 
Eo-Ligo kaj la 18-an private partopre- 
nis rumano. 


La konsultiĝoj kompreneble estis 
esence konfidencaj. Tio necesis por 


prezidanto de la Komisiono pri 
internaciaj ligoj de sovetiaj espe- 
rantistoj, el kiu poste estiĝis ASE. 
Bokarev i.a. aŭtoris la unuajn 
postmilitajn vortarojn de Eo por 
rusoj, kiuj ĝis la nuntempo restis 
nesuperitaj. 


34. Kp. Lenin-Werke, 40 vol., 
Berlin: Dietz, 1955-1965, vol. 
XIX, p. 75 


35. La unua Eo-organizaĵo 
de GDR en 1965 nomiĝis 'Cen- 
tra Laborrondo de la Eo-amikoj 
en Germana Kulturligo', poste 
“Centra Laborrondo Esperanto 
en Kulturligo de GDR'. Fakte tio 
estis la gvidantaro, ĉar ankaŭ 
ekzistis subigitaj unuoj (distrik- 
taj kaj subdistriktaj laborrondoj, 
grupoj). Tiu organiza strukturo 
transformiĝis 1981 en GDREA. 


36. La eldonkvanto de “Nuda 
inter lupoj' estis 8000 ekzem- 
pleroj, kiu i.a. pro grandkvantaj 
antaŭmendoj el la socialismaj 
landoj elĉerpiĝis post ĉirkaŭ unu 
jaro. La romanon tradukis Karl 
Schulze el orienta Berlin, ne mik- 
senda kun Rikardo Sulco. Karl 
Schulze ankaŭ tradukis ambaŭ 
partojn de Fausto (Goethe), kiuj 
aperis 1999. 


kis Karl Schulze kaj ĝin eldonis 
Edition Leipzig. Parton ĝi presis 
por la okcidentgermana Eldonejo 
Bleicher Gerlingen. Do temis pri 
valuta negoco. 


„38. Traduko de Rikardo 
Sulco. Gi aperis kontraŭ kelkaj 
ekspertizoj, i.a. de Gaston Wa- 
ringhien kaj mi. Ni forte kritikis la 
tradukon. Sed la volo de Edition 
Liepzig gajni valuton estis pli 
forta. La libro ankaŭ aperis kun 
kvanto por la Eldonejo Bleicher. 


39. Fina Akto de la Konferen- 
co pri Sekureco kaj Kunlaboro en 
Eŭropo. Bratislava: Ĉeĥoslovaka 
Packomitato, Slovaka Packonsi- 
lantaro, 1976, 86 p. 


GION Seo [cafe jos f pe alia (51214114)) 
n-ro 144 (4/1987) 


41. Kp. der esperantist (Berlin) 
n-ro 148 (2/1988) 

ne semi konfuzon inter okcidentaj es- 
perantistoj. Tamen la komunikoj foje 
entenis certajn informojn. Detalajn 
informojn pri la rezultoj oni povis legi 
pri la 20-a (1987, Budapeŝto) 49, 21-a 
(1988, Poprad) 4! kaj la 22-a (1989, 
Moskvo) 2 


Apenaŭ alia grupo de asocioj tiom 
intensive klopodis labori por Eo, kom- 
preneble laŭ siaj specifaj kondiĉoj, 
eblecoj kaj limigoj. La 22-a konsultiĝo, 
1989 en Moskvo, ne plu estis konfiden- 
ca. Unuan fojon partoprenis reprezen- 
tantoj de UEA, nome ties vicprezidanto 
Yosimi Umeda kaj la ĝenerala direktoro 
de la Centra Oficejo, Simo Milojeviĉ. 
Tio signalis la grandajn antaŭstarantajn 
ŝanĝojn. La konsultiĝojn ĝenerale par- 
toprenis la prezidantoj, sekretarioj kaj 
reprezentantoj de la respektivaj junula- 
raj organizoj. 


La ĉefajn celojn de la konsultiĝoj mi 
rezumas jene: 

-plifirmigi, pliprofundigi kaj kunor- 
digadi la ĉiuflankan kunlaboron inter 
la asocioj, tiel kontribuante sur specifa 
tereno al la amikeco kaj kunlaboro de 
la socialismaj landoj 


- reciproke informiĝi pri la stato de 
la landaj movadoj kaj interŝanĝi sper- 
tojn pri pli efika landa kaj internacia 
agadoj 


- interkonsenti pri bazaj problemoj 
de strategio kaj taktiko de la Eo-mova- 
do en la socialismaj landoj kaj pri kiom 
eble komuna agado en MEM, UEA, 
TEJO kaj en aliaj Eo-organizaĵoj, apar- 
te lige al elektoj de estraroj kaj komita- 
toj kaj pri la dumkongresa aktivado 


Tiujn ĉefajn celojn la konsultiĝoj 
principe atingis. 


La ampleksaj tagordoj de la 
konsultiĝoj inkludis konkretan trakta- 
don de problemoj de la movada orga- 
nizado, transigo de valuto-problemoj 
inter Oriento kaj Okcidento, varbado, 
instruado en lernejoj, scienc-teknika 
apliko, interlingvistiko/esperantologio, 
junulara agado, eldonagado, preparo 
de diversaj aranĝoj k.s. Kompreneble 
oni ne nur traktis multajn strategie 
gravajn temojn, sed ankaŭ interŝanĝis 
opiniojn pri tute konkretaj problemoj 
de la siatempa movado. Tio ekz. rilatis 
al la fondo de asocioj en tiuj landoj, kie 
ili mankis. 

La konsultiĝoj supozeble pozitive 
influis la fondon de la sovetia kaj kuba 
asocioj. Oni kompreneble interŝanĝis 
siajn vidpunktojn pri la okazigo de 
kongresoj de UEA kaj de TEJO en 
iu socialismaj landoj. La konsultiĝoj 
grave subtenis GDREA-n, kiu dum la 
unuaj jaroj estis nesperta pri UEA kaj 
kiu ricevis fortan helpon, kiam ĝi en 
1976 volis aliĝi kiel landa asocio al 
UEA (subtenon ankaŭ ricevis la asocioj 
Ĉeĥa kaj Slovaka en 1970 kaj Kuba 
1983). Ne malofte la konsultiĝoj helpis 
prepari la aktivadon de sovetiaj delegi- 
toj dum la kongresoj, kio ne ĉiam estis 
facila. Ja ASE ne aliĝis al UEA. Ankaŭ 
la komuna sinteno al Ivo Lapenna lu- 
dis rolon. Ofte temis pri la solidareco 
kun Vjetnamio. La partoprenon de 
vjetnama delegito en la konsultiĝoj, 
sed ankaŭ dum la kongresoj plurfoje 
pagis socialismaj landoj asocioj, aparte 
la bulgara kaj hungara asocioj. Ke en 
Vjetnamio dum la milita tempo povis 
aperi pli ol 70 titoloj, ankaŭ estis faci- 
ligita per la subteno de la socialismaj 
landoj asocioj. 


Pri ĉiu konsultiĝo aperis komuniko, 
kiu tamen ĝenerale ne multon diris pri 
la traktita enhavo. Iom post iom fariĝis 
kutimo, ellabori internajn rekomendojn 
por la landaj asocioj. 

Oni devas substreki, ke neniu dik- 
tis ion ajn al la landaj asocioj, eĉ ne 
Moskvo. Eĉ kontraŭe, la konsultiĝintaj 
asocioj ofte estis iom malfeliĉaj pri la 
tre limigitaj eblecoj de la sovetiaj par- 
toprenantoj kontribui ion substancan 
al la kunlaboro. Ne ĉiam partoprenis 
kompetentaj kaj bone informitaj de- 
legitoj. La kolegoj el la socialismaj 
landoj intensive kaj daŭre klopodis 
konvinki la sovetian asocion, ke estus 
utile finfine aliĝi al UEA - sensukcese. 
Intertempe ni estas pli bone informitaj 
pri la internaj malfacilaĵoj, malfidoj 
kaj brgmsoj, kiujn devis elteni la so- 
vetia movado kaj ĝiaj reprezentantoj. 
Necesas substreki, ke la asocioj estis 
absolute liberaj, konsideri aŭ ne kon- 
sideri la interŝanĝitajn spertojn kaj la 
akceptitajn rekomendojn. Pro tio mul- 
taj bonaj ideoj kaj rekomendoj restis 
nerealigitaj, aliaj realiĝis. 

Sed ĉiukaze raportoj pri la 
konsultiĝoj antaŭ hejmaj aŭtoritatoj 
tre helpis al la asocioj. Bona efiko estis 
la pli intensiva konatiĝo inter la gvidaj 
aktivuloj de la asocioj, kio grave subte- 
nis la kunlaboron. 

Sendube la konsultiĝoj estis fortiga 
kaj evoluiga elemento por la agado de 

42. Kp: der 
tit (Berlin) 156 


ESTECON 
(CYa ss) 


43. Mi skribas “interalie', ĉar ne 
eblas mencii ĉiujn elstarajn sove- 
tiajn esperantistojn, kiuj malgraŭ 
ĉiuj obstakloj faris vere mirindan 
agadon kaj eldonis 'zamisdatojn' 
(sen licenco eldonitajn presaĵojn). 


44, Universala Esperanto- 
Asocio en la periodo 1970-1980. 
Tekstoj de la konkurso de la Pre- 
mio Miyoshi 2001. Kalmthout: So- 
norilo, redaktita de Perspektivo. 
Studgrupo pri internacia lingvo 
(te. Wim M.A. De Smet), 80 p. 

La libro enhavas kontribuojn 
de Dimitrij Cibulevskij (Charkiv/ 
Ukrainio), Nikola Aleksiev (Sofio/ 
Bulgario), Wim M.A. De Smet 
(KalmthouVBelgio) kaj Gre- 
goire Maertens (Brugge/Belgio). 

la asocioj de la socialismaj landoj. Ili 
ankaŭ havis stabiligan efikon al UEA 
post la problemoj lige al Ivo Lapenna. 
Oni tamen devas vidi, ke ilia signifo 
estis malsama por la unuopaj asocioj. 
Kiom tio validas, devus juĝi la iamaj 
kolegoj de la aliaj asocioj. 

Estas ĝojinde konstati, ke la ideo 
de regulaj konsultiĝoj pluvivas. Ilin 
okazigadas la mezeŭropaj asocioj, el 
kiuj la plej multaj venas el la iamaj 
socialismaj landoj. 


44 Kelkaj problemoj kaj 
tabuoj 

Malgraŭ certaj komunaj interesoj de 
la asocioj de la socialismaj landoj, la 
historiaj radikoj, la laboreblecoj kaj la 
sintenoj pri difinitaj problemoj estis tre 
diversaj, same kiel en la granda poli- 
tiko. Do skribante pri “problemoj” kaj 
“tabuoj” mi konscias, ke iuj problemoj 
kaj tabuoj en unu lando ne devis same 
gravi en alia lando. Mi elektas ses, kiuj 
al mi ŝajnas aparte gravaj: 


1.En Bulgario, Hungario kaj Pol- 
lando Eo oficiale estis instruita en la 
lernejoj, por GDR neimagebla, kvan- 
kam ja ekzistis Eo-cirkloj en la post- 
tagmezaj programoj de kelkaj lernejoj 
kaj Eo-feriadoj por infangrupoj. Ankaŭ 
en Soveta Unio mem regis malsamaj 
kondiĉoj en la unuopaj respublikoj. 
Kio eblis en la Estona Sovetia Respu- 
bliko (ekz. instruado de Eo en lernejoj) 
en la Rusa Federa Respubliko ne povis 
realiĝi. En GDR la rusa lingvo havis 
tian privilegian situacion, ke necesis 
tre atenti kaj ne prezenti Eon kiel kon- 
kuranton. La ministrino por popola 
klerigado ja estis Margot Honecker, la 
edzino de la ŝtatĉefo... 


2.Aparte malagrabla por GDR-es- 
perantistoj estis la manko de liberaj 
vojaĝoj al Eo-aranĝoj. Ankaŭ la rapor- 
toj pri la Universalaj Kongresoj, en 
kiuj eblis legi pri multnombra parto- 
preno ekz. el Bulgario, Hungario kaj 
Pollando, foje ankaŭ el Ĉeĥoslovakio 
nenion helpis. Tio iom ŝanĝiĝis post 
1985. 


3.La klopodoj kunlabori kun sovetiaj 
esperantistoj ofte estis tre unuflankaj. 
Estis facile inviti sovetiajn gastojn, sed 
ili malfacile ricevis vojaĝpermeson. Ni 
ja sciis pri la komplikaĵoj kaj klopodis 
diversmaniere helpi. Grandaj kvantoj 
da gazetoj estis senpage senditaj i.a. el 
Bulgario, Hungario kaj GDR al sove- 
tiaj Eo-grupoj kaj unuopuloj. Mi ĝojis, 


kiam dum lastatempaj renkontiĝoj kun 
ekssovetunianoj ili tion pozitive apre- 
zis. Ni ofte tenis neoficialajn rilatojn 
kun unuopaj esperantistoj kaj grupoj, 
preter la Eo-Komisiono kaj ASE, 
por pli bone kompreni la komplikan 
situacion kaj por povi konvene helpi. 
Kelkaj alte estimataj esperantistoj, 
ekz. Semjon N. Podkaminer, tute ne 
estis ŝatataj ĉe la sekretarioj de la so- 
vetiaj Eo-organizaĵoj. Ni demonstre 
honorigis kaj laŭdis lin, publikigis pri 
li artikolojn k.s. Ke kelkaj funkciuloj 
de la socialismaj landoj asocioj ne estis 
ŝatataj de siaj profesiaj kolegoj, inter ili 
mi, estis komprenebla kaj rigardebla 
kiel certa distingo. Ni ja honeste kaj 
konvinkite laboris por Eo. luj sovetiaj 
sekretarioj de Eo-Komisionoj aŭ poste 
de ASE evidente ne vere havis poziti- 
van sintenon al la movado. Ĉe ni kres- 
kis la impreso, ke ili kaj ne emis agadi 
por Eo kaj samtempe estis katenitaj de 
siaj ĉefoj. Duobla handikapo. Al ili ne 
nur mankis akceptebla lingvo-nivelo 
sed ankaŭ reputacio ĉe la sovetiaj espe- 
rantistoj. Intertempe pli bone konante 
la malfacilajn sovetiajn regulojn kon- 
cerne al Eo, oni eble povas esti iom 
indulgema. 

Aliflanke necesas elstarigi la bone- 
gan kaj foje riskan agadon de multaj 
sovetiaj esperantistoj, kiuj siaflanke 
ankaŭ helpis al la socialismaj landoj. 
Krom jam menciitajn inter ili mi 
ankaŭ kalkulas - interalie (143 Vla- 
dimir Samodaj, Magomet Isajev kaj 
Boris Kolker. Isajev kiel prezidanto 
de ASE ne havis facilan pozicion. Sed 
lia scienca agado ne estis neglektinda. 
Ankaŭ mi persone multon dankas al li. 
Lia laboro ne ĉiam estis bone taksita de 
nur praktike orientitaj movadanoj, kiuj 
mezuris laŭ aliaj kriterioj. Retrorigarde 
oni devas konsideri la grandegajn 
malfacilaĵojn, kontraŭ kiuj sovetiaj es- 
perantistoj devis batali (kp. Cibulevskij 
1994; 2000; Bronŝtejn 1998, Samodaj 
1999). 


4.Malgraŭ la fakto, ke SAT en la 
historio de la Eo-movado estis la ĉefa 
laborista Bo-organizaĵo kun 
tradicio, ĝi ne estis subtenita en la so- 
cialismaj landoj. Tio estis bedaŭrinda 
rezulto de la malvasthorizonta aliro al 
la problemo de kritiko en la socialismaj 
landoj, tipa por la ĉi-rilata sociordo. 
Kvankam mi tion hodiaŭ rigardas kiel 
grandan eraron, siatempe ne ekzistis 
alia ebleco. En la unuopaj landoj kri- 
tikon kontraŭ Soveta Unio kaj kontraŭ 
la socialisma sistemo entute oni mal- 


grava 

facile toleris. Kaj post la skismo de 
LEM SAT ja havis tre kritikan sinte- 
non al Sovetunio. Krom tio en kelkaj 
socialismaj landoj tiuj iamaj laboristaj 
esperantistoj havis influon, kiuj estis 
komunisma-tendencaj iamaj membroj 
de IPE. 


5.Tabua temo en la socialismaj lan- 
doj ankaŭ estis la persekutoj sub Stalin, 
pri kiuj Ulrich Lins verkis studojn kaj 
ĉapitron en “Esperanto en Perspektivo” 
(1974). Liaj libroj aperis nur en 1988. 
Ke ne estis oportune skribi aŭ publike 
paroli pri tiuj persekutoj, okcidentaj 
esperantistoj post la lego de ĉi tiu eseo 
eventuale pli bone komprenos. Post la 
faligo de Ĥruŝĉov la krimoj de Stalin 
kiel temo pli kaj pli malaperis el la 
publikaj komunikiloj. Oni distordis la 
historion favore 
al liaj “meritoj” 
kaj nur  peri- 
fere menciis liajn 
“erarojn”. La 
kontraŭkritika 
atmosfero estis 
tia, ke prezento 
de la krimoj de 
Stalin povis esti 
interpretita kiel 
kontraŭsovetia 
k.s. Tamen, ni 
kolektis ĉiun 
eblan ĉi-rilatan 
materialon, por 
havi - se necese 
- materialon por 
averti kontraŭ ripeto de pezaj eraroj. 


6.Fine de la 60aj jaroj, aparte en 
rondoj de TEJO, estis diskutoj pri lin- 
gva demokratio kaj lingvo-imperiismo. 
Tiuj diskutoj estis direktitaj kontraŭ la 
hegemonia rolo de la grandaj lingvoj, 
aparte kontraŭ tiu de la angla, sed 
ankaŭ de la franca kaj rusa. Paroli pri la 
rusa en la rilato kun lingva imperiismo 
estis tikla afero por esperantistoj el 
la socialismaj landoj asocioj. Sekve 
oni (kaj ankaŭ mi mem) substrekis la 
samrajtecon de la 130 lingvoj en Sove- 
tunio kaj la sendube grandajn lingvo- 
planadajn aktivaĵojn, aparte dum la 
tempo de Lenin. Ke tio tamen estis nur 
unuflanka prezento kaj ja necesintus 
vidi la hegemonian rolon de la rusa, mi 
hodiaŭ devas konfesi. 


Denove atentigante pri la diferencoj 
en la unuopaj socialismaj landoj, pri 
fortecoj kaj malfortecoj, mi taksas, ke 
la politike plej liberala klimato por la 

evoluo de la movado verŝajne regis en 
Hungario kaj Pollando. 


45 Pri la komunista 
puĉo kontraŭ Ivo Lapenna 

UEA kun sia junulara asocio TEJO 
estis la ĉefaj internaciaj Eo-organizaĵoj, 
kun kiuj kunlaboris la socialismaj lan- 
doj asocioj. Tiu kunlaboro sub la gvi- 
dado de Ivo Lapenna (ĉu kiel ĝenerala 
sekretario ĉu poste kiel prezidanto) 
dum certa tempo estis senproblema, 
aparte por la jam frue aliĝintaj aso- 
cioj kiel la bulgara, hungara kaj pola. 
La statute postulita neŭtraleco de ĉiu 
aliĝinta landa asocio (do ne nur de 
UEA) baris la vojon al la novaj aso- 
cioj en Ĉeĥoslovakio kaj GDR, ne 
parolante pri la sovetia movado. La- 
penna estis akceptita kaj estimata kiel 


unu el la ĉefaj motoroj de UEA post 
la Dua Mondmilito. Bedaŭrinde li ne 
komprenis la historiajn ŝanĝojn kaj la 
deziron de la asocioj el la socialismaj 
landoj ludi en UEA rolon konvenan 
al ilia intertempe atingita kvalito kaj 
kvanto. Ankaŭ la persona kulto pri li ne 
ŝajnis vere utili al li. En nekrologo por 
“der esperantist ( 24 [1988] 2 [148], 
p.42) post prezento de liaj meritoj (i.a. 
modernigo de UEA, seriozigo de infor- 
mado pri Eo, modela parola stilo, CED 
kaj la lingvistika revuo “La Monda 
Lingvo-Problemo”) mi skribis: 

“La meritoj de Ivo Lapenna estas 
sendubaj. Neniu serioza esperantisto 
povas aŭ volas ilin nei. Sed bedaŭrinde 
fine de la 60-aj kaj komence de la 70-aj 
jaroj kreskis kontraŭdiroj inter li kaj ne 
malgrandaj partoj de la gvidantaro de la 
internacia Esperanto-Movado. Nekom- 
preno pri la ŝanĝiĝinta internacia mon- 
da situacio, pri la bezonoj de UEA al pli 
vasta universaleco, troa sentemo rilate 
al objektiva kritiko, certa pensmaniero 
influita de la “malvarma milito” kondu- 

kis lin en direkton, kiu finfine bremsis 
la pluan evoluon de la asocio. 1974, 
dum la 59-a Universala Kongreso en 
Hamburgo, vidante ke li ne plu havos 
ŝancon esti reelektita kiel prezidanto 
de UEA, li eĉ malmembriĝis. Li poste 
agadis en la tiel nomata “Neŭtrala 
Esperanto Movado”, kiu havis sufiĉe 
dekstrajn poziciojn kaj tute ne estis 
“neŭtrala”, Tiuj liaj miskomprenoj 
kaj misjuĝoj dum la lasta periodo de 
lia esperantista agado apartenas al lia 
persona tragiko. Sed ili neniel povas 
dubindigi lian eksterordinare grandan 
kaj altkvalitan kontribuon, kiun li donis 
al la postmilita evoluo de Esperanto kaj 
de ĝia parolantaro”. 

Al la artikolo mi aldonis bibliogra- 
fion kun 14 el liaj verkoj. 


La konfrontiĝo inter la blokoj 
finiĝis. Kaj estas tute en ordo, ke lia 
foto nun pendas en prestiĝa loko de la 
Centra Oficejo de UEA en Rotterdam. 


Bedaŭrinde lastatempe fojfoje rea- 
peras la absurdaj asertoj pri “komu- 
nisma puĉo” kaj diversaj presaĵoj, kiuj 
personkulteme troglorigas Ivo Lapenna 
kaj ne vere servas al konvena memoro 
pri li. La artikolkolekto de la grupo 
Perspektivo prave relativigas kelkajn 
nedefendeblajn asertojn. 

Ni do restu ĉe la historiaj faktoj: 
Tiom longe, kiam ne ekzistis vera 
alternativo al la prezidanto Lapenna, 
estis ĝuste la reprezentantoj de la so- 
cialismaj landoj asocioj, kiuj pledis por 
lia reelekto, tiel Nikola Aleksiev dum 
la 56-a UK 1971 en Londono, kiam la 
kontraŭkandidato estis E.L.M. Wen- 
sing, kiu sendube gajnintus la elektojn, 
se la socialismaj landoj komitatanoj es- 
tus voĉdonintaj por li. (Wensing akiris 
21 voĉojn, Lapenna 26, kun tri sindete- 
noj, kp. Perspektivo 2002, p. 36). Eĉ se 
la komitatanoj de la socialismaj landoj 
volintus “faligi Lapenna", ili ne sukce- 
sintus. Dum la komitataj kunsidoj de 
la 59-a UK 1974 en Hamburgo aperis 
49 komitatanoj kaj estis elektitaj 13 C- 
komitatanoj, do entute partoprenis 62 
voĉdonrajtaj komitatanoj. De tiuj nur 
18 venis el la landoj de la konsultiĝoj. 
Post kiam fariĝis klare, ke kandidatos 
Humphrey Tonkin, ili voĉdonis por 
Tonkin. Tio estis unu opozicia grupeto. 
La du aliaj estis opoziciantoj de TEJO 
kaj homoj nekontentaj pri la gvidstilo 
de Lapenna. 

Sub la prezidanteco de Tonkin la 
statuto de UEA estis adaptita al rea- 
laj bezonoj. Tio signifas, ke la landa 





asocio, kiu intencis aliĝi al UEA, ja 
devis respekti la neŭtralecon de UEA, 
sed ne mem esti neŭtrala. Siajn inter- 
najn bezonaĵojn la landaj asocioj mem 
reguligu. Tio - sub la tiamaj politikaj 
kondiĉoj - ebligis la aliĝon al UEA de 
la asocioj de GDR, Ĉeĥio, Slovakio, 
poste ankaŭ de Kubo (kaj verŝajne 
ankaŭ de Ĉinio). 

Se jam temas pri meritoj por UEA, 
estus tempo, elstarigi la gravajn meri- 
tojn de Humphrey Tonkin en la periodo 
post Lapenna, kiu ne nur kapablis gvidi 
UEA el la malfacila situacio, sed ankaŭ 
sciis harmonie kunlabori kun la divers- 
tendencaj landaj asocioj, en reciproka 
respekto. Sub lia saĝa kaj energia pre- 
zidanteco UEA kapablis valortaksi kaj 
uzi la konsiderindan potencialon de la 
socialismaj landoj Eo-asocioj por la 
bono de UEA. Kaj la asocioj en UEA 
mem havis la eblecon kunlabori en nor- 
mala atmosfero. Estis reciproka utilo. 
Tiu politiko ankaŭ estis daŭrigata sub 
la prezidanteco de Gregoire Maertens. 

Cetere, mi bone komprenas, ke Ivo 
Lapenna siatempe ne estis feliĉa pri la 
intencoj de la Eo-organizaĵo de GDR 
aliĝi al UEA. Ja restas fakto, ke okazis 
malagrabla kaj politike absolute stulta 
prezentiĝo de GDR-diplomato dum la 
solena inaŭguro de la 51-a UK 1966 en 
dialekta esperantisto, kiu lingve estis 
kompleta katastrofo kaj aldone faris 
malfeliĉan impreson. Dum la sekvaj 
kongresoj, kiujn partoprenis delegitaroj 
de GDREA, por UEA ne plu estis apar- 
taj kialoj por plendi. Sub la saĝa gvido 
de la prezidanto de GDREA kaj pro- 
fesia diplomato Rudi Graetz ni rapide 
lernis moviĝi sur diplomatia parkedo 
kaj komprenis la neceson respekti la 
neŭtralecon de UEA al reciproka bono. 


46 Kelkaj atingoj 

Retrorigardante la evoluon de Eo 
en la eŭropaj socialismaj landoj, kun 
la menciitaj esceptoj, oni povas kons- 
tati, ke ĝuste en tiuj landoj, kie pro la 
stalinismo antaŭe la kondiĉoj por Eo 
estis malfavoraj, la Eo-movado faris 
konsiderindan evoluon kaj ati 
relative bonan socian prestiĝon. Kva 
kam la movado havis la menciitajn 
limigojn, laŭ kelkaj aspektoj ĝi kvante 
kaj kvalite superis la movadon en la 
okcidentaj landoj. Al la monda movado 
ĝi donis sian kontribuon, kiu estas ri- 
markebla ĝis hodiaŭ, malgraŭ la grava 
malfortiĝo, kiu okazis pro la tranĉaj 
politikaj ŝanĝoj post 1989. 

Se oni rigardas la tutan teritorion 
de la socialismaj landoj - kun ĉiuj 

jam menciitaj diferencoj - oni povas 
mencii, certe nekomplete, jenajn ĉefajn 
atingojn: 


- relative fortaj asocioj, (ses socialis- 
maj landaj asocioj konsistigis ĉ. 45 90 
de ĉiuj kolektivaj membroj en UEA) 


- relative stabila organiza strukturo 
kun profesiaj oficejoj, kulturdomoj kaj 
aliaj entreprenoj 


- konsiderinda ŝtata subvencio 


- bona sistemo de kunlaboro inter la 
asocioj 


- vigla eldonagado (literaturo kaj 
revuoj en relative altaj eldonkvantoj) 


- relative vasta instruado en lernejoj 
kaj en aliaj kadroj 


- eldono de bonkvantaj instrumate- 
rialoj kaj vortaroj en ŝtataj eldonejoj 


- kursoj en universitatoj (parte lek- 
toratoj) 


- konsiderinda — evoluo — de 
interlingvistiko/esperant-ologio en uni- 
versitataj kadroj 


- faka apliko (aparte aktiva rolo en 
fakaj asocioj) 


- kunlaboro kun neesperantistaj par- 
tneroj (politikaj, fakaj, sociaj) 


- turismo (en 1988 de 433 ofertoj 
de la turisma kalendaro de Monda Tu- 
rismo 277 venis el 6 landoj, t.e. 64 96) 


- la plej grandaj Universalaj Kongre- 
soj en la historio de Eo (1959 Varsovio: 
3256 aliĝintoj; 1963 Sofio: 3472; 
1966 Budapest: 3975; 1978 Varna: 





Nova 

4414; 1983 Budapest: 4834; 1987 
Varsovio: 5946) 


- evoluinta kultura vivo (korusoj, 
teatro-grupoj, kulturaranĝoj) 


- radiofonio (Varsovio, Budapest, 
Sofio) 


- vigla publika 
gazetara laboro (ekz. 
en GDR inter 1977- 
1989 aperis jare 
150-400 artikoloj, 
televidaj kaj radio- 
programoj en aliaj 
socialismaj landoj) 


5. Konkludoj 
La eseo klopodis 
i.a. montri, ke ĉiam 
tra la historio la Eo- 
movado estis influita 
de konkretaj histo- 


riaj cirkonstancoj. 
Foje oni klopodis 
tion eviti per t.n. 


neŭtraleco. Foje oni 
klare substrekis la 
politikan utilon de Eo kaj ankaŭ devis 
akcepti kompromisojn. La diskuto pri 
neŭtraleco fariĝis aparte grava, kiam 
la gvidantoj de la movado - konsciaj 
pri la persekutoj, kiujn devis suferi la 
Eo-movado - prave timis, ke unuflanka 
politika sinengaĝo nur povas malutili al 
la movado en regiona aŭ eĉ tutmonda 
skalo. 

Aliflanke sterila neŭtraleco povus 
fariĝi grava bremso por la evoluo de la 
movado kaj eĉ dubindigi la humanis- 
man mesaĝon de Zamenhof. 


La Eo-asocioj en la plej multaj 
eŭropaj socialismaj landoj, malgraŭ 
ĉiuj problemoj, sendube evoluis post 


AKIRU ĜIN ĈE 

la Dua Mondmilito regione plej fortaj. 
Estus valore, detale priskribi ilian his- 
torion inter 1945 kaj 1989. Kvankam la 
unuopaj asocioj havis siajn politikajn 
limigojn, problemojn kaj proprajn in- 
teresojn, ili tamen trovis bonan vojon 
al utila kunagado en UEA, TEJO kaj 
en aliaj organizaĵoj, je reciproka bono 
kaj je la fortigo 
de la tutmonda 
Eo-movado. Ke 
tio eblis, ankaŭ 
dankindas al la 
saĝa konsidero 
de la specifaĵoj 
de tiu regiono 
flanke de gvi- 
dantoj kaj influ- 
havaj personoj 
de UEA, aparte 
post 1974. 


Jam estas 
) akceptite, ke la 
vi parolkomunu- 
mo de Eo estas 
kaj estu tiom 
bunta kiom la 
ĝenerala vivo, 
kvankam kun escepto de rasismo kaj 
klare faŝismaj kaj militarismaj ten- 
dencoj. En la nuna tempo oni devas 
konsideri, ĉu la lingvo-komunumo ne 
devus engaĝi sin kontraŭ la negati- 
vaj sekvoj de senbrida ŝajne merkate 
stirata, profitorientita kaj detrua glo- 
balismo, kiu ankaŭ minacas la lingvo- 
ekologian pejzaĝon de la mondo, kiel 
la civilizon entute. Se la esperantistaro 
ne plue volas ŝrumpi, ĝi devas serĉi pli 
da kontaktoj al alternative pensantaj 
junaj engaĝiĝemaj homoj, kiuj ne nur 
insistas pri amuzo (“fun”). 


APERIS! 





(aldonita al la esperanta versio de la libr 


Dje 


Kessous 


“Vantaĵo de vantaĵoj, diris la Pre- 
dikanto, vantaĵo de vantaĵoj, ĉio estas 
vantaĵo. Kian profiton havas la homo 
de ĉiuj siaj laboroj, kiujn li laboras 
sub la suno ? Generacio foriras kaj ge- 
neracio venas kaj la tero restas eterne. 
Leviĝas la suno kaj subiras la suno, 
kaj al sia loko ĝi rapidas, kaj tie ĝi 
leviĝas. Iras al sudo kaj reiras al nordo, 
turniĝas, turniĝas en sia irado la vento, 
kaj al siaj rondoj revenas la vento. Ĉiuj 
riveroj iras al la maro kaj la maro ne 
pleniĝas ; al la loko, al kiu la riveroj 
alfluas, ili alfluas ĉiam denove (...) Kio 
estis, tio estos, kaj kio estis farata, tio 
estos farata ; kaj ekzistas nenio nova 
sub la suno.” 

Vanitas vanitatum, et omnia vanitas 
(vantaĵo de vantaĵoj, ĉio estas vantaĵo) 
... Kiam li tion asertis - sed en la he- 
brea - tiu honorinda biblia Predikanto 
havis iajn senkulpigojn: tiam, en nia 
frua historio, la generacioj sin sekvis 
kaj sin sekvis dum jarmiloj kaj jarmiloj 
sen iaj ŝanĝaĵoj videblaj. La homo tute 
ne suspektis la amplekson de la uni- 
verso kaj, ankoraŭ malpli, la akcelan 
karakteron de l'historio, ĉu tiu lasta 
estas natura, ĉu homa. Tiun epokon, ce- 
tere, la ĉi-supraj vortoj de l”Predikanto 
spegulas bone. 

De post tiu tempo, ni bone scias ke 
la eterna Reiro estas granda mito. La 
vorto revolucio, en multaj latinaj lin- 
gvoj (angla, franca, itala, hispana, ktp), 
signifas ambaŭ, jen subitan ŝanĝon, 
tutrenverson (socian), jen (fizikan) ri- 
voluon, turniĝon, rotacion. Nu, ni bone 
scias hodiaŭ, ke ĉia korpo, ĉia ento, 
post ia tiel nomata “revolucio-rivoluo” 
tutrenverso, neniam reiras en la saman 
lokon, en la saman staton, kvankam iuj 
homoj tiel pensas (aŭ pensis). 

Oni rigardu, ekzemple, la tiel no- 
matan “neolitikan tempaĝon', kiun 
Gordon Childe nomis revolucio, kaj 
dum kiu niaj prauloj, origine migremaj, 
nomadaj, fikshejmiĝis kaj hejmigis 
diversajn bestojn kaj aliajn kreskaĵojn: 
tia revolucio daŭradas dum pluraj 
jarmiloj; poste, tamen, kelkaj aferoj 








radikale ŝanĝiĝis: antaŭe oni povas 
observi nomadajn ĉasistojn-plukis- 
tojn, al sovaĝulojn, poste fikshejmajn 
terkulturistojn, bonajn kamparanojn. 
Plie, la erao, la historia epoko, kiu 
sekvas, proksimume dum kvin jarmi- 
loj, estas multe pli revolucia, tumulta, 
ol tiu antaŭa tiel nomata revolucio, 
kaj senteble malpli daŭra; same estas, 
kompreneble, pri nia nuna industria 
revolucio. Do, en la universo, ĉio 
perdiĝas, ĉio kreiĝas, ĉio transformiĝas 
... ni reasertas, parafrazante Lavoisier- 
on ... kaj, male al tio, kion diras al ni 
la ĉi-supra predikanto, multaj aferoj 
ŝanĝiĝas, eĉ akceliĝas ... Hodiaŭ pli 
ol iam. Ni ankoraŭ povis tion vidi dum 
la lastaj jaroj de 1'20a jarcento: ĝis la 
fino de la 1980aj jaroj, multaj aŭtoroj 
taksis la soci-ekonomiajn strukturojn 
de Sovetunio aŭ de Ĉinio neŝanĝeblaj, 
nedetrueblaj, eternaj ... kaj subite, dum 
apenaŭ kelkaj jaroj, Ĉinio konvertiĝis 
al la liberalismo (en la horo, kiam 
mi skribas, la afero daŭras), abrupte, 
en apenaŭ momenteto, Sovetunio 
dissplitiĝis. “Tro granda por bankro- 
ti'(too big to fail), asertas angla pro- 
verbo; la freŝdataj okazaĵoj de la lla 
de septembro 2001 ĵus montris al ni, ke 
nenio estas tro granda por esti mortfa- 
ligita. Kaj, hodiaŭ, la surprizaj eksaltoj 
de l'historia fluo ne estas finitaj; ĉiu 
bone scias tion ... 


Tiu akceliĝo de l'historio povus 
nin timigi, se ni ne scius, ke multaj, 
sennombraj evoluoj povas sperti ne 
nur akcelojn, sed ankaŭ paŭzojn. 
Ekzemplo: ĉiu bonŝanca estulo (i.a. 
homo), post sia akcela kresko dum la 
infanaĝo, post sia pli-malpli tumulta 
adoleskanteco, atingas la kvietiĝon de 
lmatureco ... Ĉiu bonŝanculo, skribas 
mi. Bedaŭrinde, ne ĉiam tiel estas ... 
Kelkaj evoluoj, jen individuaj, jen 
speciaj, eĉ fizikaj, ne havas paŭzon ĝis 
la estingiĝo, la morto. Tuj post la fino 
de ilia kreskado, aŭ ili transformiĝas, 
metamorfoziĝas al alia posta formo, ĉu 
ili diskrevas. Kompreneble, tian sorton 

Universalis 


SIFAZIKO o 


(0) 


oni ne deziru al la homaro. Oni deziru 
ke tiuj, kiuj post ni venos, kvankam 
ili estos nek pli bonaj nek pli malicaj, 
havos iom pli da fortuno: la bonŝancon 
vivi dum ankoraŭ kelkaj jarcentoj - aŭ 
jarmiloj, kial ne ? - en tiu pli homogena 
homaro, pri kiu multaj el niaj antaŭuloj 
revis. 

Pli da fortuno, skribis mi. Ĉu vere ? 
Eble, en tiu hipoteza venonta erao, 
kiun oni tamen esperu kiel eble plej 
proksima, oni tiel enuos, kiel tion su- 
gestis al ni Francis Fukuyama, fakulo 
(el iu tre aparta vidpunkto, tion ni vidis 
p. 70) de la Fino de l'historio. Eble 
tiam, kelkaj el niaj idoj vidos nian 
nuntempan mondon envie, kiel ian 
Far West (malproksiman Okcidenton), 
kiu permesus al juna imago senlimajn 
revojn. Tamen certas, ke malpacoj pos- 
trestos en tiu tempo: inter ekologiistoj 
kaj ĉasistoj-plukistoj, ankaŭ inter jen 
ĉasistoj, jen plukistoj, inter soci-eko- 
logianoj kaj senpolitikaj ĉirkaŭaĵistoj, 
vinŝatantoj kaj abstinuloj, ktp, ktp ... 
Ni ne forgesu tiun pasion kabaleman 
(intrigeman, disidentan, skismeman 
...), kiun Fourier evidentigis ĉe l'sino 
de nia homa specio. 

Mi tamen kredas, ke, malgraŭ ĉiuj 
tiamaj konfliktoj, la plej multaj el niaj 
posteuloj rigardos nian eraon kiel tion, 
kio ĝi estas: ege penigan, eĉ teruran, 
tempaĝon ... “Ĉio ĉi por tien alveni!”, 
povos ili ekkrii, rigardante, penseme, 
nian nunan socion kun, mergitaj en 
ĝi, ĉiuj malfeliĉaj homoj, kiuj tie sin 
interŝiras, intermortigas. Jes ja ! “Ĉio 
ĉi” estintos necesa, bedaŭrinde, ĉar 
la plej eta rezulto ne estas akirebla 
per nula strebo. Vidu la nuntempan 
Eŭropan Komunumon: kiom da militoj 
k.a. teruraĵoj necesis, antaŭ ol atingi 
tiun stadion ! Tamen ! ! ! 


Do, la homa historio rapidegas, 
Dank'al la edukado, la instruado, ĉiu 
generacio komencas sian ekzistadon je 
nivelo supera al tiu de la antaŭa, kiel 
Kant tion bone montris al ni. Sekve, 
male al la ŝafa vivo, al la bova vivo, 

la fiŝa vivo, ktp ... la homa vivo grave 
ŝanĝiĝis dum la lastaj jarmiloj, eĉ la 
lastaj jarcentoj. 

La karaktero notinde skua de nia 
historio devenas certe de la kontraŭeco, 
eĉ la kolizio, inter, jen tiu rapida evo- 
luo kaj, aliflanke, la eco fundamente 
konservema de ĉia vivo: tiu nevaria 
reproduktado, pri kiu Jacques Monod 
bone emfazas en sia supremenciita ve- 
rko (vidu p. 15, ankaŭ saman paĝon pri 
Kant) ... Ĉia vivo, fakte, ĉu vegetala, 
ĉu besta, Ĉu homa, eĉ socia ... 
porĉiamigi same siajn strukturojn, 
siajn instituciojn. La homo, samkiel 
ĉia estulo, estas fundamente konserva- 
tivulo; tio valoras eĉ pri tiuj, kiuj sin 
nomas bombaste revoluciuloj. Tamen, 
malgraŭ la granda plimulto, la homa 
progreso antaŭeniras, kun ĉiuj siaj 
epifenomenoj, siaj efikoj, 
ofte traŭmatizaj, foje 
tutrenversaj, sed ne ĉiam 
malicaj, feliĉe. 

Dank” al la komuni- [Yi 
kado, pludaŭras la pro- 
duktado kaj reproduktado 
de ĉia vivo. Ĝenerale, en 
ĉiuj animalaj specioj, la 
maskloj kaj la femaloj 
pariĝas, kopulacias, inte- 
rkomunikas kaj, al la idoj, 
transdonas iun kapitalon: 
siajn genojn, kiuj estas 
biologiaj reproduktantoj, 
replikantoj celantaj la nevarian repro- 
duktadon. Pli aparte en la homa vivo, 
tiu komunikado, fariĝas multe pli riĉa 
(vidu p. 54), universala: ne nur al siaj 
idoj komunikas la homoj sed eĉ inter 
si, kaj tiu novtipa komunikado, lingva, 
kultura, ekonomia, estas multe pli flek- 
sebla ol la biologia transdonado. Tiele 
multaj el ni, ĉiutage, partoprenas en 
la fruktigo de nia homa kapitalo: tiu 
komuna heredaĵo, kiun ni transdonas al 
niaj posteuloj. 

Nun, ni rapide superflugu kelkajn el 
la gravaj progresoj faritaj de l'homaro 
en tiu kampo specife komunika (kultu- 
ra sed ankaŭ ekonomia), en tiu tekniko 
de l”komunikado. 


celas 


- Post la malrapida ellaboriĝo de la 
lingvo, post la apero de l'skribo, alve- 
nis la alfabeto, kiu estas multe pli efika 
ol la praaj hieroglifoj kaj kojnoformoj: 
la alfabeto havas semantikan potencon 
multe pli gravan; krome, ĝi estas pli 
demokratia, do pli universalisma; ĝis 
tiam, la skribado estis rezervita al la 
Klerikaro kaj aliaj elitoj. 

- La mono, ni sufiĉe traktis tiun 
temon (p. 108-117), estas grava paŝo 
de tiu komunikado inter la homoj, 
kompare kun la arkaika aĵ-interŝanĝo. 
La historio de I'mono ne estas finita 
kaj la freŝdata starigo de la eŭro estas 
interesa etapo al tiu universala mono 
kiun ni celu. 

- Ankaŭ la arabaj ciferoj (fakte hin- 
dadevenaj), kun la uzo de l'cifero nul, 
estas grava paŝo. Fakte, oni jam kalk- 
ulis per la antaŭaj sistemoj; ekzemple, 
vi povas provi la plenumadon de tiu 
obligo: 875.683 x 75.698, per la romiaj 
ciferoj. Sed multe da papero, kaj da 
tempo, necesos al vi ... Hodiaŭ, dank” 
al tiu skribo, la tutmondaj matematikis- 
toj jam havas ian universalan lingvon. 

- Ni parolu nun pri tiu IL (Internacia 
Lingvo), kies historion, tute ne finita, 
ni elvokis (p. 43-45). 
Hodiaŭ multaj projek- 
toj ekzistas. Inter ĉiuj 
elstariĝas la Esperanta 
lingvo. Por konvinkiĝi 
pri tio, sufiĉas fari etan 
serĉadon per Interreto: 
tra la tuta mondo, la 
asocioj ekfloras, la 
internaciaj renkontiĝoj 
multiĝas, la debatoj, 
ĉiutage, ne Ĉesas ... 

Ekzistas tamen mul- 
taj rezistoj kontraŭ tiu 
progreso, kiel ni ĉi-su- 
pre skribas. Pri Esperanto, i.a., multaj 
homoj aŭdis nenion, eĉ, multaj volas 
nenion aŭdi. Tamen, kio konsistigas 
la superecon de ia ebleco de ŝanĝo, tio 
estas la ebleco rapide disvastiĝi kiam 
la objektivaj cirkonstancoj fariĝas fa- 
voraj, ni freŝdate tion vidis en la fulma 
disvolviĝo de Interreto kaj tio ankoraŭ 
valoras pri Esperanto. 

Donu al mi, aŭ al iu ajn esperantisto 
iom konfirmita, aron da lertaj junuloj, 
iom motivitaj kaj emaj al la lingva ler- 
nofako; ni diru kvardek. Post unu jaro 
vi havos kvardek instruistojn, kaj ĉiu el 
ili povos transdoni sian grandvaloran 
kapitalon al tiom da novaj lernantoj. 
Ĉar, tra la tuta mondo, jam ekzistas mi- 
loj kaj miloj da esperantistaj instruistoj 
(feliĉe mi ne estas sola), Esperantio 
povas kreski eksponenciale, kaj tio tute 
ne eblas per iu ajn alia lingvo ! 

Do, la teknikaj eblecoj de l"'ŝanĝo 
ĉeestas ĉirkaŭ ni kaj, kiam la objektivaj 
cirkonstancoj pretiĝas, kiam la politi- 
kaj bariloj forsaltas, la nova progreso, 
tiam, povas rapide disvolviĝi. 

Demando postrestas Vidu la 
freŝdatan enkondukon de la eŭro: tiu 

mono forpelis multajn aliajn naciajn 
valutojn. Tio kontraŭas la faman leĝon 
de Gresham, laŭ kiu la malbona mono 
forpelas la bonan; tiuokaze, la bona 
mono elstaris, la malplej fortaj mala- 
peris. Ĉu oni ne povas imagi, do, ke 
la forta lingvo malaperigos la aliajn ? 
Tio ne estas malebla. Persone, mi tre 
ŝatas mian patrinan lingvon, la francan, 
ankaŭ la araban, la patran, kiun mi 
notinde forgesis tamen; mi ne ŝatus, ke 
ili malaperu. Sed neniu povas diri, kio 
okazos post kelkaj generacioj ... His- 
torio rapidegas, kaj la progreson oni ne 
haltigas... 


Fine de tiu verko, mi ŝatus respondi 
al kelkaj kritikoj (amikaj), kiujn, post la 
franca eldono, mi registris. 

- En tiu verko mankas ia spiritualis- 
ma aspekto, diris al mi iu amiko la pos- 
tan jaron. Ĉiu homo, jen Dikredanto, 
jen agnostikulo, eĉ ateisto, havas sian 
propran spiritualismo... eĉ sciencisto: 
“ĉiu fiziko estas metafiziko, diras 
Einstein. Do, kompreneble, ankaŭ mi 
havas propran metafizikon. Sed, en tiu 
ĉi verko, temas nur pri materiaj aferoj: 
la konkretaj komponantoj de l” reala 
universalisma movado. La temo estas 
sufiĉe ampleksa kaj mi certe neglektis, 
eĉ forgesis, gravajn erojn. 

- Maljunan amikon, kiu multe labo- 
ris por la fondiĝo de la universalisma 
ariĝo (vidu rimarkon p. 144), timigis iu 
akcento de l'verko, kiu povus ŝajni foje 
iom polemika, batalema ... 

Ni pli supre ekzamenis kelkajn 
aspektojn el la filozofio de Hegel: tiu 
filozofo taŭge emfazas, kiel - ĝuste - la 
homa historio estas malpacema, akra 
fenomeno; ĝi estas tribunalo univer- 
sala. Do, en tiu tumulta tempaĝo de nia 
evoluo, pli ol iam, oni interbatalas, luk- 
tas, kompreneble, oni ankaŭ interjuĝas 
sin. Honesta homo devas tamen scii, ke 
oni ne povas ĉiam esti juĝisto, en tiu 
mondo, sed ankaŭ, foje, kulpulo. 

Do, malgraŭ erarigaj ŝajnoj, dum tiu 
tumulta epoko, la homo neniam estis 
pli la pasiva objekto manipulita, barak- 
tigita, de tiu ruza, petolema, historio, 
kiun ĝi ne tiel gvidis, ol ĝia aganto, 
tiu aktiva subjekto, kiu ĝi pretendus 
esti. Laŭ Hans Kelsen, teoriisto pri la 
natura juro, por juĝi oni devas forigi 
la determinismojn kaj antaŭsupozi, ke 
l'homo responsas pri siaj faroj. Ĉiu 
scias ke, tute ne finiĝinta, la historio, 
male, plirapidas. Do mi, ni, partopre- 
nas en tiu tumulta historio, kaj ni ne 
ĉiam povas resti senemociaj, ni ne 
ĉiam povas perfekte konduti, ve! Poste 





ni esperu - inch Allah - ke ni estos iom 
pli trankvilaj, ke la homo estos iom pli 
mastro de la fluo de sia evoluo, kiun oni 
deziras longa. 

- La universalismo ... sed kial disvas- 
tigi tiun plian ismon ? Ĉu jam ili ne es- 
tas sufiĉe multnombraj ? Tiuj demandoj 
eliĝas el la letero de sennaciista amiko, 
kiu ĵus legis la francan eldonon. Al tio, 
la respondo ne estas en la vento, sed en 
la libro mem, jam en la malantaŭa ko- 
vrilo: kvankam, iele, junega, la univer- 
salismo ne tiom estas plia ismo kiom 
afero ege malnova. Sed la respondo 
estas ankaŭ, pli rekte, en tiu manifesto, 
adoptita la 26an de oktobro 1997: “La 
universalismo ne estas dogmo, doktrino, 
sed movado.”(vidu anekson p. 143) 

- Mi ankoraŭ spertis kelkajn kritikojn 
pri la formo de l” jena Esperanta eldono. 

lu amikino, ekzemple, diris al mi, ke 
tiu sekva gramatika formo: la uzado de 
akuzativo post substantivigita verbo, ne 
plu estas uzata, ke ĝi estas arkaika. Alia 
kamarado la samon diris, pri la uzo de la 
apostrofoj 

Fakte tiuj formoj estas hodiaŭ malpli 
ofte uzataj ... Eble ... Sed tiuj striktigoj 
ŝajnas al mi iom bedaŭrindaj ĉar ili 
direktiĝas al malriĉigo de nia lingvo, kiu, 
male, bezonas ĉiajn eblajn pliriĉigojn. 
Eĉ proza teksto, povas havi ian ritmon, 
ian spiradon. Kial ne ? La ĵazmuzikistoj 
iris eĉ pli malproksimen. It don't mean 
a thing, if it ain't got that swing, alidi- 
rite: 


La plej nobla parto 


la pasporto est: 





Se ĝi svingon 
ne havas, 
tio nulon 
signifas ! 


... Kaj ni bone scias tion: nia es- 
peranta lingvo estas mirinda ilo, tiom 
por la sciencoj (pro sia ekzakteco), 
kiom por la beletroj (pro sia flekse- 
bleco). Do, kial oni kripligu tiun ilon 
per sklerozigaj praktikoj ? 


Ni reiru al nia temo. Malnova oni- 
diro asertas, ke la ideoj estas en la aero. 
Ne nur la ideoj, sed multaj eblecoj de 
ŝanĝo ĉeestas ĉirkaŭ ni, koviĝantaj. 
Kiam la objektivaj cirkonstancoj, 
la historia tempo, pretiĝas, tiam tiuj 
ĝermoj tuj disvolviĝas, ĉu en plagojn, 
Ĉu en tian feliĉan metamorfozon, kian 
antaŭsentis Charles Fourier. 

Vidu interreton. Tiu sistemo 
naskiĝis en 1969, sed vere disvolviĝis, 
fulme, nur ekde la fino de la 1990-aj 
jaroj: tridek jarojn poste. Nun, ĝi ebli- 
gas al sennombraj homoj vivantaj ĉie 
en la mondo tute libere komunikiĝi. 
Tra ĝi, tamen, multaj abomenaĵoj 
pasas, ĉu ne? Jes ja! Sed oni ne 
ĉiam vidu la malbonan flankon de la 
aferoj, la botelojn meze-malplenajn. 
Permesu, ke mi memoras al vi tiun 
aserton de Bertrand Russel, kiu ko- 
mencas leterfronte nian trian ĉapitron: 
venos pli bonaj tempoj, kiam la indus- 
triigo, post sia krude mekanika fazo, 
malfermos novajn perspektivojn al la 





s la plej nobla parto de homo. 


Ĝi ja ne estiĝas tiel simple kiel estiĝas homo. 


Homo povas estiĝi ĉie ajn 


per ago plej frivola kaj sen racia kaŭzo, 


sed pasporto neniam. 
NECINSISI GOEIJ KN 
se ĝi estas bona, 


dume homo kiom ajn 


tamen ne estas agnoskata. 


a li estas 


Bertolt Brecht (1940) 


libertempo en civilizacio tre malsama 
je la nia ... Almenaŭ tian estontecon 
oni deziru. 

La ĉenreakcioj ne ĉiam estas mali- 
caj, do. Ĉu oni ne povas imagi, ke, iun 
tagon, tia alia feliĉa metamorfozo (ek- 
zemple la Esperanta lingvo sed povus 
esti ankaŭ alia interŝanĝilo, kiel nova 
alternativa - kaj demokratia - mono), 
post ioma kovado, disvastiĝos rapide 
tra la tuta homaro ? Do, por tiucele 
agadi, oni nepre devas serĉi, esplori, 
plani, interŝanĝi niajn ideojn, debati pri 
ili, provi, ankoraŭ lukti, kun egaj mal- 
fidoj, komence pri si mem: de omnibus 
dubitandum (ĉio estas pridubenda) ... 
ankaŭ kun kelkaj bazaj principoj, no- 
tinde rilate al la perforto ... Tiuteme ni 
pli supre vidis ke, male al la senesperaj 
agoj faritaj de kelkiuj, la grandaj sociaj 
luktoj, la klasbataloj, estas esence ne- 
perfortemaj; krome, neniam oni povos 
feliĉigi la homojn malgraŭ ili... 





Kvankam ege juna, tute nova, do, 
la universalismo jam havas riĉan his- 
torion; ties unua periodo estas tiu de la 
grandaj principoj; en la sekva multiĝas 
la konkretaj provoj ofte fiaskaj 
bedaŭrinde, sed ne ĉiam, tion,ni povis 
vidi. La ekzameno de tiuj multaj jam 
faritaj agadoj kaj aliaj strangaj ideoj (eĉ 
per la penso, oni agadas, aktivas), jen la 
celo, kiun mi provis atingi. La univer- 
salismo estas la ideo ne nur interna, sed 
intera, kiu nin ĉiujn kunligas. 





La 24an de majo 2002 


tradukis : Nora Caragea (teksto bedaŭrinde ankoraŭ aktuala post pli ol 60.jaroj!) 

Preskaŭ ĉiutage ĉe la amasinformi- 
loj eblas aŭdi pri la “Franca escepto” 
laŭ maniero aparte malfavora, klare 
elmontranta deziron ĝin malaperigi. 
Same kiel pri Esperanto oni ne hezitas 
pri ĝi kalumnie dissendi malĝustajn 
argumentojn eĉ ĝin prezenti, kiel inte- 
grisman sociorganizon. 

Tia kampanjo subtenata eĉ de fran- 
caj influhavaj potenculoj diversfakaj 
certe ne estas naive senmalica. En 
tempo por integriĝo en liberalisman 
Eŭropon ĝenas laikeco laŭ franca 
koncepto, heredaĵo el la humanismaj 
principoj de la iama Franca Revolucio. 
Tiu “escepto” konsistigas obstaklon 
kontraŭ tutmonda  senreguligado, 
ankaŭ kontraŭ rekta submetigo de la 
publika instrusistemo al la kapitalistaj 
ekonomiaj interesoj kaj al la lokaj re- 
ginstancoj, ties komplicoj. 

Laŭ la konstitucio Francio havas lai- 
kecan politikan reĝimon, kaj la instru- 
sistemo estas senpaga, deviga kaj laike- 
ca. Sed tiun principon ofte perfortas la 
privataj lernejoj, religiaj aŭ firmaaj, en 
kiuj aliajn valorojn, ege malsamajn, oni 
encerbigas al gejunuloj. Nu, lernejo ja 
estas ideala loko, kie infanoj formadas 
sian personecon, kie ili sin preparas por 
fariĝi adoltoj, kiuj konsistigos estontan 
socion. Tial la instrusistema statuto 
havas unuarangan gravecon en sociaj 
vetceloj, kaj ne reduktiĝas al nura akiro 
de legado, skribado, kalkulado. La po- 
litikistoj klare konscias tion! 


Laikeco kaj toleremo 

Ofte oni sendiference uzas tiujn 
ambaŭ terminojn por esprimi saman 
ideon. Malprave tial, ĉar ne temas pri 
samaj nocioj. 

Dum longa tempo la vorto “laika” 
havis - kaj ankoraŭ nuntempe havas 
- etimologian signifon indikatan en 
Nova PIV: “Neŭtrala pri religio, sen- 
dependa de iu ajn religia instanco, 
rifuzanta klerikalajn influojn.” Sed pro 
historiaj eventoj, ankaŭ verŝajne pro 
influo de filozofiaj ideoj, en Francio la 
nocio pri laikeco evoluis tiagrade, ke 
ĝi fariĝas originala socikoncepto. De 
la tereno strikte limigita al la tradiciaj 
religioj, ĝi etendiĝis al alispecaj ideo- 

logioj tial, ke nun ĝi koncernas ankaŭ 
politikan, socian, kulturan vivon. 

Nu, en kio laikeco distingiĝas de 
toleremo? “Ne temas pri multigado de 
kredoj, sed pri kreado de spaco, kiu 
donas eblecon uzi liberecon”, klarigas 
la edukisto C. Kinsler. Fakte historio 
produktas toleremon pro neceso iel 
interkonsente kunvivadi, dum laikeco 
estas apriora kondiĉo, por havi politi- 
kan spacon kaj liberecan spacon. 

La nocio pri toleremo ekzistas jam 
delonge; ĝia unua formo koncernis 
la religiajn komunumojn. Ankoraŭ 
nuntempe oni provas apliki tian kon- 
cepton por ebligi kunvivadon de di- 
versideologiaj komunumoj ne plu nur 
religiaj. Sed ve! multiĝas la ekzemploj 
klare, kaj tragike, elmontrante limojn 
de toleremo, kiel kontentiga solvo al 
tiu grava problemo de nun tutmonda. 
Tio nedubeble devenas de la fakto, ke 
la komunumoj - religiaj, ideologiaj, 
naciismaj, politikaj, kaj alispecaj - 
konstruas sian identecon ekde sama 
fondinto-Patro, de sama origino, de 
sama kunestadoformo, kiu karakterizas 
ĉiun. El tio normale fontas rigideco 
de interna organizado, streĉeco de la 
intermembraraj kunligoj, tendenco al 
fermemo sur sin mem. 

Kion inventas laikeco, tio estas la 
ebleco starigi vivospacon sen ia ajn 
alia fondaĵo ol homeca, kun konstanta 
ebleco rekonsideri proprajn konvin- 
kojn, antaŭsupozojn, al kio homo ko- 
lizias ekde kiam li/ŝi renkontas aliulon. 
Tia sinteno implicas multe pli ol sim- 
plan teleremon, sed aŭskultpretecon, 
prikonsideron al alies opinioj, res- 
pekton en la interhomaj rilatoj. Ĉu ne 
pro tia aspekto verŝajne unika, ke oni 
nuntempe tiom insiste klopodas por 
malaperigo de la “franca escepto'? 


Kelkaj gravaj klarigoj pri 
la Franca historio 

En 1881, 1882 kaj 1886 leĝoj igis la 
instruadon deviga kaj starigis publikan 
instrusistemon senpagan kaj laikecan. 
Per tia decido la tiama registaro seni- 
gas la katolikan eklezion - de ĉiam ŝtata 
religio - je la instruprivilegio, kiun ĝi 
sola tenis ĝis tiam. En 1905 leĝo nu- 

ligis la Konkordaton subskribitan de 
Napoleono kun la Papo en 1801, kaj 
tiel oficialigis apartigon de eklezioj 
disde ŝtato. Ĉi lasta konsekvence iĝis 
laikeca, kaj firme deklaras, ke krede- 
mo aŭ malkredemo estas afero strikte 
privata, ankaŭ ke reguloj pri socia vivo 
estas sendependaj de religia kredo. Ĝi 
krome engaĝiĝas protekti infaneduka- 
don kontraŭ religia endoktrinigo kaj 
spiritoformado. 

En 1946 la laikeca karakterizo estis 
konfirmata en la konstitucio de la 4a 
Respubliko; kaj denove en la alia kons- 
titucio starigita en 1958 la San Respu- 
blikon, ĝis nun daŭre valida. Sed se 
la katolika hierarkio vole-nevole kon- 
sentas pri laikeco de la ŝtato, ĝi male 
senpacience atendas favoran okazon 
koncentri siajn atakstrebojn kontraŭ 
la laikecan instrusistemon. Tuj post la 
Dua Mondmilito ekstartis ofensivo: ek- 
de 1951 pluraj leĝoj ebligas financadon 
per publika mono de la unuagradaj pri- 
vataj lernejoj, fakte katolikaj en 9590a 
proporcio. En la duagradaj publikaj 
lernejoj oni restarigis pastro-oficejojn. 
En 1994 necesis aparte giganta mani- 
festacio (unu miliono da partoprenan- 
toj) por eviti financadon per publika 
mono de la privataj mezgradaj lernejoj 
kaj gimnazioj. 


Ne ekzistas eŭropa mo- 
delo 

Por pravigi tiun agadon la klerikuloj 
bazas sian argumenton sur la “francan 
escepton” kompare kun la “eŭropa 
normo”. Efektive la Franca Respubliko 
konsistigas apartan kazon pro tio, ke ĝi 
estas la nura ŝtato, kies laikecan karak- 
teron klare konfirmas ĝia fundamenta 
konstitucio. Eblas konsideri tion, kiel 
originalaĵon en komparo kun la reĝimoj 
de la aliaj eŭropaj ŝtatoj. Sed la termino 
“escepto” minimume aspektas netaŭga 
- mi eĉ kuraĝus skribi “partieca” - tial, 
ĉar escepto povas ekzisti nur rilate al 
regulo, al klare difinita normo. Nu, tiu- 
rilate tute ne ekzistas eŭropa normo. 

Fakte en neniu alia eŭropa ŝtato 
estas klare kaj oficiale certigita lai- 
keca karaktero pri sendependiĝo rilate 
religian kredon; sed ege diversaj estas 





la rilatoj de la ŝtatoj kun la koncernaj 
religiaj instancoj. Certaj havas oficia- 
lan ŝtatan religion; aliaj interkonsentas 
konvenciojn kun ekzistantaj eklezioj; 
plej multaj agnoskas religian geedziĝon 
samvalore kiel civilan, kaj la religiaj 
lernejoj ricevas ŝtatajn subvenciojn; ĉe 
kelkaj landoj nuntempe eblas konstati 
tendencon al ioma sendependiĝo pri 
tradiciaj rilatoj kun religiaj instancoj. 

Serioza kaj objektiva pristudado 
evidente pruvas, ke ne eblas paroli pri 
“eŭropa normo”, pro tioma diverseco en 
ŝtato-statutoj. 

Malgraŭ tio, eĉ se ekzistus normo, 
ĉu escepto devige estas io detruota? 
.. Tia principo karakterizas totalis- 
man reĝimon, kiu allasas nenion alian 
ol la ununura pensmaniero, sur kiu 
ĝi baziĝas. Oni ofte aŭdas eminentu- 
lojn aserti, ke ni vivas sub demokrataj 
reĝimoj; se vere, antaŭ ol kondamne 
forĵeti ideon, eĉ se ĉi lasta diferencas 
de la kutimaj, demokratece ŝajnas 
normale ĝin submeti al objektiva kaj 
senpartieca pristudado. 

Cetere necesas precizigi gravan pu- 
nkton: Male al verŝajne intence erariga 
propagando, laikeco absolute ne celas 
malaperigi religiojn. Ĝi simple celas 
ebligi al ĉiu senpremajn kondiĉojn por 
ĝui veran liberecon pri pensado kaj 
kredo. Apartigante sin de la katolika 
religio kaj fakte de ĉiuj religioj, la ŝtato 
favoras neniun kaj kondamnas neniun, 
tiel estigante normalan egalecon inter 
ĉiuj. Rimarkinde, ke nur la katolika 
eklezio tiel akre batalis, kaj daŭre ba- 
talas, kontraŭ laikeco. Ne estas agrable 
forlasi plurjarcentan privilegion. 


Laikeco, potenciala dan- 
ĝero pro privelegiuloj? 

La franca koncepto pri laikeco alar- 
mas ne nur la klerikulojn ... “Pripen- 
sado kondamnas nin nepre esti liberaj. 
Pro tio la regpovularo ĉiam maksimu- 
me klopodas redukti pripenseblecon, 
ankaŭ tion, kio ĝin nutras”, skribis 
Daniel Mermet, ĵurnalisto, en sia libro: 
LaA-bas, si j”y suis! (Tien, se eventuale 
mi tie estas). Evidente, por orientigi, 
kanaligi, aŭ sufoki pripensadon estas 
logike ekklopodi ĉe lernejo. 

Tiurilate klarega estas la programo 
lanĉita de la Eŭropa Komisiono en 
1996: “La lernejoj nepre inspiriĝu el 
ĉiuspecaj praktikoj konkurefikaj kaj 
novigaj, inkluzive tiujn de la entre- 
prenista mondo. Laŭ dek kriterioj pri 
“Konkurefikeco” alligitaj al tiu progra- 
mo, Francio ricevas nur 2.5 poentojn 
el dek. Kontraŭe Britio ricevas naŭ el 


dek. Tio konsistigas senapelacieblan 
kondamnon de la franca laikeca instru- 
sistemo. Sed ĉu la brita instrusistemo 
estas tiel perfekta? Se jes, por kiuj ce- 
loj? Oni rajtas fari al si demandojn post 
legado de jena informo: “Lastaŭtune la 
Brita Ministro pri Edukado publikigis 
unuan klasifikadon de la publikaj kaj 
privataj lernejoj kunmiksitaj. La do- 
kumenton oni dissendis en 3 milionoj 
da ekzempleroj. La Financial Times, 
Ĵurnalo certe ne suspektinda pro mal- 
dekstra radikalismo, analizas jene: 
“Ekde nun ne eblas fermi la okulojn 
antaŭ sistemo, kiu generas tiel indi- 
gnigajn maljustaĵojn: Por la infanoj de 
riĉulaj familioj, la privatajn lernejojn 
kaj sukceson; por la malriĉuloj, la pu- 
blikajn lernejojn kaj malsukceson.” 





(Eltirita el artikolo de Yves Berthault, 
revuo Ecole Emancipĉe numero 4, 
Dec, 2000) Estas ja angla ĵurnalo, kiu 
tiel senvuale prilumas la aparte bone- 
gan taksadon de la brita instrusistemo, 
konsentitan de la eŭropaj instancoj. Kaj 
male, al la “rubujo” la Franca laikeco, 
kun ĝiaj 2.5 poentoj el dek! 


La 2la jarcento estos 
laikeca, aŭ ne estos! 

Nu, eblas facile kompreni, ke la 
laikeca problemo, la “franca escepto”, 
koncernas ne nur religiaĵojn, laŭ la li- 
migita kredo-signifo de tiu vorto, sed 
inkluzivas ankaŭ la maltrankviligajn 
deflankiĝojn, kiujn ĝi generas ĉe or- 
ganizoj ekspluatantaj la fundamentan 
bezonon de homo sin plifortigi per 
revigliga pensado cele al plenefika re- 
zistado kontraŭ dumvivaj malfacilaĵoj. 
Sed kiam kredo transformiĝas en 
kulton, kulton al persono, al diaĵo, al 
ideologio, ĝi riskas rapide evolui ĝis 
integrismo danĝere pasieca. 

La nuntempa mondo elmontras 
aparte trafan ekzemplon de la teruraj 
detruoj ne nur materiaj sed ankaŭ kul- 
turaj, kiujn generas la inter-integrismaj 
konfliktoj, ne nur religiaj, sed politikaj, 

ekonomiaj, aŭ kulturaj plenkonscie 
estigataj de minoritataj grupoj, kiuj iel 
profitas de tiuj interhomaj buĉadoj. 

El inter la decidoj alprenitaj de la 
Tutmonda Komerc-Organizo dum sia 
laborkunsido pasintjanuare en Doba 
(Katar-emirlando), iu koncernas kul- 
turon, de nun inkluzivitan inter la alk- 
omercigeblaj varoj. Sekve de tio estas 
koncernataj, interalie, la instrusistemoj, 
dank” al kiuj la tutmondaj potenculoj 
rajtas laŭ propraj deziroj kaj celoj kon- 
firmigi regatojn, por ke ĉi lastaj estu 
obeemaj al la reguloj de la ultraliberala 
ununura pensmaniero. Memkomprene- 
ble en tia programo nenian lokon povas 
havi laikeco, nek liberec-idealo, kiun ĝi 
strebe defendas. 

Necesas senprokraste ekkonscii, ke 
tiu “franca escepto” tute 
ne konsistigas malape- 
rigotan danĝeron, sed 
male interesan alternati- 
von por savi la homaron 
el memdetrua procezo. 
Urĝegas eduki la junajn 
generaciojn al respekto 
de homo de ĉiuj kredoj, 
de ĉiuj kulturoj, per ins- 
truado esence laikeca, 
sur kies bazo eblus firme 
konstrui pacan, fratecan, 
solidarecan socion. Tio 
evidente ne kongruas 
kun religia kaj ekonomia privatigo de 
instruado, nek kun totalisma politika 
socisistemo. 

Antaŭ sia morto la franca verkisto 
Andre Malraux prognoze skribis: “ La 
21a jarcento estos religia, aŭ ne estos!” 
la tutmonda evoluado atestas, ke lia 
deklaro estas grave malprava, kaj male 
ĝi devus tiel teksti: “La 21a jarcento 
estos Laikeca, aŭ ne estos!” 


L. Robert, 


Cenon, la 25an de marto 2002 

En Sennacieca Revuo n-ro 127 
(1999) aperis la artikolo “Eŭropa ideo- 
logio” de Zlatko Tiŝljar. Ĝi estas gran- 
dparte, sed ne tute identa kun la samti- 
tola libro, kiu aperis en 1998. La verko 
estas simptomo de fatala evoluo, en kiu 
la esperantista komunumo poiome re- 
lativigas la universalismajn ideojn, kiuj 
animis ĝin dum la plej granda parto de 
ĝia historio, kaj turnas sin al etnicismaj, 
geopolitikaj kaj eĉ naciismaj temoj. 

Kiam mi komparis la du tekstojn, mi 
trovis la jenajn diferencojn: 

Ĉapitro 11 de la libro, “Naciaj 
dogmoj kiel psikologia fonto de 
kontraŭstaroj al eŭropa identeco” 
mankas en la versio aperinta en SR. 

La lasta alineo de ĉapitro 12, 
“Valorigoj de niaj apartenoj” same 
mankas en la versio de SR, ĉu erare 
ĉu pro intenco. Tiu alineo traktas la 
neceson de “intensa edukado, por 
konvinki la homojn', ke la “nacia 
identeco” kaj des pli la “supernacia 
identeco”, t.e. la eŭropa, estas por ili 
gravaj, kaj por “plenigi ĉies koron 
per amo por la eŭropa patrujo”. 

La libro enhavas en la “Aldonoj” 
ankaŭ malgrandajn traktaĵojn pri 
“enamiĝo kaj sekso”, pri la diferencoj 
inter Esperanto kaj aliaj lingvoj kaj pri 
la neeblo lerni fremdan nacian lingvon 
ĝis nivelo ekvivalenta al la denaskula. 
Ili mankas en la SR-eldono de la teksto, 
sed ili ja estas eseetoj pri esence aliaj 
temoj. 


La 'eŭropa ideologio' de 
Tiŝijar 

Zlatko Tisljar promocias en ĉi tiu li- 
bro ion, kion li nomas “ideologio”, atri- 
buante al tiu vorto nekutime pozitivan 
konotacion. Laŭ li, ĉi tiu “eŭropa ideo- 
logio” ne nur akcelos la integriĝon de 
Eŭropo, sed eĉ savos ĝin de malglora 
sorto: “Sen komuna idearo, sen eŭropa 
patriotismo, Eŭropo disfalos.” [p. 36] 

La eŭropa ideologio estas laŭ lia 
konvinko tre ennoviga teorio. “En ĉi 
tiu verko troviĝas sufiĉe multaj redi- 
finoj de ŝajne al ni ĉiuj klaraj nocioj, 
pro kio multaj legantoj ne povos bone 
kompreni la esencon. Ja ni ĉiuj estas li- 
gitaj al komprenoj, kiujn ni ricevis dum 
nia eduko. [...] mi trovis redifinojn, kiuj 
helpis al mi konstrui kompletan kaj 

Plurtavola naciismo 


konsekvencan teorion, en kiu la nocioj 
ne estas kontraŭdiraj.” [p. 65] 

Ĉi tiu koncepto estas ekzemplo de 
io, kion mi nomas “plurtavola naciis- 
mo”. Detale ellaborita nova naciisma 
koncepto estas laŭ mia scio unikaĵo en 
Esperantujo. Ĉi tiu soklas sur la nepra 
premiso de plurtavola identismo, kaj 
tiu oftas ĉe esperantistoj. La plurtavola 
identismo estas unu el nemultaj ismoj, 
kiuj ĝermas spontane el la verda humo 
de tiu virtuala lando kaj hejmas en ĝi 
kiel la homaranismo de Zamenhof kaj 
la sennaciismo de Lanti. Eblus difini 
la nociojn “plurtavola identismo” kaj 
“plurtavola naciismo” jene: 

Plurtavola identismo = doktrino, 
kiu premisas aŭ rekomendas pluro- 
blan formon de individua identeco, 
ĉe kiu la ĉefaj objektoj de identiĝado 
estas diversampleksaj etnaj-kulturaj 
unuoj, al kiuj la individuo aparte- 
nas. 

Plurtavola naciismo = naciismo 
kun pluraj objektoj, kiuj estas la di- 
versampleksaj etnaj-kulturaj unuoj, 
al kiuj oni atribuas lokon aŭ indi- 
viduon; ĝi respondas al federacia 
politika ordo kaj premisas plurtavo- 
lan — etnokulturan identecon de la 
individuo, ĉe kiu ĉiu identectavolo 
respondas al unu el la niveloj de la 
federacia sistemo. 


La federacia politika ordo kaj la 
principo de subsidiareco estas por 
Tiŝljar ankaŭ modeloj por la strukturaj 
trajtoj de la alstrebata eŭropa kultura 
ordo. “La ĉefa principo, surbaze de kiu 
Eŭropa Unio povas fariĝi forta ŝtato kaj 
tamen absolute garantii kaj defendi la 
rajtojn de la popoloj je siaj identecoj, 
estas la principo de subsidiareco.” [p. 
30] “Tiun politikan principon oni devus 
apliki ankaŭ al la rajtoj je identecoj kaj 
lingvoj.” [p. 31] 

Identeckonstituaj laŭ ĉi tiu doktrino 
estu la politikaj niveloj eŭropa, nacia kaj 
loka-regiona, el kiuj la eŭropa dominu. 
“Grandaj religioj kaj grandaj ŝtatoj 
havas ŝancon pli stabile kaj longdaŭre 
evolui kaj havi pli longdaŭrajn perio- 
dojn de morala stabileco, de ideologia 
kredindeco. Kompreneble, se la ŝtato 
aŭ religio sukcesis evoluigi tutŝtatan 
aŭ tutreligian identecon kiel ĉefan 

identecon de la apartenantoj.” [p. 13] 
“Kiam oni sukcesas konstrui grandan 
socion, ĝia vivperiodo kun ideologi- 
morala konstanteco povas havi longan 
eĉ kelkjarmilan daŭron, se evoluis en ĝi 
ankaŭ propra firma identeco, sed povas 
malaperi jam post la frua infanaĝo, se 
oni zorgis nur pri la teritoria kaj ekono- 
mia grandeco, ne pri ties identecforto.” 
[p. 13] Jen, cetere, tipa trajto de ĉia 
naciismo: la “eterneco” de la nacio estas 
imagata grava. 

Skemeca plurtavola identeco rolas 
en la politikaj konceptoj de diversaj es- 
perantistoj. Vinko Oŝlak tezas: “La tri 
piedoj de la homa etna identeco estas: 
la loka, la etna/nacia kaj la tuthomara 
kosmopolita. [...] Nur konsciante pri 
ĉiuj tri identaj sokloj kaj flegante ilin 
oni povas reteni relativan stabilecon, 
kiu estas la bazo de la sana kaj normale 
distanca identa vivo.” Stanisaw Stolc, 
pola pastro, ellaboris kaj disvastigas 
similan identecan skemon. 

Eble ĉi tiuj konceptoj pli facile 
naskiĝas en la kapoj de esperantistoj 
pro la analogio de la vertikalaj lingvo- 
modeloj, kiuj kelkfoje prezentiĝas en la 
Esperanto-informado, kaj kies mankon 
de «universala aplikebleco Marcus 
Sikosek kritikas. Sikosek citas la ek- 
zemplon de la “trilingva modelo”, pris- 
kribebla jene: “Homo parolu almenaŭ 
tri lingvojn, laŭ la socia aparteno: 1. 
En sia regiono: la regionan dialekton; 
2. En sia nacio: la nacian lingvon; 3. En 
la tuta homaro: la internacian lingvon 
esperanto.” Li atribuas parton de ĝia 
populareco al Ivo Lapenna, kiu volonte 
disvastigis ĝin, kaj aldonas, ke jam Za- 
menhof skizis similan, sed kvarŝtupan 
koncepton. 

Ce Tiŝljar la skemo estas jena: “Te- 
ritoriaj identecoj de ĉiu eŭropano estas 
nur lia regiona, ŝtatnacia kaj eŭropa. 
Tial ĉiu devas lerni nur tri lingvojn, 
sian regionan dialekton (aŭ minoritatan 
lingvon, se li estas minoritatano) por 
komuniki kaj havi identecon en sia 
regiono, ŝtatnacian lingvon [...], kaj 
eŭropan lingvon [...]” [p. 33] 

Oni devas agnoski, ke ĉi tiu tavoligi- 
ta naciismo estas pli malferma al indi- 
vidua pluridenteco sur la etna nivelo ol 
tiuj klasikaj naciismoj, kiuj premisas la 
tutvivan apartenon de individuo al unu 





nacia “destinkomunumo". “Kiam oni 
ŝanĝas la vivlokon, do la hommedion, 
oni venas sub la influon de alia ideara 
tipo, kiun oni iom post iom akceptas, 
parte ankaŭ ŝanĝas, per la propra in- 
fluo, kaj oni transiras el unu aparteno 
al alia.” [p. 15] “...ĉiuj rajtas per propra 
decido ŝanĝi siajn teritoriajn identeco- 
jn — sed neniu rajtas forpreni la grupan 
rajton je tiuj tri niveloj de identecoj.” 
[p. 33-34] 

Pli kongruas kun tradiciaj naciis- 
moj la insisto pri la nacie ensociiga 
rolo de la ŝtata klerigsistemo. “La edu- 
kado faras onin grupapartenanto. [...] 
La edukado laŭ unusama idearo pri la 
vivsenco, la informado per unusama 
informsistemo evoluigas ĉe ĉiuj en 
tiu socio, aron da komunaj ideoj, kiuj 
igas tiujn homojn kredi pri la samaj 
dogmoj (ŝajnaj veroj).” [p. 15] 

Kiel ruĝa fadeno tiriĝas tra la 
verko la ĵus vidita imago, ke ene de 
nacio regas ia unika komuneco de la 
mondrigardo. “...mi akiris du naciajn 
identecojn, kroatan kaj slovenan — sed 
ne la germanan aŭ aŭstran, ne la an- 
glan, ne la serban aŭ bosnian, ĉar mi 
ne vivas en ŝtatoj kun tiuj lingvoj kaj 
sekve ne samopinias rilate la sencon 
de la vivo kaj morto kun ĉi tiuj po- 
poloj, kvankam mi ilin povas lingve 
kompreni.” [p. 34] 

En la teorio de Tisljar, ĉiu etnokul- 
tura-geografia unuo, kiu fundamentas 
tavolon de identeco, postulas specifan, 
por tiu unuo tipan 'identeclingvon'. 
“Ĉar la ideojn oni transportas per lin- 
gvo kaj la lingvo per sia formo signas 
la apartenon, la lingvo estas esenca 
faktoro rilate la homajn identecojn.” 
[p. 15] “...ĝi (la lernita normlingvo) 
kreas la nacian senton, dum oni sam- 
tempe havas la regionan (dialektan) 
identecon, la lokan (subdialektan) 
kaj eventuale la apartan vilaĝan.” [p. 
21] La identecoj de homo aperas ĉi 
tie kvazaŭ naturaj produktoj de ties 
lingva ensociigo. 

Kiel la leganto povus antaŭvidi, 
la ideala “identeclingvo” por Eŭropo 
estas Esperanto. Ĉar la “lingvo krom 
komunikilo estas ankaŭ socia distin- 
gilo” [p. 18], iu ne eŭroptipa — parolata 
ĉefe sur aliaj kontinentoj — lingvo kiel 
la angla ne povus plenumi ĉi tiun 
funkcion. “...ekestas bezono pri nova 
identecŝtupo por Ĉiu eŭropano — la 
eŭropa. Tiu identecŝtupo devas esti 
signita per eŭropa lingvo.” [p. 32] 
Tiŝljar eĉ deklaras la eŭropan komuni- 
kan problemon solvita kaj absolutigas 
la identecan “problemon”, dirante, ke 





“..efektive Eŭropo ne havas problemon 
de komunikado, sed tiun de lingvo, “kiu 
reprezentos eŭropan identecon'.” 


Sintezo de civila kaj etna 
naciismoj 

La scienca literaturo pri naciismo 
ofte distingas inter du naciismo-tipoj: 

a) civila (civitana, respublika), 
produkto de la klerismo kaj la burĝaj 
(precipe franca) revolucioj, tipe ren- 
kontata en Francio kaj Usono, en lokoj, 
kie la nacio formiĝis per aglomeriĝo de 
diversetnaj teritorioj aŭ per grandskalaj 
migradoj, kaj la 

b) etna, respondanta al la imagoj 
de la romantikisma filozofio, tipe ren- 
kontata en la historio de Germanio kaj 
orienta Eŭropo, precipe tie, kie la mo- 
dernaj nacioj formiĝis per la dissplitiĝo 
de imperioj. 

La plurtavola naciismo kuplita kun la 
federaciismo ebligas elegante kombini 
ambaŭ naciismo-tipojn al unu tutaĵo. 
Ce Tiŝljar Eŭropo konsistigu civilan 
nacion, kiu kunmetiĝas el etnaj nacioj 
kaj subetnoj. 

La kompreno pri la subeŭropa nacio 
estas etnicisma: “La burĝa revolucio de 
la 18-a jarcento postulis laŭeble grandan 
teritorion por evoluigi laŭeble grandan 
merkaton. Tio rezultis per ekesto de la 
nocio “nacio”, kies difino estis la jena: 
nacio estas Ŝtato. Ĉiu kiu loĝas en Fran- 
cio estas franco! [...] Ke nacio estas io 
alia, tion oni longe ne komprenis (nome 
la kuneco de kulturo de iu homgrupo, 
kiu inkluzivas lingvon, kutimojn, viv- 
manieron, edukadon, komunajn ideojn, 
ofte religion ktp)...” [p. 52-53] Ĉi tiu 
pritrakto ignoras, ke la difino de la vorto 
“nacio” ne estas afero de kompreno, sed 
de konvencio. La difino de “nacio” kiel 
ŝtato (aŭ ŝtatanaro) historie antaŭis la 
etnicisman difinon de la vorto. La unua 
difino respondas al la civila naciismo, la 
dua al la etna naciismo. 

Ernest Gellner, dum la pasintaj 
jardekoj multinflua esploranto de na- 
ciismo, difinas la terminon naciismo 
jene: “Naciismo estas teorio de politika 
legitimado, laŭ kiu la etnaj limoj ne raj- 
tas malkoincidi kun la politikaj: Precipe 
interne de ŝtato neniuj etnaj limoj rajtas 
dividi la regantojn disde la regatoj — kiu 
ebleco estas jam formale ekskludita per 
la ĝenerala formulo de la principo.” Laŭ 
la naciisma principo, en legitimaj politi- 
kaj unuoj devas esti kongruo de terito- 
rio, popolo (ofte strikte komprenata kiel 
etno) kaj kulturo. 

Tiŝljar lasas neniun dubon pri tio, ke 
la internaj politikaj landlimoj en la EU- 

Eŭropo strikte kongruu kun la limoj 
inter la etne komprenataj nacioj, aver- 
tante eĉ, ke ekzistas “iluzio de la nunaj 
EU-gvidantoj” voli “malefikigi kaj iom 
post iom forigi la naciajn identecojn 
per la evoluigo de “Eŭropo de regio- 
noj”. [p. 40] Laŭ la donita priskribo, 
temas pri la “eŭroregionoj", ĉelandlimaj 
regionoj ampleksantaj teritoriojn de du 
aŭ tri landoj kaj difinitaj surbaze de 
ekonomiaj, ekologiaj k.a. kriterioj. 
Tiŝljar opinias, ke la “ideo evoluigi 
Eŭropon de regionoj por tiel detrui la 
naciojn estas danĝera miskompreno 
de la socia funkciado kaj kondukas al 
detruo kaj civitana milito.” [p. 41] La 
ĉeesto de tia sennaciigo-fobio ŝajnas 
indiki, ke Tiŝljar opinias la nunajn 
(etne difinitajn) naciojn kvazaŭnaturaj 
entoj, pro kio eĉ la provo manipuli ilin 
kondukus al socia malintegriĝo. Per- 
pleksige estas, ke li ekvidas danĝeron 
jam en la “eŭroregionoj”, kies celoj kaj 
influprofundeco nun estas kaj anticipe- 
ble restos tre limigitaj. 

Kontraste, la projektata Eŭropo de 
Tiŝljar respondas tute al la civila imago 
pri nacio, naskiĝinta en la burĝaj revo- 
lucioj kaj radikanta en la klerismo. Tial 
eĉ la rivala superpotenco Usono rajtas 
pozi kiel ĝia modelo. “Do oni devas 
evoluigi eŭropan konscion, komunan 
idearon, kiu proponas kontentigajn 
respondojn al la demandoj, kial oni 
estu eŭropanoj, kial konstrui Eŭropan 
Union, pro kiu eŭropano fieros esti 
eŭropano kaj amos Eŭropon. Sed ne 
troigi — lasi sufiĉan individuan libe- 
recon dubi pri tiuj ideoj. Sen komuna 
idearo, sen eŭropa patriotismo, Eŭropo 
disfalos. [...] Usono estas ekzemplo de 
bone ekvilibrigita rilato inter la komu- 
na kredo pri amerikaneca identeco kaj 
individuaj pensliberecoj.” [p. 36-37] 

Sed tiu Eŭropo estu pli.ol pure admi- 
nistra unuo — ĝi nepre baziĝu sur “gran- 
da ideo”, je kiu laŭeble ĉiuj kredu. “La 
socioj klopodas evoluigi laŭeble tian 
socian ideologion, kiun fortege kredos 
ĉiuj membroj de la koncerna socio aŭ 
almenaŭ granda plimulto. [...] Kiam iu 
socio atingas tion, ĝi fariĝas pli efika 
ol averaĝa socio...” [p. 36] “Kiuj estas 
la veraj grandaj ideoj de Eŭropo, pro 
kiuj povus fieri ĉiuj eŭropanoj? Ŝajnas 
al mi, ke — krom la baza kaŭzo, kial 
oni klopodas kreskigi Eŭropan Union, 
nome certigi la pacon en Eŭropo — tio 
estas demokratio de diversecoj! [...] La 
senco de Eŭropa Unio estas montri al la 
homaro, ke ĉiu homo daŭre havas plu- 
rajn identecojn kaj apartenas samtempe 
al pluraj grupoj. Eŭropa Unio subtenas 

apartenon de siaj civitanoj al kiom ajn 
granda nombro da grupoj kaj stimulas 
la pluridentecon!” [p. 37] La politika 
plurismo evidente ne estas la elstara 
trajto de la “pli efika ol averaĝa” socio, 
se en ĝi la granda plimulto kredas je 
unueca ideologio. 

Kaj Eŭropo, superetna politika unuo, 
ne reglementu la etnajn aferojn detale, 
ĉar konvenas “lasi al ĉiu unuopulo aŭ 
homgrupo senti ian ajn identecon kaj 
organiziĝi libere kiel ajn: teritorie, 
kulture, lingve, religie kaj ne klopodi 
tion unuecigi” [p. 53] “Ni ĉiuj ricevu 
eŭropan pasporton, en kiu ne troviĝos 
distingo rasa, nacia, religia, lingva aŭ 
iu ajn alia.” (p. 54] Nu, jen escepta po- 
zitiva ideo. Tiŝljar, diference de ekstre- 
maj etnonaciistoj, evidente ne alcelas 
socian ordon, en kiu individuoj devige 
membras en etne difinitaj, per 
politikaj funkcioj ekipitaj “ko- 
munumoj'. 


Eŭropa misiismo 

Por Tiŝljar la EU estas mul- 
te pli ol utila, ekonomie pro- 
gresiga aŭ pacon garantianta 
politika aranĝo. Ĝi estas por 
li institucio kun mondsignifa 
misio, kaj pro tio “ni helpu al 
Eŭropa Unio plu kreski kaj 
fortiĝadi kun la tendenco, ke 
tiu nova ŝtupo de la homara 
historio iĝu modelo ankaŭ 
por aliaj.” [p. 6] Tiu misio 
plenumiĝu ankaŭ per teritoria 
ekspansio. dum longa tempodaŭro, 
kvankam la ekspansio okazu per li- 
bervola aliĝo. “EU fieru pri si kaj sia 
escepta rolo en la monda progreso, sed 
ĝi restu daŭre malferma.” [p. 6] “EU 
ne malebligu aliĝon al iu ajn najbara 
lando, kiu volas aliĝi, eĉ ne al tiuj, kiuj 
ne plu estas formale en Eŭropo!” [p. 
6) La Eŭropa Unio ja estu “ĝermo de 
unuiĝo de la tuta homaro” [p. 6] 

Ke tiu glora patrujo rivalos kun la 
nun dominanta Ŝuperpotenco, estas 
tute konsekvence. “Kiam Eŭropo havos 
sian identeclingvon, kiun konos ĉiuj 
400 milionoj da eŭropanoj, internet- 
uzantoj devos ĝin uzi sammulte aŭ eĉ 
pli ol la anglan. Kiu tiam postrestos?” 
(p. 39] 

Kaj kiel ĉiuj ĝisnunaj naciismoj, 
ankaŭ ĉi tiu instrumentigos la lernejon 
por gajni la korojn kaj muldi la intelek- 
tojn de la nacianoj. “Por la supernacia 
identeco, kia la eŭropa, estas necese in- 
vesti multe pli da energio per tiusenca 
multflanka edukado, por evoluigi ĝin 
kaj plenigi ĉies koron per amo por la 

eŭropa patrujo.” [p. 49; mankas la kon- 
cerna alineo en la SR-versio] 


Klasneŭtrala mondrigar- 
do 

Sen diri ĝin eksplicite, Tiŝljar 
kiel multaj aliaj esperantistaj aŭtoroj 
traktas etnajn problemojn, kvazaŭ ili 
estus la socia ĉefkontraŭdiro. Etnaj 
kontraŭdiroj plene eklipsas klasajn. 
Tiu cirkonstanco ebligas al ili opti- 
misme argumenti, ke la plej multaj 
kontraŭdiroj de la mondo, ĉar etnaj, es- 
tas solveblaj per interakordiĝo. “Ŝajnas, 
ke en la monda historio io revolucia 
okazas, io inversas ĝian kondutma- 
nieron kaj movas la grandan historian 
radon al direkto, en kiu oni solvas la 
sociajn konfliktojn per komunikado kaj 
per bona volo.” [p. 5] 





Efektive, perforto kaj altrudo 
ĝenerale ne aperas ĉe Tiŝljar, ĉiukaze 
ne ĉe klasaj konfliktoj, kiuj restas 
ekster lia vidkampo. Perforto povas 
tamen okazi laŭ li pro la sintrudemo 
de enmigrantoj, kiuj insidas kontraŭ la 
indiĝena kulturo de la lokoj, al kiuj ili 
translokiĝas: “Regiona identeco estas 
nepra bezono de ĉiuj homoj, ĉar per 
ĝi ili defendas sian regionan hejmon 
kontraŭ eventualaj malnormalaĵoj, 
kiam tro multaj aliregionanoj alloĝiĝas 
kaj klopodas perforte ŝanĝi la regionan 
kulturon, trudi la sian.” [p. 31] Ni vi- 
das ĉi tie la spuron de la etnoplurisma 
koncepto, ke etnoj havas ne nur “rajton 
esti diferencaj”, sed eĉ “devon” je tio. 
Evidentas, ke la “malnormalaĵoj”, pri 
kiuj Tiŝljar parolas, estas la efikoj de 
kultura interasimiliĝo, kiu okazas, 
kiam diversetnaj homoj loĝas sur unu 
sama teritorio! Pro tio la neceso de 
“identeco”, kiu helpu defendi kontraŭ 
la kulturmiksiĝo, kiun modernaj na- 
ciistoj entute abomenas. Nunepokaj 
naciistoj estas rimarkinde liberaj de tiu 

ŝovinismo, kiun multaj senĝene atri- 
buas al ĉiuj naciistoj, dum ili estas des 
pli fanatike miksofobiaj, alivorte, ili vi- 
das en malklariĝo de la distingoj inter 
etnaj kaj naciaj kulturoj antaŭsignon de 
kulturdisfalo. 

La klasaj kontraŭdiroj evidente ne 
estas por Tiŝljar problemaj. Eŭropistoj 
devas pacience kaj amikece alparoli 
la burĝaron, inokuli al ĝi la fidon, ke 
ankaŭ en la eŭropa patrujo ĝi restos la 
reganta klaso, dum la ĝis nun super- 
regataj klasoj restos tie, kie ili ŝajne 
devas laŭ li resti — sube. “Necesos 
sekve nekredeble granda streĉo de ĉiuj 
eŭropaj fortoj, kiuj komprenos ĉi tiun 
eŭropan celon, iom post iom malfor- 
tigi la psikologian barieron en la nunaj 
naciaj elitoj de la eŭropaj ŝtatoj, forigi 
ilian neracian timon, ke per la eŭropa 
identeco ili perdos sian potencon 
super sia popolo.” [p. 44; mankas en 
la versio aperinta en SR] 


Aŭgurado 
La 13a ĉapitro titolita Eŭropa 
manifesto traktas  programecan 


dokumenton prezentitan al la SAT- 
kongreso en Maribor en 1995. Gi 
evidentigas, ke Tiŝljar perceptas 
la danĝeron de la etna naciismo, 
ion, kio malpli klare konturiĝas en 
la ceteraj, pli poste verkitaj partoj 
de la libro. Li parolas ĉi tie pri la 
“ĉiam pli ekstrema naciismo kaj 
ŝovinismo, moderne nomita etno- 
purismo? [p. 50] kaj atakas ĝian 
“malhumanisman ideologion, per kiu 
en unuopaj ŝtatoj povas avantaĝe vivi 
nur unu nacio aŭ unu religio” [p. 50- 
51]. Li situigas la “purismon' unuavice 
en la malriĉaj, precipe la postkomunis- 
maj landoj, sed parolas pri la danĝero, 
ke “infektiĝos partoj de la demokratia 
bloko, speciale de la Eŭropa Unio per 
la purisma viruso.” [p. 52] El tio li de- 
rivas la neceson fondi “movadon, kiu 
batalos por eŭropa konscio, por eŭropa 
identeco kiel primara identeco” [p. 54] 
Ne eblas ne agnoski, ke la “eŭropa 
ideologio” estas honesta provo projekti 
civilizitan formon de naciismo, sufiĉe 
allogan por repuŝi la multloke furio- 
zantan etnonaciismon. Sed ĉu eblas 
efike kontraŭi la bataleman etnonaciis- 
mon per doktrino, kiu mem propagan- 
das parton de ĝiaj ideaj premisoj? 
Timiga estonteco estas atendata por 
Eŭropo, se ĝi ne adoptos la receptaron 
de la anoj de “eŭropa konscio”. La 
perspektivo de Eŭropo sen la “iden- 
teclingvo” estas pli katastrofa ol ĝi 
estas glora kun ĝi: “...dum la stato estas 





tia, kia la nuna, nome dum EU ankoraŭ 
ne estas federacia ŝtato — naciaj ŝtatoj 
en ĝi ne sentas rektan atakon al siaj 
identecoj, sed kiam post deko da ja- 
roj la pozicio de la angla ankoraŭ pli 
fortiĝos kaj EU fariĝos federacia ŝtato, 
la aferoj komplete ŝanĝiĝos. Subite 
ĉiuj popoloj (krom la britaj) subite sen- 
tos sin trompitaj... [...] Ekestos streĉo, 
kiu eksplodigos Eŭropan Union.” [p. 
29) Aŭ en alia loko, simile: “Baze de 
trudita neneŭtrala angla lingvo kreskos 
nova imperio, en kiu ĉiuj neanglaj de- 
naskuloj sentos malkontenton kaj post 
kelkaj jardekoj tia Eŭropo disfalos eks- 
plode...” [p. 55] 

Simile tenebraj estas la atendoj por 
la mondo kiel tuto en la unua duono de 
la 21a jarcento: “Post la falo de la opo- 
zicio KAPITALISMO-KOMUNISMO 
komencas kreski nova opozicio: 
DEMOKRATIA ŜTATO-PURISMA 
STATO.” (p. 49] Post tio, “komence 
estos militoj inter la purismaj lan- 
doj mem, sed kelkaj el ili komencos 
endanĝerigi rekte la okcidentajn de- 
mokratiojn. Rekreskos la stato de mal- 
varma milito inter la demokratia bloko, 
kaj la purisma bloko...” [p. 51] 

Pri ĉi-specaj geopolitikaj speku- 
lativaĵoj ne eblas diri multe pli ol, ke 
la estonteco montros, kiom da pravo 
ili entenas. Eblas kritiki, ke ili metas 
naciajn kaj identecajn demandojn en 
la fokuson de atento — je kosto de la 
apenaŭ tuŝitaj socialaj, ekonomiaj kaj 
ekologiaj demandoj, kvankam tiuj 
lastaj tre verŝajne pli decidos pri la 
estonteco de la mondo. 


La trodesegnita kontraŭ 
starpunkto 

Kiel multaj naciismoj, ankaŭ ĉi 
tiu plurtavola naciismo avidas esti io 
alia ol naciismo. La aŭtoro mencias 
la “naciismon” plurloke laŭ maniero, 
kiu kredigas, ke temas pri io alia ol lia 
koncepto. Li montras sin eĉ konvin- 
kita, ke la propra idearo revoluciigas la 
ĝisnunan sciencon, kiam li parolas tre 
ĝeneralige pri “...la ĝisnuna sociologio 
kaj lingvistiko, kiuj esence servas al 
la naciisma koncepto de la nuntempaj 
naciaj ŝtatoj.” [p. 7] Ĉar Tiŝljar opinias 
sian propran koncepton nenaciisma, 
kaj ĉar laŭ li “ĉiu naciismo estas ka- 
rakterizata de ekspansiismo” [p. 51], 
necesas konkludi, ke ekspansiismo 
estas por li nur io militkaraktera, ĉar ja 
ankaŭ por la EU li antaŭvidas teritorian 
etendiĝon, sed senperfortan. 

Tisljar bildigas la hodiaŭan naciis- 
man realon tre draste, tiel ke lia propra 

BEN OZ No KIBNLILT KOJ 


[EZT AJ KUN GO 


ZN ENG TOTO NK NKL o 
laro» kaj «novdekstra 
Eŭropo — dum en Norda Ameriko 
oni uzas la saman terminon alisence) 
politike dekstrajn grupojn kaj tenden- 
cojn, kiujn karakterizas: metapolitika 


[OTKS9 LOKI] 


strategio de longdaŭre konceptita la- 
boro por modifi la bazajn politikajn 
ideojn kaj la valorsistemon en iu 
socio, kontraste kun aktualpolitika la- 
boro en kampanjoj kaj partiaj luktoj, 
intelektuleco, kiu rezultig finecon 
kun universitate kleraj, opiniokreaj, 
unuavice juna 
dernigitaj lingvouzo kaj publika 
bildo, tute aparte senigitaj je trajtoj, 
kiuj dekomence forpuŝus membrojn 
de la celata medio, malfermeco por 
dialogo kun maldekstruloj, precipe 
kun la vojserĉantaj en krizaj 
de la maldekstra politiko, “maldeks- 
tra-dekst GULOJN SU] 
plukas kaj utiligas 
dekstrajn kaj ŝajnmaldekstrajn ideojn 
por tiel sintezi politikan or 
kiu, kvankam kerne reakci 
kreive transcendi la distingon 
“maldekstra” kaj (STUKO JI 
kutime deklaras malaktualiĝinta). 

La nova dekstrularo dat 
malfruaj 60-aj jaroj, do ĝ 
Kelkrilate 
daŭrigas la politikan tradicion de la 
germana t.n. Konservativa Revolucio, 
politika movado, kiu en la 20-aj kaj 
30-aj jaroj antaŭlaboris por ] 
aj-intelektaj ron- 
doj, kiuj ja ne sentis sin dekomence 


sociaj medioj, mo- 


GIZOJ] 


senantaŭjuĝ 
unuopajn ma 


ŝajnigas 
inter 
“dekstra 


s de la 
A NOVECO 


estas relativa. konscie 


epti 
la faŝismon en bur 


altiritaj al la plebecaj nazioj. 

Ĉi tiu politika tendenco havis sian 
postmilitan lulilon ĉefe en Francio 
(kie unue vaste uziĝis ankaŭ la ter- 
mino “nova dekstrularo”). Fine de 
la 60-aj jaroj radikalaj dekstruloj en 
Francio komencis rekoni, ke la kla- 
sika partipolitika vojo al la politika 
regpovo ne plu alportas menciindajn 
sukcesojn. Baldaŭ ili trovis novan 
strategion: kelkaj protagonistoj re- 
memoris pri la tezoj de la itala komu- 
nisma pensanto Antonio Gramsci, kiu 
diris, ke la vojo al la politika regpovo 
en la plej evoluintaj landoj kondukas 
tra la “metapolitiko”. Per tio li celis 





la strebadon al “kultura hegemonio” 

per monopolig 
temkompleksoj kaj aktiv sur la 
Kultura scenejo de iu lando, ekzemple 
per la fondo de kulturaj revuoj kaj la 
OFLNJ GOEIJ SUSO ENE: 
politika vojo. 

La celo ne estis agadi en la politiko 
de la aktuala tago aŭ atingi bonajn 
rezultojn okaze de elektoj, sed remul- 


por si de unuopaj 


di mentalecojn kaj disvastigi novan 
valorsistemon, kies politika realigo eĉ 
ne estis ilia afero. 

En marto de 1968 estis fondita la 
gazeto Nouvelle 
jo). En januaro de 1969 sekvis en Nico 
la fondo de la ors 
de Recherche et d'Etude pour la Civi 
lisation europĉenne (GRECE)(Grupo 


icole (Nova Lerne- 


nizaĵo Groupement 


pri esploro kaj edukado por la civiloj 
de Eŭropo), en kiu gvide rolas de tiu 


tempo la ĉefteoriisto Alain de Benoist. 


(STO TOJ KONO VALEN SO KUO NULOJ 
de la nova dekstrularo. Ĝia laŭstatuta 
celo estas plenumi 
studojn. GRE 
laŭ siaj prop 


metapoli 

havis jam en 1983 
TITT COJ KO La KELTINSL01010] 
membrojn, organizitajn en 30 lokaj 
kaj regionaj grupoj. Aldoniĝas rondoj 
de subtenantoj, kiuj rekrutas el inter 
ĵurnalistoj, artistoj kaj sciencistoj. 
Oni fondis eldonejojn. 

GRECE 


periodaĵojn, al 


eldonas diversajn 

kiuj apartenas la 
IN EUTO GIAJ STOJ AMA KUJ 
de 1974 ricevas dotaĵojn de la Aca- 


teoria gazeto 
dĉmie Francaise (Franca akademio). 
[ETTENS TOJ GI GINS e So 
j. ankaŭ el la rasisma kaj 


faŝisma spektro. Pliaj gazetoj estas 


LUT ELLO Ke 
Elĉments (Elementoj) — La Revue de 
la nouvelle droite, (La revuo de nova 
dekstro) la ri 


UZO SATON LO IL 


des idĉes actuelles (Panoramo de 
aktualaj ideoj), E 
(Sto esploro) kaj la membro- 
gazeto Le Lien (la ligo). La legantaro 
de Nouvelle Ecole (Nova lernejo) 
ekzemple estas laŭ opiniosondo inter 
legantoj en la plimulto juna kaj uni- 
versitate klera. 


Fine de la 90-aj j 


udes et Recherches 


roj okazis grava 
a novdekstrularo. 
linio disiĝis de 


skismo en la fran 
Anoj de pli dur 
tiuj, kiuj kun de Benoist deziris 
malfermiĝon al la komunumismo. 

naciisma koncepto flanke de la pajlo- 
figuro de tiu laŭdire nun aktuala “na- 
ciismo” aspektas milda. Laŭ tiu bildigo, 
“..ĉiu ŝtato klopodas eduke persvadi 
ĉiujn siajn gejunulojn en la baza deviga 
lernsistemo, ke la koncerna ŝtato havas 
apartajn valorojn, ke ĝi pro multaj as- 
pektoj estas la preferinda loko por la 
homa vivo, ke ĝiaj diversaj valoroj es- 
tas la plej bonaj, ke la vivsenco de tiuj 
junaj homoj estas kontribui al la fortigo 
de tiu ŝtato kaj ĝia longdaŭreco, kaj se 
ĝi tion postulas, doni ankaŭ sian vivon 
por ĝi. Al tiu eduka celaro aliĝas ankaŭ 
la religia eduko, kiu instruas, ke la ĉefa 
religio de la koncerna ŝtato estas la 
nura ĝusta kaj vera, ke kredi nur al tiu 
tipo de dogmo garantias postmortajn 
premiojn. [p. 42; mankas en la SR-ver- 
sio] La ĉi tie referata naciismo bazita 
sur “senkritika amo al la patrujo” [p. 42; 
mankas en la SR-versio] aspektas kiel 
tiu de aŭtoritatismaj ŝtatoj en la unua 
duono de la 20a jarcento aŭ en tempo 
de milito. Ankaŭ la priskribo de la 
religipedagogiaj celoj de tiu naciismo 
memorigas pri kredenhavoj, kiuj en 
multaj konfesioj cedis al pli toleremaj, 
en la katolikismo, ekzemple, post la 2a 
Vatikana Koncilio. Necesas konstati 
tion ne por laŭdi la modernan naciis- 
mon aŭ la modernan lernejan religipe- 
dagogion, sed por montri kiel reakciaj 
ideologioj estis devigitaj moderiĝi kaj 
transformiĝi dum la dua duono de la 
20a jarcento, kiam ili troviĝis en defen- 
sivo. La moderiĝo kaj transformiĝo de 
reakciaj ideologioj tamen ne senungi- 
gas ilin, sed savas ilin por la tago, kiam 
ili povas transiri al ofensivo. Tio kon- 
cernas kaj la naciismon kaj la religion. 

La aŭtoro do agnoskas la proble- 
mon, kiun la etna naciismo prezentas. 
“La nova (malnova) ideologio, kiu 
helpas ilin [la malriĉajn landojn] en 
tio estas la ĉiam pli ekstrema naciismo 
kaj ŝovinismo, moderne nomita et- 
nopurismo. Tamen ne temas nur pri 
etnopurismo sed Ankaŭ pri religipu- 
rismo, politika purismo ktp, tial plej 
ĝenerale oni nomu ĝin: PURISMO.” 
[p. 50] Bedaŭrinde, li ne atakas la 
fundamentajn premisojn de la etna 
naciismo, precipe la de li mem konfe- 
satan identeco-doktrinon, sed provas 
“malsovaĝigi” tiun naciismo-varion, 
integrante ĝin en pli kompleksan tuton 
de plurtavola naciismo kiel unu tavolon 
de ĝi — kontraŭpezatan de plia tavolo, 
la civila kaj tuteŭropa. 

Faktaj malĝustaĵoj 


Kelkaj malĝustaj aŭ dubindaj faktaj 
asertoj aperas, kie ili servas argumen- 
tajn bezonojn. 

Ĝeneraligi pri la sociologio, dirante, 
ke ĝi ĝis nun servis la interesojn de 
unu el la varioj de naciismo, estas tre 
simplige. “Nepras profunde analizi 
kaj starigi bazon por nova sociologio. 
La ĝisnuna sociologio servis al la 
ĝisnuna konflikthistoria socio stari- 
ginte antaŭjuĝajn dogmojn necesajn 
por identeco de ŝtatoj...” [p. 7]. 

La inflacia uzado de la nocio “iden- 
teco” en nia epoko atribueblas interalie 
al ĝiaj radikoj ĝuste en la individua 
psikologio, scienca fako dominita 
meze de la 20a jarcento de usonanoj kaj 
ĝenerale ne suspektita pro reakcieco. 
Tiu nesuspektoveka deveno igis la 
nocion utilega kadre de nove muntitaj 
naciismaj doktrinoj en epoko, kiam la 
naciismo devis aspekte malsimiliĝi de 
la senkreditiĝintaj faŝismaj kaj milita- 
rismaj naciismoj. Ĝia uzado kongruas 
kun la psikologia orientiĝo de teorioj, 
kiuj situigas la akiron de etneco en 
la primaran (familian) ensociigon, 
malemfazante la pli. frue elstarigitan 
biologian-genetikan heredadon, kiu en 
malnovaj naciismoj ofte pariĝis kun ra- 
sismo. La transiro de la “sango'-meta- 
foro al la metaforo de la “patrina lakto” 
estas simptomo de vera kopernika re- 
volucio en la reakcia pensado. Tiŝljar, 
nekonscia pri la idehistoria evoluo de la 
nocio “identeco”, komprenas la aferon 
alie: “Ŝajne, ke ne multaj komprenas, 
ke ne ekzistas individua identeco. Iden- 
teco signifas ion identan, neŝanĝeblan, 
konstantan. Individuo havas nenion 
konstantan.” [p. 14] 

Dubinda estas ĉi tiu pritakso: “Se 
lingvo estus nur komunikilo, kiel 
nuntempe asertas ne nur la “sobraj” 
lingvosciencistoj sed ankaŭ politikis- 
toj, do, nur rimedo, jam de longe ĉiuj 
parolus unusaman lingvon.” [p. 17] 
Alivorte, tutmonda lingvo nur tial ne 
jam aperis, ĉar lingvo devas esti socia 
distingilo. Reaperas iom poste la sam- 
tendenca ideo, ke la diverseco de sociaj 
grupoj devas respondi al analoga plu- 
reco de lingvoj: “Ĉu estas ebla tutmon- 
da lingvo, se ni konsideras, ke lingvo 
devas esti ankaŭ socia diferencigilo? Al 
tiu demando mi ne kapablas kategorie 
respondi. [...] Sed komunikadi eblos 
ĉiam ankaŭ en kelkaj lingvoj, ne nepras 
ke estu nur unu. Logike do tutmonda 
lingvo ne estas ebla...” [p. 18-19] 


38 


Fakte eraraj estas la eldiroj pri 
Usono. Tio okazas verŝajne pro la 
aŭtora deziro valorigi la fondotan 
superpotencon je kostoj de la jam es- 
tablita superpotenco, kion li faras per 
kontrastigo inter la usona fandpoto kaj 
la alstrebata Eŭropo de etnaj nacioj. 'Ĝi 
[Usono] efektive ne subtenas grupajn 
naciajn identecojn, sed nur la tutnacian 
usonan, eĉ religioj ne estas tutstate 
egalrajtaj — ja la ŝtata religio estas 
kristanismo.” [p. 37] La vero estas alia. 
La ŝtata politiko kaj la publika atento 
en Usono tradicie koncentriĝas pli sur 
rasaj ol sur etnaj demandoj, sed ambaŭ 
ja ofte interkovriĝas. La oficiala, leĝa 
rasismo efektive kreis kaj subtenis dum 
generacioj homologaĵon de la “gru- 
paj naciaj identecoj”. La sintenoj pri 
partikularaj identecoj multe ŝanĝiĝis 
ekde la 70aj jaroj en Usono, kiam la 
procezo de etna-rasa memkonsciiĝo 
komenciĝis ĉe multaj grupoj kaj kiam 
multaj homoj aliĝis al la moda “serĉado 
de siaj radikoj” — tiel multaj, ke oni 
povas rigardi la kulton de identecoj kaj 
etna diverseco kiel unu faktoron de la 
disfalo de la usona maldekstrularo. La 
evoluo de sociaj sintenoj do paralelis 
tiun, kiu okazis en Eŭropo, precipe en 
tiuj landoj, en kiuj preskaŭ samtempe 
populariĝis la etnismo kaj la temo de 
regionaj kulturoj. Pri religio: Usono ne 
havas ŝtatan religion, kvankam la reli- 
gieco de kelkaj partoj de la socio estas 
ekstrema. 

Unuflanka atento al la lingvo kiel 
etnecfaktoro karakterizas precipe la et- 
nisman naciismon, al kiu esperantistoj 
sentas afinecon. Tiŝljar estigas ŝajnon 
de objektiveco rilate etnajn aferojn per 
la sinrilatigo al kelkaj mezureblaj lin- 
gvaj fenomenoj, kio enkondukas ele- 
menton de ekzakteco. Dum la tradiciaj 
etnistoj aplikas ekkonojn de la kompara 
lingvistiko por “pruvi” aŭ “malpruvi” la 
ekziston de etnoj, la plurtavola na- 
ciismo de Tisljar uzas alian mezuron, 
la proporciojn de diversaj lingvoj en la 
uzado de individuo, por “pruvi” la am- 
plekson de ilia identecogenera funkcio: 
“Ĝian [de lingvo] identecan, emocian 
valoron ni povas mezuri per tempouzo 
de unuopaj lingvoj: kiom da procentoj 
da nia paroltempo ni parolas unu aŭ 
alian lingvon. La utilecan, komunikan 
valoron ni mezuras per ekonomia, me- 
rkata kriterio: kioman teritorion kovras 
iu lingvo.” [p. 46] Tiŝljar priskribas 
nereale homogenan socion de samku- 
timaj homoj, kiam li eldiras la jenon: 
“Ĉiu unuopulo ja vivas pli-malpli 9590 
aŭ pli de sia tempo en sia urbo, en sia 





regiono kaj parolas 95-procente en sia 
loka dialekto...” [p. 46] 


Plurtavola naciismo en la 
skemo de naciismaj teorioj 
ĝenerale 

Eblas ellabori diversajn tipologiojn 
de naciismo, interalie laŭlonge de skalo 
de la relativa grandeco de la naciaj 
unuoj, al kiuj ili rilatas. Kvar facile 
distingeblaj bazaj tipoj estas: 


a) mikronaciismo: naciismo-formo, 
kiu etendas la nacieco-nocion al 
malgrandaj libervolaj “komunumoj”. 
Pli marĝena naciisma fenomeno. 
Rasmussen difinis mikronacion kiel 
“enton kreitan kaj tenatan kvazaŭ ĝi 
estus nacio kaj/aŭ ŝtato, kiu ĝenerale 
portas kelkajn, se ne ĉiujn, atributojn 
de nacio, kaj ankaŭ ĝenerale kelkajn el 
la atributoj de ŝtateco”. Al ĉiu esperan- 
tisto konata estas la Esperanta Civito, 
kiu celas altigi sian prestiĝon per speco 
de kreiva mikronaciismo. (La termino 
mikronaciismo uziĝas ofte ankaŭ ali- 
sence.) 

b) etna naciismo: naciismo respon- 
danta al la romantikisma kompreno, laŭ 
kiu nacio estas komunumo de samtra- 
diciaj kaj — kutime plej grave — samlin- 
gvaj homoj. La etna naciismo ofte 
“enfakigas' homojn laŭ precizaj etnaj 
kriterioj, atribuas teritoriojn al etnoj laŭ 
“historiaj rajtoj”, dum ĝi strebas etendi 
la aplikadon de la naciisma principo de 
“nacia memdispono” (aŭ “memdetermi- 
nado”) al etnoj, kiuj ne posedas ĝis nun 
politikan memstarecon. 

c) klasika ŝtatnaciismo: naciismo de 
grandaj modernaj ŝtatoj, kiuj povas esti 
centralizitaj, kiel en la kazo de Francio, 
aŭ federaciaj, kiel en la kazo de Usono. 
Ne malofte ĉi tia naciismo apogiĝas 
ideologie sur laŭsupoze mondvalidaj 
idealoj respublikaj, demokratiaj, eĉ 
revoluciaj, kiel ĉe Francio, Usono aŭ la 
eksa Sovetunio. 

ĉ) mondnaciismo: politika tenden- 
co, kiu alstrebas nacio-similan tutho- 
maran politikan organizon, rudimente 
ĉeesta almenaŭ en la retorikaĵoj de 
kelkaj tutmondistoj (“planeda patrio- 
tismo” ĉe Zamenhof kaj Lanti), kaj pli 
eksplicita ĉe kelkaj islamaj sektoj, kiuj 
malakceptas la ekziston de la nunaj na- 
cioj kaj antaŭvidas estontan “mondan 
kalifejon”. 














Supraĵaj kritikantoj de la naciismo, 
kiel la plimulto de esperantistoj, kutime 
aplikas la terminon nur al fenomenoj 
respondantaj al tipo c), kaj ofte eĉ 








Jam pli frue apartiĝis de GRECE 
frakcio, kiu forlasis la vojon de me- 
tapolitiko por agadi unue en la franca 
ekstremdekstra Front National, poste 

o MNR, kiu skisme dis 


institucio. GRECI 


ĝiaj 


eldonaĵoj servis kiel modeloj por 


la novdekstraj grupoj 
fondiĝis en aliaj 
landoj. En Germanio ili donis im- 
pulson al similaj rondoj, kiuj 

pli frue estiĝis ĉirkaŭ periodaĵoj kiel 
Nation Europa kaj Junges Forum, 
multe malpli grandaj ol 
ne de la 70-aj 
rmanio interalie 
tendencoj nacirevolucia kaj etnoplu- 
r selbst). 


kiris la en 


kiuj Idaŭ 
okcidenteŭropaj 


sed restis 
la francaj grupoj. 
jaroj formiĝis en C 
risma (ĉirkaŭ la gazeto W 
Pli grandan popularecon 
1986 fondita semajna ĵurnalo Junge 
Freiheit. Novdekstraj ktivas 
jam delonge en Italio, Hispanio kaj 
aliaj okcidenteŭropaj landoj. Ana- 
logan rolon de “pensfabriko” kiel 
GRECE celas plenumi institucioj kiel 
la Thule-Seminar en Germanio kaj 
Voorpost en Nederlando. Ekde la 90aj 
jaroj simile agadas grupoj en kelkaj 
orienteŭropaj landoj. 


rupoj 


La rusia eŭrazia “naci-bolŝevism 
movado de Aleksander Dugin, kiu 
komence de la 90aj jaroj fortiĝis parte 
per la financa kaj ideologia asisto de 
okcidenteŭropaj novdekstruloj (de 
Benoist, Steuckers), dum la lastaj 
jaroj fariĝis mem sukcesa eksportanto 
de la eŭraziismo, je kiu kreskanta 
nombro de ekstremdekstraj grupoj en 
okcidentaj landoj orientiĝas. 

le ĉiam facilas fari ĝeneraligojn 
pri la konceptoj de la nova dekstru- 
laro. Ĝi estas loze organizita medio 


pli ol movado, kaj ĝi ne alstrebas 
Eblas diri, ke 
multaj el ĝiaj ideologoj tezas la ek- 
ziston de krizo en la Okcidento, al 
kies simptomoj 


de orient 


ideologian unuecon 


ETU GINEO rul do] 


disfalo de valoroj, 
krimeco. Ili proponas alternative al 
la “makdonaldizo” de Eŭropo kiel 
senradika kultursatelito de Usono la 
retrospektivon al la propraj radikoj. 
Rekrutante por siaj celoj i.a. teoriu- 
lojn de la intermilita Konservativa 
antaŭe preskaŭ 
tajn, kaj modernajn natursciencistojn, 
ili ellaboris starpunktojn, kiujn oni 
povas resumi jene: 

1. Ideojn pri la egaleco de la ho- 
moj la nova dekstrularo malakceptas. 
Gi estas kontraŭegalisma. Oni foje 
argumentas en ĉi tiu kazo per soci- 


Revolucio, forgesi- 

biologiaj argumentoj, kiuj baziĝas 

sur teorioj de genetika determino. 

Tiumaniere, hierarkia strukturo ene 

de popolo kaj socio regata de elitoj, 
s kvazaŭnature. 

2. Oni taksas, ke la liberala im- 
pulso de la franca revolucio spronis 
la individuan strebadon al feliĉo, 
kiu manifestiĝas hodiaŭ per la kapi- 
talismema negocista animstato de la 
homoj. La homo estas degradita al 
konsumanto. Ĉi tie la ideologio de la 
nova dekstrularo forte diferencas de 
tiu, kiun propagandas aktivaj politi- 
kistoj de establitaj dekstraj partioj. (eJ 
a nova dekstrularo troveblas do fortaj 
elementoj de kontraŭkapitalismo. 

3. Oni deziras la remalkovron de la 
laŭdire komuna. hindeŭropa pasinteco 
keltaj- 
ĝermanaj kultoj kaj la politeismo, 
kiujn la kristanismo subigis. La judan 
monoteismon oni figuras kiel fonton 
de totalismo, klarigante, ke la diver- 
STT SEIKO LO IK EG KOLOJ] 


de la eŭropanoj, de la paganaj 


de apartaj ideomondoj kaj unu bazo 
de tolerado. Oni malakceptas kaj la 
kristanan kaj la marksisman mondri- 
gardojn, kiuj premisas suprenirantan 
evoluon al fina celo. Reprezentantoj 
ciklan 
je la 
ĉiamaj flusoj kaj malflusoj en la na- 
turo. La nova dekstrularo direktas sin 
kontraŭ la juda-kristana t 
kio ĝia ideologio forte diferencas de 
la tradicia dekstr: 

4. La nova dekstrularo servigas 


de la nova dekstrularo prefe 


mondrigardon, kiu orientiĝ' 


dicio, per 


al sia mondrigardo la etologion. La 
agresado laŭ tiu estas normala socia 
maniero de sinesprimo, kaj el tio ili 
derivas kritikon de la koncepto de 
homaj rajtoj, kiu evoluis sub influo de 
kristanismo kaj liberalismo. 
5. Kiel antidoton kontr 
menoj de disfalo oni rekomendas la 
retrospektivon al la jam ekzistantaj 
aj mitoj, kiuj devas 
Laŭ tiu vidpunkto, la 
'omontras al la historiaj de- 
venoj kaj estas esprimoj de kolektiva 
volo. Tiel la nova dekstrularo estas 
kontraŭklerisma. 
estas la politike motivita kulto de J. 
R. R. Tolkien renkontebla en italaj 
novdekstraj rondoj. 
a nova dekstrularo proklamas 
ton de diferenco” INTON] 
pravigas ĉefe la etnan diferenciĝon de 
la popoloj. Ofte el la rajto fariĝ 
de diferencado. Ekstremaj varioj de ĉi 
kiun esploristoj ofte 
nomas diferencismo, eĉ egaligas la 


Sekvo p. 41 


ŭ la feno- 


valortradicioj 
esti rehonoritaj. 
mitoj fi 


Interesa tiurilate 


as devo 


tiu ideologio, 

tiam nur, kiam aldone ŝovinismo per- 
cepteblas. Laŭ tia kompreno, naciisto 
estas homo, kiu amas sian “grandan 
patrujon”, sed eĉ pli malestimas la “pa- 
trujojn' de la aliaj. Supraĵaj kritikantoj 
de naciismo rimarkas nur la plej mal- 
belajn formojn de ĝi, kiuj videbliĝas 
en akutaj konfliktoj kaj militoj, aŭ 
ili identigas ĝin kiel la ideologion de 
ekstremdekstraj ŝovinistoj. Kie mankas 
profunda naciismo-kritiko, tie estas 
facile munti naciismajn ideologiojn, 
kiujn la plimulto de homoj ne rekonas 
kiel naciismajn. Ĉe la plurtavola na- 
ciismo ni vidas kiel tio povas okazi en 
la esperantista medio. 

La plurtavola naciismo estas hibrida 
tipo, la provo de ĝuste tia novisma 
ideologia komponaĵo, kies karakteron 
diktas la bezono popularigi aferon, kies 
allogeco iĝis malpli universala dum la 
Ĵusa jarcento. Pli ol iam antaŭe, novtipa 
naciismo devas ŝajni kvazaŭ io tute alia 
ol naciismo, por ke la ĝenerala publiko 
kaj ne nur konservativaj sociaj grupoj 
akceptu ĝin. Tio eblas, ĉar la naciismo 
estas fasonita el multaj subideologioj, 
el kiuj nur kelkaj plene disfranĝiĝis, 
dum aliaj restis sendifektaj. Nekonven- 
cie komponita naciismo eskapas la kri- 
tikon de ĉiu, kiu imagas la naciismon 
tia, kia ĝi estis en iu pasinta epoko. 

La plurtavola naciismo kombinas 
elementojn de du aŭ pluraj naciismo- 
tipoj. Ĉe Tiŝljar tio estas tipoj b) kaj 
c), te. etna naciismo sur la nivelo de 
la naciaj kaj lokaj unuoj de la estonta 
Eŭropo, kaj civila, grandnacia naciis- 
mo por la EU-Eŭropo kiel tuto. 

Ekzistas ankaŭ aliaj ebloj. Impli- 
cita en la ideologio de la Esperanta 
Civito estas kombino de a) kaj b), t.e. 
de Esperanta mikronaciismo kun la 
etnonaciismo de malgrandaj etnoj. La 
silferisma ideo de la ius sermonis estas 
perfekta teoria fundamentigo por tia 
strategia alianco de naciismoj, kiu eble 
permesus al la Civito meti sian piedon 
trans la sojlon de 14 Eŭropa Buroo por 
Malpli Uzataj Lingvoj, kion iuj anoj de 
la Civito efektive alstrebas longpers- 
pektive. 


Kiel la plurtavola na- 
ciismo servas al la reganta 
klaso 

Tiŝljar eksplicitigas ideologion jam 
implicitan en la observebla politiko de 
la eŭropa reganta klaso. Kelkaj aspek- 
toj de tio, kion li prezentas kiel aŭdace 
novan pensadon, jam furoras en landoj 
de la EU-Eŭropo. Subetna regionismo, 
modera lingvobazita naciismo de la es- 


Sennacieca Revuo 130 - 131 


tablitaj nacioj, eŭforia eŭropismo estas 
jam nun tipe renkontataj ideologioj en 
landoj kiel Germanio. 

Estus tro bele por esti vera, se la 
regantaj klasoj de klasaj socioj rezi- 
gnus sen batalo je la naciismo kiel ci- 
vila religio. Kiu alia ideologio tiel efike 
sugestas al la regatoj, ke ĉiuj sociaj 
klasoj, la ekspluatistoj kaj ekspluata- 
toj, kunvivas en nedisigeblaj, eternaj 
kolektivoj kaj havas komunan desti- 
non? Aliflanke, la monda situacio, en 
kiu la regantaj klasoj de Eŭropo devas 
manovri, ŝanĝiĝis kompare kun la frua 
20a jarcento, la epoko, kiu produktis 
la batalantajn (faŝismajn) naciismojn, 
kiuj ĝis hodiaŭ difinas la publikan ima- 
gon pri tio, kio estas naciismo. Kelkaj 
faktoroj kunefikis por redifini por ĉiam 
la postulojn, kiujn la burĝaro faras al la 
“varo” naciismo: 


La ĝeneraliĝo de federacia re- 
gadsistemo en Eŭropo postulas de 
la civitano lojalecon, eĉ afekcian 
sinrilatigon al la unuopaj niveloj de 
la federacie ordigita tuto. 

La malkoloniiga procezo ente- 


rigis por ĉiam la imperian “gloron 
de pluraj eŭropaj 
landoj, kreante 
vakuon, kiu de- 
vis esti plenigita 
per alia enhavo. 

Tiu sama pro- 
cezo, kune kun 
la ŝokefiko de 
la naziaj krimoj 
kaj krome la 
kontraŭrasismaj 
luktoj en Usono 
kaj Sudafriko 
enterigis la krudan, genetike bazitan 
rasismon kiel uzeblan ideologion. 

La ekonomia tutmondiĝo trudas 
pli kaj pli intensan kunlaboron de 
diverslandaj homoj. Ŝovinismaj 
sintenoj kaj kondutoj devas mala- 
peri en la intereso de reganta klaso 
mem, kiu estas ĉiam pli kosmopoli- 
te kunmetita. Oni notu, ke repuŝi la 
ŝovinismon tute ne signifas repuŝi 
la naciismon en ĝia funkcio kiel 
socia strukturprincipo. 

La evoluo de la tekniko ŝanĝis la 
karakteron de la milito. Ĝi fariĝis 
pli detruiva kaj sekve pli selektive 
aplikata instrumento de la politiko. 
Ĝi estas hodiaŭ pli teknikintensa 
kaj malpli “heroa” afero. 


La moderna naciismo, kiun la re- 
ganta klaso de Eŭropo bezonas por siaj 


40 





celoj, devas esti neŝovinisma, nerasis- 
ma, nemilitarisma — sed plurtavola kaj 
kapabla popularigi klas-transcendajn 
komunumojn kaj identecojn. 


Afinecoj kun konceptoj 
de la Nova Dekstrularo 

La plurtavola naciismo de Tiŝljar 
integras en si formon de regionismo, 
pli specife de etna federaciismo, kiu 
oftas en etnismaj politikaj konceptoj, 
ekz. ĉe la de Guy Hĉraud fondita 
skolo, al kiu apartenas ankaŭ Andrea 
Chiti-Batelli kaj Yvo Peeters. Ĉiuj tri 
jam de jaroj akompanas la Esperanto- 
movadon kiel ideologiaj flankantoj. 
La etna federaciismo, kiu kapablas 
— kiel oni vidis dum la pasintaj jardekoj 
— formi ian amalgamon kun la esperan- 
tismo, facile integriĝas ankaŭ kun t.n. 
novdekstraj politikaj konceptoj. Kaj ĝi 
nun populariĝas ĉe dekstraj popolistoj 
de partioj kiel la itala (“padia”) Lega 
Nord kaj la aŭstria FPO (“libereca” par- 
tio gvidata de J6rg Haider). 

Formon de plurtavola naciismo 
— sistemigon de germana naciismo kaj 
regionaj subnaciismoj — defendis jam 
en la 20aj kaj 30aj jaroj la “maldekstra” 
alo de la NSDAP 
(nazia partio) en Ger- 
manio. Tiu alo estis 
eliminita post la po- 
tencakiro de faŝismo 
en 1933. Kelkaj 
novdekstraj grupoj, 
kiuj repopularigis la 
etnan regionismon en 
Germanio en la 70aj 
jaroj, eksplicite re- 
varmigis la heredaĵon 
de “maldekstraj” na- 
zioj kiel Otto Strasser, kiu pledis por 
federaciisme ordigita grandgermana 
ŝtato, kies federaciaj unuoj respondu 
al geopolitikaj, kulturpolitikaj kaj etnaj 
unuoj. 

Tri eldiroj en la libro memorigas pri 
tipaj ideoj de la “Nova Dekstrularo”, 
troveblaj i.a. ĉe Alain de Benoist, fon- 
dinto kaj ĉefa ideologo de la novdeks- 
tra pensfabriko GRECE. 

Unue, ke “...ne estas ebla tutmonda 
identeco” [p. 18], ideo, kiu pretersilen- 
tas la fakton, ke ne etnokulture bazita 
identeco ĉe individuoj kompreneble 
eblas kaj ekzistas, kaj ke grava politika 
identeco ĉe multaj estas ĝuste la inter- 
naciisma, universalisma, sennaciisma 
aŭ alia simila. 

Due, la “rajto de grupoj esti dife- 
rencaj”, esprimita ekzemple en ĉi tiu 
kontrastigo de Usono kaj Eŭropo: «Ĝi 





[Usono] adoras la individuan libe- 
recon, ne la liberecon de grupoj esti 
diferencaj. Eŭropo devus evoluigi sian 
identecon je tiu koncepto: kompreni 
la demokratecon kiel absolutan libe- 
recon de grupoj evoluigi aŭ teni siajn 
diversajn subidentecojn kaj regi kunor- 
digante inter ili per demokratiaj meka- 
nismoj, en kiuj la ĉefan rolon havas la 
subsidiareca principo (malcentrisma).” 
[p. 38] La “rajto de grupoj esti diferen- 
caj” estas unu el la centraj sloganoj de 
tiuj novdekstruloj, kiuj kolektiĝas en 
la franca skolo ĉirkaŭ de Benoist. Tiu 
principo per si mem ne malbonas. Sed 
la novdekstruloj sisteme aplikas ĝin ne 
universale, sed al certaj (etne difinitaj) 
grupoj kaj iliaj diferencoj, sugestante 
kelkfoje eĉ “devon” je diferencado. 
Trie, la sistema kontrastigado de 
Eŭropo kaj Usono, kiu karakterizas 
kaj la eŭropan Novan Dekstrularon 
kaj Tiŝljar. Oni notu, ke la diskurso 
de Tiŝljar pri identecoj estas io alia ol 
kritika pritaksado de la diferencoj inter 
la eŭropa kaj la usona socioj. Per sia 
nehistorieca priskribmaniero, Tiŝljar 
tendencas eternigi kaj tiel esencigi la 
trajtojn de “usoneco” kaj “eŭropeco”. 
Preskaŭ certe Tiŝljar ne enkondukas 
novdekstrajn ideojn en la esperantistan 
medion konscie, sed ĉerpas el la no- 
vdekstraj ideoj, kiuj pro la influo de 
homoj kiel Hĉraud, Chiti-Batelli kaj 
Janton jam cirkulas tie, kaj pluprilabo- 
ras ilin kune kun siaj personaj spertoj. 





Plurtavola naciismo ne 
malhelpas ksenofobion! 

Empiriaj spertoj sugestas, ke la 
modelo de plurtavola identeco, por kiu 
Tiŝljar varbas, neniel utilas kontraŭ la 
“etnopurismo', la “purisma viruso”, 
kiujn ankaŭ li bedaŭras. Efektive, ia 
plurtavola identeco jam enradikiĝis en 
la konscio de multaj EŬeŭropanoj. Re- 
gionaj kulturoj kaj identecoj multloke 
estas valorigataj pli ol en la pasinteco, 
dum la amaskomunikiloj rutine fortiki- 
gas la identecan senton de eŭropanoj. 
En Germanio multaj homoj danke 
akceptis la novisman identecon kiel 
anstataŭigaĵon por tiu hipertrofia ger- 
mana nacia sento, kiu pro la faŝismo 
kaj la milito por ĉiam frakasiĝis. Ĉu 
la moderna Germanio eble eĉ estis la 
modelo, kies subtilan plurtavolan na- 
ciismon Tiŝljar iugrade priskribis ĉe la 
elformulo de la “eŭropa ideologio? 

Sed malgraŭ tiu reale ekzistanta 
“eŭropa ideologio", ksenofobio kaj 
rasismo ankoraŭ floras en partoj de la 
germana socio, kiel montras perfortaj 


son de popoloj (la “fandpoton”) 
tnocido”, La franca esploristo de 
rasismo Pierre-Andreĉ Taguieff difinis 
la diferencismon Kiel “vidmanieron 


pri la homaro, kiu prioritatigas la 


diferencojn inter la ipoj (rasoj, 
etnoj, popoloj, nacioj, civilizoj) kaj 
tendencas esenc la kolektivajn 


identecojn” kaj “doktrinon bazitan 
SU SEN KUU CO FUA TULOJN KUJ 
premisas la nekunmezureblecon de la 
kulturoj (aŭ de grupaj mentalecoj) kaj 
ilian enfermitecon en si mem” 

Multaj novdekstruloj mem nomas 
sian diferencisman doktrinon etno- 
plurismo. La diferencismo rezulti 


kun kaj 
politikaj fenomenoj kiel etnismo kaj 


rug vojj] partoprenon en 
“liberiga naciismo”, 

Jen punkto, ĉe kiu la vojoj de la 
kaj la 


La akcepto de etnismo kiel 


OIO STATILOJJ IV ULNOJ] 
kruciĝas. 
ideologia akompanaĵo de la esperan- 
tismo okazis kaj plu daŭras parte pro 
la aktiva kunhelpo de movadprok- 
simaj personoj kiel Guy Hĉraud kaj 
Yvo Peeters, kiuj aktivas en novdeks- 
OGINUNGUON 

7. Multaj novdekstraj konceptoj 
bildigas la eŭropajn popolojn kiel 
viktimojn de kultura imperiismo, kies 
agantoj estas “eksterteritoriaj poten- 
coj”. Oni atakas precipe la usonajn 
kulturajn influojn kiel faktorojn, kiuj 
inhibas la disvolviĝon de la “iden- 
teco” de eŭropaj popoloj. Ci tiuj ideoj 
foje ligiĝas kun ideologio de “tria 


atakoj kontraŭ azilpetantoj, murdoj kaj 
“nacie liberigitaj zonoj” (regionoj, kie 
ekstremdekstruloj sisteme atakas ali- 
rasanojn, gejojn, maldekstrulojn, kiuj 
aŭdacas montri sin surstrate). Similaĵoj 
okazas aliloke en la EU. 


La praktikaj konsekven- 
coj de la 'eŭropa ideolo- 
gio' 

Unu agadpropono de la aŭtoro 
estis “organizi internacian movadon 
en eŭropaj landoj por konsciigadi 
eŭropanojn pri la neceso esti antaŭ ĉio 
eŭropano. Realigi tiun celon per Asocio 
por Eŭropa Konscio, kiu aktivos kadre 
de lokaj societoj por eŭropa konscio 
per ĉiaspecaj formoj de klerigado.” [p. 
56] En la komenco de 1996 efektive 
fondiĝis tiu Asocio en Maribor, kaj laŭ 
eldiro de Tiŝljar en 1999 ĝi havis mem- 
brojn en 13 landoj. Antaŭnelonge li 
raportis la dungon de juna esperantisto 
kiel helpsekretario de AEK en Maribor, 

KOOIJ KUTINO o 
liberala kapitalismo. Ankaŭ ideoj de 
ĉi tiu kategorio ĝuas la subtenon de 


multaj esperantistoj. 


Novdekstruloj 
[OBT STO IKSO NS TRUOJ] 
ĉiam “tipe” dekstraj ideaj enhavoj 


restas identige- 


malgraŭ la ne 


kaj stilo de publika elpaŝado 
la subkuŝanta kontraŭegalisma kaj 
kontraŭuniversalisma idea fundamen- 


TUKOJ 


cesas diferencigi inter la nov- 
strismo kaj la dekstra popolismo 
kaj faŝismo, kiuj estas partipolitike 
orientitaj kaj kutime emfaze nein- 
telektulecaj, kiel ankaŭ la tradicio- 
rientita konservativismo (malnovaj 
dekstraj partioj, kristanaj integristoj 
kaj fundamentistoj k.s.) 
Novdekstruloj ofte nestas en la 
“griza zono” inter ekstremdekstrismo 
la establita dekstrularo, sed kun 
la specialaĵo, ke ilia mondrigardo 


kelkloke kun tiu de 


iuj maldekstruloj. Guste tio ebligas 


interkovriĝas 


la de ili praktikatan strategion de la 
“transversa fronto”, per kiu ili celas 
alianciĝi kun maldekstruloj tie, kie 
ideologiaj interkovriĝoj ekzistas. Ob- 
servebla tio estas en la tutmond 
kritika movado, kiel jam pli frue ĉe 
aferoj kiel la “liberiga naciismo”. 
Ankaŭ la Esperanto-movado spo 
rade iĝis objekto de la strategio! 





kio ebligos. al ĝi “pliampleksigi sian 
agadon'. 

Dum la finaj tagoj de la Universala 
Kongreso en Zagrebo (2001-07-27 kaj 
28) okazis en la sama urbo sub la 
aŭspicioj de la kroata ministrejo de 
kulturo seminario “Eŭropa lingvo 
— utopio aŭ neceso?”. Partoprenis kaj 
esperantistoj kaj neesperantistoj, kiuj 
prezentis 16 prelegojn en tri sekcioj: 
“La lingvo kiel identeca signo kaj 
multidenteco de unuopuloj”, “La lingva 
sekureco kaj fontoj de etnaj konfliktoj” 
kaj “La edukado por europa konscio”. 
Kunorganizantoj estis la Asocio por 
Eŭropa Konscio, Maribor, la Societo 
por Eŭropa Konscio, Zagreb, kaj la 
Internacia Akademio por Lingva Juro 
(IALJ), Bruselo. Tiun lastan reprezen- 
tis ĝia sekretario Yvo Peeters, novdeks- 
trulo kaj disĉiplo de Guy Hĉraud. Alia 
partoprenanto estis Andrea Chiti-Ba- 
telli, konata en la Esperanto-movado 
pro siaj verkoj dediĉitaj al la tezo, ke la 

enkonduko de Esperanto povus “savi” 
etnajn lingvojn kaj etnajn kulturojn 
kontraŭ la pereo, kiun minacas al ili 
la “voranta” angla lingvo. (Esperanto 
mem laŭdire ne kapablas “vori'.) En 
la politika areno de Italio li agadas kiel 
advokato de federaciismo kaj etnismo. 
En aprilo de 2000 li referis kune kun 
Peeters ĉe seminario okazigita honore 
al Guy Hĉraud, kiun organizis la deks- 
tra-popolisma (kaj foje rasisma) Lega 
Nord. 

Tiŝljar aparte notis la gravan, eĉ 
instigantan rolon de la neesperantistoj 
dum la seminario. Pri la dum ĝi adop- 
tita rezolucio li konstatas, ke ĝin “forte 


La ideologi stumblo in 


kaj (la)Internacia Lingvo 


subtenis ĉiuj neesperantistaj membroj 
de IALJ, kiun gvidas ties sekretario 
d-ro Yvo Peeters. Kurioze, la bazajn 
ideojn de la rezolucio kontraŭstaris 
kelkaj esperantistoj.” La rezolucio el- 
diras i.a. “ke EU ne sukcesis ĝis nun 
krei aŭtentikan komunan identecon, 
sen kio ĝi ne povas havi longdaŭran 
estonton; ke tia komuna identeco multe 
fortiĝus nur, se oni enkondukas komu- 
nan edukadon pri tuteŭropaj valoroj en 
ĉiujn elementajn eŭropajn lernejojn, 
se eble inkluzive komunan neŭtralan 
lingvon kiel komunan identecsignon”. 
Kredeble, multaj esperantistoj rezistis 
kontraŭ la proponata reenmerkatigo 


Alberto Fernandez (prelego Gento 2001) 


Loj | 


de ilia lingvo kiel EU-identeclingvo, 
dum iuj el la neesperantistoj havis tute 
alian agendon ol varbi por Esperanto. 
Ili celis kolporti — kun la asisto de espe- 
rantistoj — lingvobazitan doktrinon pri 
“identeco”. AEK kaj IALJ projektis ĉe 
la simpozio plian kunlaboron. 

Estus troigo nomi la “eŭropan ideo- 
logion” de Tiŝljar produkto de novdeks- 
trismo. Sed kelkaj partoj de ĝi ŝajnas 
esti almenaŭ sufloritaj de novdeks- 
truloj. Pli grave, kelkaj novdekstruloj 
evidente vidas en ĝi kluzon, tra kiu ili 
povas efike vastigi sian influon en la 
esperantista medio. 


Socialismo 





Unue mi rakontos 
anekdoton. 

Tuj post la dua mondmilito, en 1947, 
- mi tiam estis 17-jara - mi hazarde 
malkovris Esperanton kaj tuj eklernis 
ĝin kun grandega fervoro. La ideo de 
Internacia Lingvo“ estis por mi io gran- 
dioza. En tiu sama periodo mi fariĝis 
membro de la loka socialista junular- 
movado. lun tagon mi renkontis unu 
el la naciaj gvidantoj de tiu movado. 
Li estis homo klera kun bona reputacio 
kaj li informis min pri baldaŭ okazonta 
internacia renkontiĝo de socialistaj ge- 
junuloj. Mi tiam kun naiva entuziasmo 
diris: “Ho! Sed tio estos belega okazo 
por propagandi Esperanton!”. 

Kiel li reagis? Unue, li laŭte ridis. 
Poste, tre serioze li respondis: “Espe- 
ranto estas io malbona!” 


Mi restis muta. Kvazaŭ fulmo min 
trafis. Kaj mi nenion komprenis: kiel 
povus lingvo por internacia komuni- 
kado, lingvo por plifaciligi kontak- 
tojn inter la popoloj, lingvo kapabla 
klerigi la laboristan klason, lingvo 
por kontraŭbatali ŝovinismon - kiel 
tia lingvo en la kapo de serioza kaj 
kompetenta socialisto povus esti “io 
malbona” ? 

Stranga nekompreno 

En la postaj jaroj, kiam mi iom 
post iom ekkonis la esperanto-mova- 
don kaj ĉefe kiam mi iomete aktivis 
en la laborista esperanto-movado, mi 
ofte rememoris tiun anekdoton kaj mi 
konvinkiĝis, ke tiu homo estis verŝajne 
misinformita aŭ fuŝinformita de iuj 
esperantistaj zelotoj, aŭ ke li estis 
viktimo de antaŭjuĝoj. Aŭ eble li estis 
nur skeptika kaj konsideris Esperanton 
naiva utopiaĵo? Sed mi ankaŭ spertis, 
ke li ne estis sola inter gvidantoj kaj 
respondeculoj en la loka kaj landa 
socialisma movado por montri malin- 
tereson kaj nekomprenon pri la labo- 
rista esperantismo. Tio povas aspekti 
strange “ĉar ja ekzistas pluraj komunaj 
karakterizoj inter, unuflanke, la baza 
socialisma ideologio kaj, aliflanke, la 
principo de internacia lingvo kaj ties 
signifo por la laboristaj esperantistoj. 
Jen kelkaj ekzemploj de tiuj komunaj 
karakterizoj: 


- unue, en ambaŭ vivas internaciis- 
maj ideoj pri unueco de la laboristoj en 
la mondo 


. due, socialismo estas ligita al 
scienca planado de la socio, kaj Es- 

peranto, kiel konstruita lingvo, bone 
kongruas kun tiu koncepto 


. trie, komuna internacia lingvo, 
kiel Esperanto, iel subfosas la nacian 
lojalecon, do la ŝovinismon kiu mem 
nutras militismon kaj kapitalismon - du 
malamikoj de socialismo 


. kvare, la praktika uzo de Esperanto 
estas grava por la edukado de labo- 
ristoj, do, por ilia emancipado, kiun 
socialismo same alstrebas.! 


Konklude, la socialisma ideologio 
estas principe tre akordigebla kun la 
demokratia spirito de Esperanto. De 
kie venas tiu nekompreno inter ambaŭ? 
Kio funde malglatas? 


Ĉu kulpas la oftaj misprezentoj aŭ 
netaŭga informado el esperantista me- 
dio por tion klarigi? Aŭ la same oftaj 
antaŭjuĝoj kaj skeptikismo de la t.n. 
“ekstera mondo” ? Certe, ambaŭ fak- 
toroj nekontesteble intervenas sed en 
tiu ĉi kazo multe pli gravas io alia, io 
principa - nome mankas en la ĝenerala 
marksisma ideologio aproba sinteno 
rilate al Internacia Lingvo. Per aliaj 
vortoj, la oficiala doktrino de la ĉefaj 
marksismaj teoriistoj estas neniel fa- 





vora por la koncepto de Internacia 
Lingvo ĝenerale kaj ties konkreta 
formo en la lingvo Esperanto. Mi 
konfesas, ke nur antaŭ deko da jaroj 
mi tion eksciis kaj tiam komprenis la 
konsekvencojn. 


Ni foje ekzamenu tion tre koncize. 


Iom kontraŭ, apenaŭ 
por 

Unue ni sciu ke, en la epoko de la 
t.n. “utopia socialismo” la ideo de iu 
“monda lingvo” aŭ “universala lingvo” 
tamen apartenis al la nebulaj koncep- 
toj pri estonta socialisma socio. Unu 
el la tiutempaj plej influaj figuroj estis 
la politika filozofo kaj fama franca 
anarkiisto Pierre Joseph Proudhon 
(1809 - 1864) kiu eĉ iom fantaziis pri 
iu “langue universelle. 


Samtempulo de Proudhon estis 
Karl Marx (1818 - 1883), la ĉefa 
fondinto de la “scienca socialismo”, 
la “marksismo”. Marx estis ne sole 
filozofo sed ankaŭ radikala ekono- 
miisto kaj revolucia gvidanto, kun 
klaraj, funde ellaboritaj konceptoj pri 
la evoluo de la socio. Do, ni ne devas 
miri, ke li akre kritikis la utopiaĵojn de 
Proudhon kaj eĉ mokis liajn diletanta- 
jn klopodojn pri “universala lingvo”.4 
En la ampleksa verkaro de Marx oni 
apenaŭ trovas iun mencion aŭ aludon 
pri dezirindeco de komuna internacia 
lingvo, eĉ ne kiel eventuala ligilo in- 
ter la laboristaj movadoj de diversaj 
landoj? kiuj, ekde 1864, klopodis 
internacie kunlabori en la “Internacia 
Laborista Asocio”, kiun historiistoj 
nun nomas “Unua Internacio” (ĉar 
poste venis ankaŭ Dua, Tria kaj Kvara 
Internacioj). 


Same kiel Proudhon, ankaŭ Marx 
vivis en epoko antaŭ la apero de 
praktike funkcianta internacia lingvo, 
kiel Esperanto. Tio ne validas por la 
marksisme inspiritaj ideologoj, kiujn 
mi nun rapide prezentos. 


Lenin (kaŝnomo de Vladimir Iliĉ 
Uljanov) (1870 - 1924), la fondinto de 
la Bolŝevika Partio, de Sovetunio kaj 
de la Tria Internacio estis ne sole efika 
Kaj sukcesa revolucia gvidanto sed 
ankaŭ grava kontribuanto al la socia- 
lisma teorio, la t.n. “leninismo”. Kiel 
rilatis Lenin al la ideo de internacia 
lingvo ĝenerale, kaj al Esperanto spe- 
ciale? Ekzistas onidiroj laŭ kiuj Lenin 
estis favora al la koncepto de interna- 


cia lingvo, eĉ ke li sciis Esperanton ... 
sed tio estas verŝajne pura fantazio. Oni 
fakte ne scias pri iu dokumento en kiu 
Lenin sin klare esprimas por aŭ kontraŭ 
la ideo de internacia lingvo.” Li, do, 
ne aktive interesis sin pri la problemo. 
Ni eĉ povas dedukti ke li kontraŭis la 
ideon ĉar, kiam en 1918 la urbestro de 
Stokholmo lin demandis ĉu la soveta re- 
gistaro pretus aligi internacian konven- 
cion pri la enkonduko de mondlingvo 
en ĉiuj lernejoj (en tiu kazo temis pri 
Esperanto), Lenin lakone respondis “Ni 
jam havas tri mondlingvojn, kaj la rusa 
estos la kvara!”.” La “tri mondlingvoj” 
tiam estis la angla, franca kaj germana 
aŭ hispana. 


Mi tamen devas insisti pri grava no- 
cio en la idearo de Lenin, nome lia prin- 
cipo pri egalrajteco, lingve kaj kulture, 
de ĉiuj nacioj kaj popoloj en la vastega 





Sovetunio. Neniu privilegio por kiu ajn 
lingvo aŭ nacio.S Tio estis politika kon- 
cepto kiu legitimis la ekziston de labo- 
rista, progresema esperanto-movado en 
la juna Sovetunio kaj kiu permesis ĝian 
rimarkindan kreskon en la 20-aj jaroj 
kaj komence de la 30-aj. 


Lingvo detruenda 

Post la morto de Lenin en 1924, la 
gvidadon de Sovetunio transprenis 
Stalin (kaŝnomo de Jozef Djugaŝvili) 
(1879 - 1953). Kiel ni scias, Stalin estis 
diktatora ŝtatestro de Sovetunio kaj ĉefa 

gvidanto de la monda komunismo dum 
preskaŭ 30 jaroj. Dum la jaroj 1937- 
38 laŭ ordono de Stalin okazis en 
Sovetunio la t.n. “Granda Purigo”, kun 
centmiloj, eble milionoj da viktimoj, 
depende de la fontoj. En tiu tragedio 
ankaŭ pereis preskaŭ la tuta Esperanto- 
movado. 

Sed kial la esperantistoj estis elimi- 
nataj? La respondo, kompreneble, estas 
pli kompleksa kaj nuancita ol mi nun 
skizos La “Granda Purigo” celis ha- 
vigi al Stalin absolutan potencon super 
ĉiuj strukturoj de la ŝtato. Tio implicis, 
ke la Komunista Partio havu tre rigoran 
monopolon pri informado. Esperantis- 
toj, per siaj multaj eksterlandaj kontak- 
toj, kapablis trarompi tiun informado- 
monopolon. Sekve, ili estis danĝeraj 
kaj tial devis malaperi. Sed alia faktoro 
estis aldona motivo por silentigi la 
esperanto-movadon en tiu epoko. Ko- 
mence de la 30-aj jaroj 
estis ellaborita tre forta, 
centra ŝtatpotenco en 
Sovetunio, kun la rusa 
kiel oficiala lingvo por 
la tuta lando. Sekve, ne 
plu validis la principo 
de Lenin ke en socia- 
lisma ŝtato ĉiuj ĝiaj 
lingvoj havu la samajn 
rajtojn. En tiu atmos- 
fero de rusa ŝovinismo 
la ideologia bazo de 
la sovetia esperanto- 
movado fariĝis malk- 
omforta kaj ĉiu agado 
por Esperanto suspekta. 
Sed ankaŭ la tradicia 
internaciismo de la 
sovetiaj esperantistoj 
subite fariĝis same sus- 
pektinda depost kiam, 
en tiu periodo, en So- 
vetunio estis definitive 
decidite ne eksporti la 
revolucion al aliaj lan- 
doj sed unue konstrui 
socialisman socion en Sovetunio mem. 


Povas aspekti strange ke Stalin, 
en sia teoria kontribuo al marksismo, 
ankaŭ sin esprimis pri la lingva pro- 
blemo en la estonta tutmonda socia- 
lisma socio. Ni povas jene resumi lian 
vidpunkton: 19 


. Antaŭ 1930, Stalin opiniis ke en la 
epoko de komunismo la naciaj lingvoj 
kunfandiĝos en unu komunan lingvon, 
do en “ion novan”. Tio estis komforma 
al la tiam gvida lingvistika skolo en So- 

vetunio - kaj relative favora por la ideo 
de konstruita internacia lingvo. 


„En 1950 li estis pli imperiisme ins- 
pirita kaj deklaris ke, kiam du lingvoj 
kruciĝas, unu rezultos kiel venkinto, 
konservas sian gramatikon kaj bazan 
leksikon (...) dum la alia lingvo iom 
post iom formortas. En tiu koncepto 
kompreneble ne plu estas loko por la 
ideo de komuna internacia lingvo. 

Tio pri Stalin. Nun sekvas du aliaj, 
tre influaj marksistoj. 


Intelektula malŝato 

Antaŭ la unua mondmilito la ĉefa 
teoriisto de la germana socialdemokra- 
tio estis Karl Kautsky (1854 - 1938). 
Li vaste popularigis la marksisman 
idearon sed samtempe tre skeptikis 
pri la bolŝevika revolucio en Sove- 
tunio. Kautsky, kiel unua, metis la 
demandon de la mondlingvo en la 
marksisman teorion.! Li hazarde 
faris tion en 1887, t.e. en la jaro kiam 
Zamenhof publikigis sian projekton de 
Internacia Lingvo. Kion tiam Kautsky 
diris? Esence, li forlasis la ideon pri 
supernacia, universala lingvo - kiu ja 
estis heredaĵo de la utopia socialismo 
- kaj samtempe ekskludis la eblecon, 
ke lingva unueco kreiĝos per artefarita 
lingvo. Li plue opiniis, ke la malapero 
de malgrandaj lingvoj estas neevitebla 
rezulto de la ekonomia progreso. Fakte, 
tiu ortodoksa marksisma teorio de 
Kautsky montris malkomprenon pri la 
aspiroj de malgrandaj nacioj. Kautsky 
estis tre influhava kaj oni povas rigardi 
lian vidpunkton kiel la bazon de la 
esence negativa sinteno de marksistoj 
al la demando de neŭtrala internacia 
lingvo. 


Tridek jarojn poste, en 1918, la italo 
Antonio Gramsci (1891 - 1938) repre- 
nis la tezojn de Kautsky sed ĉi foje eks- 
plicite kritikis kaj severe kondamnis 
Esperanton mem.!” Gramsci estis vere 
originala kaj multflanka marksisma 
teoriisto kun internacia famo kaj unu el 
la fondintoj de la Itala Komunista Par- 
tio. Li opiniis, ke “serioza” marksisto 
ne interesiĝu pri Esperanto ĉar - mi 
iom krude resumas - Esperanto estas 
antaŭtempa, netaŭga kaj eĉ nebezona : 


. Antaŭtempa, ĉar Esperanto rilatas 
al utopioj de la pasinteco kaj ĝi celas 
jam nun solvi la problemon de la mult- 
lingveco, kio fakte estas utopia salto al 
malproksima estonteco 

. Netaŭga, ĉar Esperanto estas plene 
artefarita, do “mekanika', ne havas 
historian tradicion, nek literaturon, 
nek subtilan esprimpovon kaj tial ĝi ne 
povas sukcesi 


. Nebezona, ĉar Gramsci vidas en 
la estonteco iun ekzistantan lingvon 
kiel “venkinta' sed en la nuntempo 
rifuzas atribui al Esperanto eĉ nur ro- 
lon helpan; nebezona, plie, car - same 
kiel Kautsky - Gramsci neglektas ĉiujn 
aspirojn de la malgrandaj nacioj kaj, 
inspirita de intelektula elitismo, eĉ opi- 
nias ke la subaj popoltavoloj ne tiom 
bezonas internaciajn kontaktojn ... 


Ni povas resumi tiun rapidan 
superrigardon per la konstato ke la 
gvidaj marksismaj teoriistoj neniel 
favoris la ideon de iu “antaŭtempa” 
Internacia Lingvo ĝenerale, ankaŭ ne 
de la “nuntempa” artefarita Esperanto. 
Tiu baza negativa sinteno de la plej 
altaj marksismaj aŭtoritatoj kompre- 
neble estis serioza handikapo por la 
disvastiĝo de Esperanto en laboristaj 
medioj. Tamen, en la mezaj tavoloj 
de la laborista movado tiu malaprobo 
rilate al Esperanto ne estis ĝenerala kaj, 
kiam ĝi manifestiĝis, ĝi ofte estis pli 
pragmata ol principa. Eĉ aŭdiĝis voĉoj 
favoraj, ankaŭ de renomaj gvidantoj. 
Mi mencios nur du ekzemplojn kie por- 
uloj kaj kontraŭ-uloj publike alfrontis 
unu la alian. 


Publika 
kontraŭstaro 

En 1907 okazis 
Internacia Socia- 
lista Kongreso en 
Stutgarto. 3 Du 
francaj socialistoj 
- unu el ili estis la 
fama oratoro Jean 
Jaurĉs - metis pro- 
ponon gn la tagor-. 
don, ke Esperanto 
estu uzata en la oficialaj dokumentoj 
de la Internacia Socialista Oficejo en 
Bruselo. Tiu relative modesta propono 
fiaskis, ĉefe pro tre akra kontraŭstaro 
de germana socialdemokrato. Cetere, 
tiu malakcepto estis malbone digestita 
far socialdemokratoj en la esperantista 
mondo kaj kelkaj el ili - inter kiuj la 
tiama esperanto-pioniro Edmond Privat 
- protestis per publika letero en kiu ili 
substrekis la kontraston inter la princi- 
pa internaciismo de socialistoj kaj ties 
reala konduto.!“ Vana protesto. 

Dua ekzemplo, ankaŭ el 1907, ri- 
latas al la unua Internacia Anarkiista 
Kongreso kiu tiam okazis en Ams- 
terdamo.” Unu el la gvidaj partopre- 
nantoj estis la belga anarkiista aktivulo 
Emile Chapelier (1870 - ...). Chape- 
lier estis samtempe agema esperantisto, 
i.a. kunlaboranto al la Internacia Socia 
Revuo kaj aŭtoro de pluraj studoj pri 
la rilato inter anarkiismo kaj la Interna- 
cia Lingvo. Por la kongreso Chapelier 
preparis detalan raporton pri la esenco, 
utilo kaj perspektivoj de Esperanto. 
Sed pro manovroj en la tagordo li ne 
rajtis prezenti tiun raporton. Krome, 
Chapelier, kune kun la itala anarkiista 
veterano Errico Malatesta, proponis 
al la Kongreso rezolucion ne sole por 
instigi la anarkiistojn, almenaŭ la plej 
aktivajn, lerni Esperanton sed ankaŭ 
por postuli ke la Anarkiista Internacio 
uzu Esperanton kiel laborlingvon. Tiu 
rezolucio estis malakceptita. La Kon- 
greso montris sin pli pragmatisma ol 
idealisma kaj akceptis alian rezolucion 
kiu “alvokas ĉiun kamaradon lerni 
almenaŭ unu vivantan lingvon”. 


Kaj tamen, malgraŭ la manko de 
ideologia subteno en la marksisma 
ideofluo, jam frue en la 20-a jarcento 
Esperanto hezite disvastiĝis en laboris- 
taj rondoj. Kleraj, idealisme orientitaj 
homoj intuicie sentis ke Internacia 
Lingvo estas neevitebla parto de es- 
tonta socialisma socio. Ili ankaŭ kom- 
prenis, ke praktika utiligo de 
Esperanto donos pli konkretan 
signifon al la internaciismaj 
pretendoj de la laborista mova- 
lo. Por ili la alvoko “Proletoj 
el ĉiuj landoj, unuiĝu!” estis 
ne vakua slogano, sed io vere 
alstrebinda. 


Internaciisma 
entuziasmo 
La unuaj laboristaj esperan- 
to-grupoj estis tre batalemaj. 
Sufiĉas, por tion konstati, ekzemple 
legi la programon de la “Internacia Aso- 
cio Paco-Libereco”. Tiu estis la unua 
proleta internacia esperanto-asocio, 
fondita en 1906. Jen ĝia programo: 


Lukti, per publikaĵoj, kontraŭ 
Armeo kaj Militarismo, Kapitalismo, 
Alkoholismo, kontraŭ dogmoj kaj 
antaŭjuĝoj kiuj malhelpas la pliboni- 
gon de la socia vivo 





. Propagandi la internacian lingvon 
Esperanto inter liberpensuloj, interna- 
ciistoj, socialistoj kaj anarkiistoj 


. Disvastigi inter esperantistoj la 
pensofluon de anti-militarismo, socia- 
lismo kaj anarkiismo.!6 


Tiu revolucia fervoro fariĝis eĉ pli 
ambicia en 1910, kiam la sama asocio, 
sub la nova nomo “Liberiga Stelo”, jene 
adaptis sian programon: 


“Lukti kontraŭ Alkoholismo” fariĝis 
“lukti kontraŭ Religio” (kio cetere ne 
estas pli facile ...) kaj la modesta “pli- 
bonigo de la socia vivo” estis radikale 
ŝanĝita al “renverso de la kapitalisma 
socio”. 17 

Eble ni povas nuntempe moki la ba- 
taleman patoson de tiu programo, sed 
ĝi estis plene komforma al la ideofluo 
de la tiutempa laboristaro kiu plejparte 
vivis en mizeraj kondiĉoj. 


„.kaj fundamentaj kon- 
ceptoj 


Kiel ni vidas, la internacia lingvo 
Esperanto estis ĉi tie konsiderata kiel 
instrumento por atingi socialan idealon. 
Tio estas tre klare kaj sobre resumita en 
principo-deklaro de la Ĉeĥoslovaka 
“Laborista Esperantista Asocio”. En 
1912 la revuo Kulturo de tiu asocio 
jene difinis ĝian ideologion: 


. Unue ni estas socialistoj, nur poste 
esperantistoj 


. Nia ĉefa celo estas la praktika 
uzado de Esperanto je la servo de la 
internacia socialismo 


„ La kultura kaj politika sinteno de 
esperantisto ne povas esti malgrava 
afero, sed la vera esperantismo - kiel 
maturiĝinta ideo - devas esti parto 
de la pensmaniero de ĉiu progresema 
homo, antiklerikala, antinaciisma, an- 
timilitarisma kaj socialisma 


. Por ni, la Internacia Lingvo estas 
ilo por atingi niajn idealojn, ne celo.!8 


Tiu principo-deklaro emfazas ion 
tre gravan, nome ke Internacia Lin- 
gvo estas esenca parto de progresema 
mondkoncepto, ke Internacia Lingvo 
ne povas sukcese disflori en kiu ajn 
mondo. 


Ĉi tiuj konceptoj pri la rolo kaj si- 
gnifo de la Internacia Lingvo burĝonis 
en diversaj variantoj en laboristaj gru- 
poj antaŭ la unua mondmilito. Ili estis 
la idea fono por la kresko kaj disfloro, 
inter ambaŭ mondmilitoj, de forta 
laborista esperanto-movado, paralele 
kun la t.n. “neŭtrala” movado. En tiu 
sama epoko SAT - Sennacieca Asocio 
Tutmonda - ne sole ĝuis sian apogeon 
sed ankaŭ transvivis akrajn ideologiajn 
konfliktojn inter siaj diversaj frakcioj, 
el kio rezultis skismaj internaciaj 
organizaĵoj de sinsekve anarkiistoj, 
komunistoj kaj socialistoj. Sed tiu ege 
interesa periodo ne apartenas al mia 
prelego, ankaŭ ne la 
tragikaj eventoj kiam la 
laborista esperantismo 
estis brutale subpremita 
en nazia Germanio aŭ 
silente sufokita — en 
Sovetunio sub Stalin. 
Same ne estas parto de 
mia prelego la ideologia 
degenerado de la labo- 
rista esperantismo post 
la dua mondmilito kaj 


ĝia plejparta malapero. 
"Du pensigaj 
ideoj 


El tiu tumulta epoko 
inter ambaŭ mondmi- 
litoj mi tamen volas 
elstarigi du interesajn 
ideojn. Ili estos mia 
resuma konkludo. 

La unua ideo estas 
eldiro de la franca ve- 
rkisto kaj revoluciulo 
Henri Barbusse (1873 
- 1935). En 1922 aperis 
la SAT-broŝuro For la 
Neŭtralismon!, ver- 
kita de Eugene Lanti - la fondinto 
de SAT - por pravigi la ekziston de 
laborista esperanto-movado, aparte de 
la “neŭtrala” movado. Sur la titola paĝo 
de tiu broŝuro troviĝas jena citaĵo de 
Barbusse: 

“La burĝaj kaj mondumaj esperan- 
tistoj estos pli kaj pli mirigataj kaj 
terurigataj de ĉio povanta eliri el tiu ta- 
lismano: instrumento donanta al ĉiu ajn 
homo la eblecon interkompreniĝi” .!? 


Barbusse ne estis esperantisto, 
nur simpatianto sed - se ni forgesas la 
bombastan tonon de liaj vortoj - li klare 
komprenis ke la plena, mondskala uti- 
ligo de neŭtrala internacia lingvo havos 
tre profundajn konsekvencojn ne sole 

je nivelo internacia sed ankaŭ ene de 
la socio. Konsekvencoj pri kiuj ne- 
socie engaĝinta esperantisto apenaŭ 
estas konscia. Konsekvencoj kiuj rekte 
minacas konservativan mondbildon. 
Ĉu la nun monde uzataj lingvoj ĝuos la 
samajn privilegiojn kiel nuntempe? Ĉu 
ne malpliiĝos ilia kultura kaj ekonomia 
premo super la cetera mondo? Krome, 
ŝovinismo kaj ekstrema naciismo, ĉu ili 
ne riskas perdi siajn plej krudajn for- 
mojn? Kaj, kiam pli vastaj tavoloj de la 
popolo disponos pri praktika internacia 
komunikilo, ĉu tio ne estos paŝo al plia 
demokratio? Ĉu ĝi ne erodos la kultu- 
ran elitismon de certa intelektularo? Ĉu 
...? Sufiĉas: 
internacia 
lingvo, kiel 
Esperanto, 
neniel estas 
senkulpa ho- 
bio! Ĝi ka- 
pablas funde 
influi nian 
mondbildon. 
Tion, ek- 
zemple, tre 
klare kom- 
prenis la 
nazioj kiam 
ili, en 1936, 
oficiale 
malpermesis 
Esperanton 
per la argu- 
mento — ke 
“...interna- 
cia miksita 
lingvo estas 
kontraŭa 

al la bazaj 
konceptoj de 
naziismo .2? 





Per aliaj vortoj: Internacia Lin- 
gvo estas ideologie tre ŝarĝita, en sia 
plejprofundo ĝi ne estas io neŭtrala! 
Ni tamen komprenu, ke tiu ideologia 
fono estas relativa kaj dependas de la 
rolo kiun oni al la Internacia Lingvo 
volas atribui, kaj en la nuntempo, kaj 
en la estonteco. Ju pli ambicia tiu rolo, 
des pli pezos la ideologia flanko de la 
Internacia Lingvo kaj des pli da idea 
kontraŭstaro ĝi renkontos de ekstere. 


La dua interesa ideo kiun mi anoncis 
iel estas komplementa al la unua. Ĝin 
esprimis, komence de la 30-aj jaroj, la 
aŭstro Franz Jonas (1899 - 1974). Jonas 
estis tiam la ĉefa gvidanto de la bone 
organizitaj laboristaj esperantistoj en 

Aŭstrio. Krome, li havis fortan per- 
sonecon, estis politike aktiva kaj post 
la dua mondmilito li fariĝis socialista 
urbestro de Vieno kaj poste, de 1965 
gis 1974. eĉ prezidento de Aŭstrio. En 
1933, kiam SAT trapasis ideologian 
krizon pro la foriro de la ortodoksaj ko- 
munistoj, Jonas opiniis ne plu senchava 
la ĉeeston de socialistoj ene de SAT 
kaj li decidis krei propran organizaĵon, 
nome ISE, t.e. “Internacio de Socialis- 
taj Esperantistoj' . Per tiu organizaĵo 
li esperis povi pli bone influi la Duan 
Internacion (de socialistoj) al subteno 
kaj utiligo de Esperanto.?' Jen la kerno 
de lia rezonado: 

“Socialismo nepre bezonas Interna- 
cian Lingvon, ĉar socialismo estas nur 
internacie realigebla”. ?? 


La konvinko, ke socialismo estas 
nur internacie realigebla, laŭ mia opi- 
nio, estas funde prava, sed ĝi ne rekte 
koncernas nian temon. La dedukto, ke 
internacia socialismo nepre bezonas 
Internacian Lingvon estas tute logika, 
ĉar sen komuna Internacia Lingvo tia 
internacia ordo konservus kulturan 
diskriminacion, do ne-egalrajtajn po- 
polojn, do ĝermojn de ŝovinismo - kaj 
tio ne plu estas socialismo. Internacia 
Lingvo estas esenca por alporti pli de- 
mokratan bazon en internaciaj rilatoj. 
Cetere, kiu ajn progresema mondkon- 
cepto kiu celas konstrui mondon pli 
justan por ĉiuj, estas apenaŭ realigebla 
se ĝi ne inkluzivas pozitivan aliron al la 
ideo kaj realigo de Internacia Lingvo. 
Ambaŭ estas interligitaj. Ili sin reci- 
proke bezonas. 


» En tiu teksto foje aperas “Interna- 
cia Lingvo” majuskle, foje “internacia 
lingvo” minuskle. La majuskla formo 
implicas kaj emfazas ke temas pri la 
ideo, koncepto aŭ principo de komuna, 
neŭtrala, konstruita internacia lingvo. 


Notoj 

La ĉi subaj indikoj montras la fon- 
ton de faktoj kaj citaĵoj en la prelego. 
Ekzemple, “(7) Lins (1990) p. 338" si- 
gnifas, ke la fonto de (7) troviĝas en la 
paĝo 338 de la verko el 1990 de Lins, 
laŭ la “konciza bibliografio”. 


(1) Forster (1982) p. 188 
(2) Lins (1990) p. 316-323 


(3) Lins (1990) p. 320 

(4) Ratkai (1978) p. 23 

(5) Lins (1987) p. 38 

(6) Podkaminer (1978) p. 38 
(7) Lins (1990) p. 338 

(8) Podkaminer (1978) p. 42 
(9) Lins (1990) p. 383-403 


(10) Lins (1990) p.450 kaj Duc Go- 
ninaz (1993) p. 2 


(11) Lins (1987) p. 38-39 kaj Lins 
(1990) p. 326 


(12) Lins (1987) p. 34, 39 kaj Lins 
(1990) p. 332 kaj Blanke (1990) p. 
536, 538 


(13) Lins (1987) p. 32 kaj Lins 
(1990) p. 55 


(14) de Bruin (1936) p. 30-31 
(15) Moulaert (1995) p. 289, 295 
(16) de Bruin (1936) p. 21 

(17) de Bruin (1936) p. 22 

(18) de Bruin (1936) p. 7-8 

(19) Lanti (1922) frontpaĝo 
(20) Lins (1990) p. 119 

(21) Lins (1990) p. 276 


(22) Borsboom (1976) p. 117 

Aĥ! 
la nepriskribebla 


Ĉarmo Tiu stultulo 


de la tropikaj forĵetis rubujen 

2 la ankron! 
Ĵetu la ankron! Y insuloj! Z 
Celo trafita! AJ 7 Me 
LE? | AU 


neniu espero 
la ratoj 
forlasas 
la ŝipon 
]... 


ĝi 


= 21, 
mi ne povos elteni 
mian spegulan bildon... 


„ĝi estas dekstrulo... 

